
Ang librong ito ay hinahandog nang walang maliit na halaga nang 
pag-ibig, sa mga kaanib ng Grace Christian Assembly. 

Ang inyong pagtitiyaga, suporta, dedikasyon at katapatan 

ay mga patotoo at saksi sa biyaya ng Dios. 


Nasabi sa akin minsan ng isang kaibigan, 

“Ang palatandaan na tinawag ng Dios ang isang tao 

upang mangaral ay sa kadahilanang tinawag 

rin Niya ang mga tao para pakinggan siya.” 
O gaya naman sa paggamit ni Apostol Pablo, 

“Kayo ay ang aming sulat, na nasusulat sa aming mga puso...” 


Salamat sa pagtitiis sa aking mga sinasabi, 
sa pagpapalakas ng aking kalooban na magturo, at sa pagiging pinaka-ginigiliw na 
mga kaibigan na mayroon ako sa daigdig. 


Isang pribilehiyo para sa akin na maging pastor ninyo. 


Tanging sa Biyaya Lamang 


Hindi makabagong bagay, kung sa gayon, ang aking ipinapangaral. 
Hindi bagong doktrina. Anong giliw kong inihahayag itong mga 
matitibay at makalumang doktrina, na tinatawag din naman sa pa- 
layaw na Calvinism, ngunit ang mga ito'y nakasisigurado at kato- 
tohanang ang mga nahayag na patunay patungkol sa Dios sa pa- 
mamagitan ni Kristo Hesus. Ayon sa katotohanang ito ako'y 
naglalakbay sa nakaraan, at habang ako'y bumabagtas, nakikita ko 
ang mga ama sa likod ng mga ama, ang mga kompesor sa likod ng 
mga kompesor, mga martir sa likod ng mga martir, nagsisitindig 
para makipagkamay sa akin. Kung ako man ay Pelagian, o iyong 
naniniwala sa doktrina ng free-will, ako”y pihadong maglalakad ng 
mga daang-taong mag-isa. Dito at doon mayroong may maling pa- 
nanampalataya na may kawalan ng karangalan sa pag-uugali na 
baka bumangon at tawagin akong kapatid. Ngunit, kung ang mga 
ito'y dadalhin ko bilang pamantayan ng aking pananampalataya, 
nakikinita ko ang lupain ng mga matatanda ay puno ng aking mga 
kapatiran, Napagmasdan ko ang karamihan na nagkumpisal ng ka- 
tulad sa akin, at kumilala na ito ang relihiyon nang tunay na iglesia 
ng Dios. 


Charles H. Spurgeon, Metropolitan Tabernacle (1834-1892) 


Spurgeon, C.H. Setyembre 2, 1855 
http://www.monergism.com/thethreshold/articles/spurgeon2 

PAUNANG KOMENTARYO 
TANGING SA BIYAYA LAMANG 


Bilang tagapagturo ng Biblia, karaniwan akong tinatanong, “Ano 
ang pinaniniwalaan ng inyong iglesia?” Bahagyang maging sapat 
ang kasagutang, “Naniniwala kami sa Biblia.” Karamihan sa mga 
Christian churches ay kapareho din ang sasabihin. Kaya nga, ang 
hangad ng librong ito ay ang liwanagin kung ano ang aming 
pinaniniwalaan sa Grace Christian Assembly at kung bakit namin 
ito pinaniniwalaan. 


Hindi ako ang unang manunulat na sumubok na maipaki- 
lala ang mga doktrinang ito sa kasalukuyang panahon. Ngunit 
ang mga ito ay mabibigat na paksa. Sa gayon, kadalasang ang 
materyal na ito ay ipiniprisenta sa paraang puno ng temang 
theolohikal na ang pangkaraniwang bumabasa ay naiiwang may 
kalituhan pagkatapos. Kaya ito ang aking pag-asa at intensyon na 
ang presentasyong ito ay maging malinaw at sapat at madaling 
mahanap para sa bawat magbabasa “na may mga matang naka- 
kakita.” 


Ang unang patakaran sa interpretasyon ng Biblia ay palagi 
naman naging ito: 
“Isinasaad ng Biblia ang pakahulugan nito at ang kahulugan nito 
ay hayagan nitong sinasabi.” Ang pangalawang patakaran ay 
tulad din ng nauna: “Ang Kasulatan ang nagpapaliwanag sa 
Kasulatan.” 


Pangkaraniwan na sa mga preachers na “maghanap at humugot” 
sa buong Kasulatan , humahanap ng wala sa lugar na verses na sa 
tingin ay sinusuportahan ang kanilang natatanging theolohiya, 
tradisyon, at 

mga nabuong “sapantahang-pilosopikal” na siyang pinanghaha- 
wakang-pilit, tao man o nang denominasyon. Ngunit nagbigay 
babala ang Apostol Pablo: 


“Kayo'y mag-ingat, baka sa inyo'y may bumihag 
sa pamamagitan ng pilosopiya at walang kabu- 
luhang pandaraya, ayon sa tradisyon ng mga 
tao, ayon sa mga simulain ng sanlibutan, at 
hindi ayon kay Cristo.” (Colosas 2:8) 


Sa ganitong kadahilanan, sinuportahan namin ang mga 
doktrinang ito ng sari-saring reference mula sa Kasulatan. Ngu- 
nit, aming agarang ipina-paalam na ito'y malayo sa mahabang 
pag-aaral. Pagdating sa pag-aaral ng gawain at ng kalikasan ni 
Cristo, kahit si Apostol Juan ay kinailangang magtapos “...na 
kung susulating isa-isa, sa palagay ko, kahit sa sanlibutan mismo 


ay hindi magkakasiya ang mga aklat na isusulat. (Juan 21:25) 


Ang kapangyarihan at biyaya ng Dios ay nahabi sa pagitan 
ng mga bersikulo ng Kasulatan. Habang tayo'y dumarating sa 
pagkaka-alam sa Dios ng Biblia, tayo'y magkakaroon ng mas hi- 
git na pagkakilala sa Kanyang pagka-Panginoon sa Kasulatan. 
Ang librong ito ay “tip-of-the-iceberg” lamang, na nagnanais na 
umudyok sa kaisipan at diskusyon, at para tulungan tayo sa ating 
paghahanap ng katotohanan ng kaligtasan kay Cristo na ating 
Panginoon. 


Nawa'y pagpalain kayo ng Dios habang kayo'y nagbabasa. 

INTRODUKSYON 
ANG MGA DOKTRINA NG BIYAYA 


Ang librong ito ay patungkol sa Biblical soteriology. Iyan ang 
theolohikal na salita para sa pag-aaral ng natapos na gawain ng 
pagliligtas nang Dios. Ang mga pinakadakilang relihiyon ng 
daigdig ay sumasang-ayon na ang tao ay mayroong espiritual na 
kaloobang nababalot sa makataong laman. Karamihan sa kanila 
ay sumasang-ayon na kapag namatay ang laman, ang espiritu ay 
patuloy na nabubuhay sa isang porma o kung anoman. Itinuturo 
ng Biblical Christianity na ang may-akda o lumikha ng buhay na 
espiritung iyan ay ang Dios. Ngunit inihahayag ding malinaw ng 
Biblia na hindi lahat ng taong mamamatay ay titindig na pinata- 
wad at tinanggap sa harapan ng Banal na Dios. Kung paanong 
nangyayari na ang iba ay naliligtas at ang iba ay eternal na mag- 
durusa ang sentro ng ating pag-aaral. 


Huwag sana kayong mawalan ng gana sa salitang “doktri- 
na.” Ito ay simpleng nagpapakilala sa anumang katuruan bilang 
isang prinsipyo o paniniwalang-relihiyon. Iyon lang. Ang pinag- 
aaralan natin dito ay ang mga prinsipyo ng Biblical Christianity, 
nilagyan ng kaayusan upang maging isang theolohiyang nagka- 
kaisa, nang sa gayo'y mas maunawaan ang napapasa-ilalim na 
mga katuruan, mga prinsipyo at mga konsepto ng Biblia. Ang 
Apostol Pablo ay isang dakilang tagapag-tanggol ng tamang 
pagtuturo. 


“Hanggang sa dumating ako, bigyang pansin mo ang 


hayagang pagbabasa ng kasulatan, ang pangangaral, 
at ang pagtuturo.” (1 Timoteo 4:13) 

“Ang lahat ng mga kasulatan ay kinasihan ng Diyos at 
mapapakinabangan sa pagtuturo, sa pagsaway, pagtu- 
tuwid, at sa pagsasanay sa katuwiran, upang ang tao 
ng Diyos ay maging ganap, nasasangkapang lubos sa 
lahat ng mga gawang mabuti.” (2 Timoteo 3:16-17) 


Tayo'y huwag nang maging mga bata, na tinatangay- 
tangay ng mga alon at dinadala-dala ng bawat hangin 
ng aral, sa pamamagitan ng pandaraya ng mga tao, sa 
pamamagitan ng kanilang mga katusuhan sa paraang 
mapandaya. (Efeso 4:14) 


“Sapagkat darating ang panahon na hindi nila matitiis 
ang wastong aral, kundi, sa pagkakaroon nila ng ma- 
kakating tainga, ay mag-iipon sila para sa kanilang 
sarili ng mga gurong ayon sa kanilang sariling pagna- 
nasa, at tatalikod sa pakikinig sa katotohanan ang ka- 
nilang mga tainga, at babaling sa mga kathang-isip.” 
(2 Timoteo 4:3-4) 


Napakahalagang ang Iglesia ay kumpleto sa mga doktrina 
ni Cristo, sapagkat sila ang pinaka-pundasyong mga bato kung 
saan ang dalisay na Kristianismo ay nakatatag. 


“Sapagkat ang obispo bilang katiwala ng Diyos ay da- 
pat na walang kapintasan, hindi mayabang, hindi ma- 
gagalitin, hindi maglalasing, hindi marahas, hindi sa- 
kim sa pakinabang, kundi mapagpatuloy ng panauhin, 
maibigin sa kabutihan, matino ang pag-iisip, matuwid, 
banal, at mapagpigil sa sarili. Dapat na kanyang pi- 
nanghahawakang mabuti ang tapat na salita na ayon 
sa turo, upang makapangaral siya ng wastong aral, at 
pabulaanan ang mga sumasalungat dito.” (Tito 1:7-9) 


“Nguni't magsalita ka ng mga bagay na nauukol sa 
aral na magaling.” (Tito 2:1) 

t ANG KASAYSAYAN 


Ang Calvinism, ito ang karaniwang katawagan, ay may maya- 
mang kasaysayan sa Europa, ngunit makikita ang pinaka- 
matinding impluwensya nito nuong panahon ng pagkatatag ng 
Estados Unidos. Dahil sa paninindigan sa reporma ni Martin 
Luther, ang iglesiang nakapangalan sa kanya ay naitatag sa pag- 
tuturo ayon sa paghirang ng Dios (election) at sa pagtatakda ng 
kaligtasan (predestination). Pinanghawakan ni John Knox, siyang 
nagtatag ng Presbyterian Church, ang mga doktrinang ito. Ipina- 
kita ng unang kasaysayan ng Amerika na ang malaking karami- 
han ng mga Pilgrims na lumunsad sa Plymouth Rock ay mga 
Calvinistic Presbyterians. Ang mga Congregationalist Churches 
ng sinaunang Amerika ay dating nakatali sa mga doktrinang ito. 
At ang mga orihinal na Baptists ay masugid na mga predestina- 
rians, kumpara sa mga kasalukuyang kongregasyon na pinan- 
gangalandakan ang kanilang mga sarili bilang “Free-Will Baptists” 
upang mabukod sila mula sa kanilang mga ninuno. 


Ang uri ng English Calvinism na ito ay pinatibay ng 
Dutch Calvinists ng New York at New Jersey, nang 
German Reformed ng Pennsylvania at Maryland, at 
nang Scots-Irish Presbyterians na nanirahan sa git- 
nang-Atlantiko at timog na bahagi ng kolonya. Sa- 
mantalang hindi lahat ng mga naninirahan sa New 
World ay Protestante at hindi lahat ng mga Protes- 
tante ay mga Calvinists, gayunpaman mayroon nang 
matibay na impluwensyang-Calvinist sa kaisipan at 
institusyong Amerikano mula pa ng pasimula. Nagt- 
tag ang mga Calvinists ng mga unibersidad, nagpa- 
simula sa New England ng town meeting, iginiit ang 

separasyon ng gobyernong-federal, gumanap ng 
prominenteng parte sa kilusan para sa abolisyon ng 
pang-aalipin, at mismong itinaguyod ang mga likas 
na institusyon ng frontier revivalism tulad ng “the 
anxious bench” at ang “camp meeting”... Sa maikling 
salita, bagaman ang Calvinism ay hindi ang bukod- 
tanging sangkap sa intelektuwal at relihiyosong ka- 
saysayan ng Amerika, ito ay isang mahalagang sang- 
kap sa kadahilanang walang sinoman ang makakain- 
tindi ng kasaysayan at kultura ng Amerika kung wala 
kahit kaunting pagtangkilik sa pamanang-Calvinist 
nito. 


Ang mga ito'y hindi makabagong mga katotohanan o sari- 
wang mga pagbabago na ating binubulay-bulay. Ito ang mga ma- 
tatandang katotohanan, ang mga pundasyon ng ating pananam- 
palataya. Kaya naman, kinakailangang magkaroon tayo ng 
mabilisang buod patungkol sa kasaysayan ng Reformation nang 
sa gayo'y maunawaan kung saan tayo nagmula at kung papaano 
tayo nakarating dito. Ngunit, yamang ang librong ito'y hindi in- 
alay para sa Church History, at kung isasa-alang-alang ang kala- 
kihan at ang kalawakan ng Reformation, maraming malalaking 
mga detalye at mga mahalagang persona na maaari nating alala- 
hanin ngunit malalampasan. Sa librong ito, tayo'y magiging pa- 
milyar lamang sa partikular na mga pangalan at makasaysayang 
mga pangyayari na mismong may kuneksyon sa mga pag-aaral 
na susunod. 


Sa unang 300 taon na pamamalagi ng Church, ang pangu- 
nahing konsentrasyon ng mga theologian at ng mga manunulat 
ay ang patungkol sa kalikasan ni Cristo, ang Kanyang pagka-Dios 
at ang Kanyang pagkatao. Sa paglipas, wala tayong masyadong 
mahahanap sa paraang matatawag sa kalaunan na Grace Doc- 
trine hanggang sa ika-limang siglo - na hindi naman sapat para 
sabihin na ang mga doktrinang ito ay hindi malinaw na sinabi sa 
loob ng Biblia. Ngunit dapat nating alalahanin na ang kanoni- 

sasyon ng Biblia sa bersyong nasa atin ngayon ay hindi napan- 
gyari sa loob ng ilang daang-taon. 


Mula sa pasimula, ang Kristianismo ay napasama sa paki- 
kibaka sa pagitan ng mga Hudyong nahikayat, na nanatili sa 
kanilang makasaysayang mga tradisyon at ng mga nahikayat na 
Hentil, na nag-sisunod sa Pauline theology ng pag-aaring ganap 
(justification) sa pamamagitan ng biyaya (grace) na walang mga 
gawa ng Kautusan. 


“At nalalaman natin na ang tao ay hindi inaaring ga- 
nap sa pamamagitan ng mga gawa ng kautusan, kun- 
di sa pamamagitan ng pananampalataya kay Jesu- 
Cristo, at tayo ay sumasampalataya kay Cristo Jesus, 
upang ariing ganap sa pamamagitan ng pananampa- 
lataya kay Cristo, at hindi sa pamamagitan ng mga 
gawa ng kautusan, sapagkat sa pamamagitan ng mga 
gawa ng kautusan ay hindi aariing ganap ang sinu- 
mang laman.” Galacia 2:16 


Pangkaraniwan, may mga pangkatang umusbong sa 
Church, na dumidepensa sa alinmang panig ng kontrobersyang 
Kautusan/Biyaya (Law/Grace). Habang ang isang kampo ay 
nakipagtalo at pumanig sa posisyon ni Pablo, ang mga Hudyong 
nahikayat ay karaniwang hindi mapalaya ang kanilang mga sarili 
mula sa mga tradisyon ng kanilang mga ninuno at mga lider- 
relihiyon, na itinataguyod ang hakang kaligtasan sa pamamagi- 
tan ng Kautusan at ang pang-sariling katuwiran na pinaghirapan 
sa pamamagitan ng pagtupad sa Kautusan ni Moises. (Sinaitic 
Law) 

Ito ngang si Augustine ng Hippo (354-430 AD) ang siyang 
nagpakilalang muli sa kalakhan ng publikong kaalaman patung- 
kol sa katotohanan na ipinapahayag nang Biblia: ang nalaglag na 
kalagayan ng tao, ang pagkahirang na walang kundisyon at ang 
kaligtasan sa biyaya. 


Sinimulang isa-ayos ni Augustine ang theolohiyang- 
Biblikal para tugunan ang katuruan ni Pelagius (360?-420?), na 
nilisan pang-habangbuhay ang Roma nuong 411 AD at nawala sa 
talaan ng kasaysayan nung 418. Itinuro ni Pelagius na, kontra sa 
talaang-Biblikal, na ang pagkalaglag ni Adan ay isang indibidwal 
na kapariwaraan na walang anumang epekto sa pangkalahatang 
sangkatauhan. Itinuro niya na ang kamatayan ni Cristo ay pa- 
wang halimbawa lamang ng pagkamartir, at ang isang tao sa ka- 
nyang natural na kalagayan ay may kakayahang gawin ang ka- 
nyang pang-sariling personal na kaligtasan sa pamamagitan ng 
lakas ng kalooban at ng sariling pasya. 

Kaya nga, isinulong ni Augustine ang pagsalungat kay Pe- 
lagius sa pamamagitan ng masistemang pagtuturo. Itinuro niya: 

o Na ang buong sangkatauhan ay nalaglag kasabay ni 
Adan. 

o Na ang lahat ng tao, ayon sa kalikasan, ay nasira at pa- 
tay ayon sa espiritu. 

o Na ang indibidwal na kalooban ay malayang magkasala, 
ngunit hindi malayang gumawa ng kabutihan patungo 
sa Dios. 

o Na si Cristo ay naghirap bilang kapalit ng isang partiku- 
lar na grupo ng tao. 

o Na ang Dios ay naghihirang ng sinumang naisin Niya at 
hindi nagtatangi 

o Na ang biyaya ng kaligtasan ay mabisang nailagay sa 
mga nahirang na mga tao sa pamamagitan ng Banal na 
Espiritu. 


Si Augustine ang unang tunay na taga-salin ni Apostol 
Pablo at napagtagumpayang kamitin ang pagtanggap ng 

doktrinang ito sa sinaunang Iglesia. Agarang pagkalipas nito, ay 
namayagpagang kapangyarihan at kasikatan ng Simbahang 
Romano Katoliko. Sa paglipas ng panahon, itinaguyod ng Roma 
ang pagtitiwala sa pamahiin at paglawig ng pagka-ignorante sa 
Kasulatan. Ang mga Papa ay nagkamal ng napakalaking kapan- 
gyarihang-politikal at eklesiastikal na nang kalaunan ay napasai- 
lalim ang kalakhan ng Europa sa kapamahalaan ng Roma. Ang 
moralidad ng pamunuang-Ilglesia ay patuloy na yumabong sa 
kasamaan, habang ang kaparian ay naging lalong bulok, na 
nauwi sa pagbebenta ng mga indulihensya (indulgences): mga 
kabayarang ginawa upang bawasan ang panandaliang kaparusa- 
han sa kasalanan, maging sa buhay na ito o para sa mga kalulu- 
wang nasa Purgatoryo. Ang Iglesia sa Roma ay nagpasasa sa mga 
tradisyong nagmula sa mga mahiwagang relihiyon ng matandang 
Babilonia, na ninais ang tradisyong-eklesiastikal kaysa doktri- 
nang-Kristiano. Ang Kasulatan ay masidhing naitago mula sa 
ordinaryong mga tao, na inaakalang masyadong “banal” at mahi- 
rap itong basahin ng kahit sino puwera lang sa mga nai-pwesto 
sa itaas ng kaparian. 


Upang maintidihan ang ating pagka-ugat sa Renaissance, 
dapat nating alalahanin na nuong ikalimang siglo, ang Im- 
peryong Romano ay winasak ng mga barbaro mula sa hila- 
gang Europa - kasama ang kanyang mga institusyong- 
politikal, mga kaalaman at mga sining. Itong kabuuang 
pagkawasak ng kulturang-Romano ay nagpasailalim sa Eu- 
ropa sa loob ng sanlibong-taong panahon na minsan ay ti- 
natawag na “The Dark Ages”. Ang panahon na iyon ay ma- 
dilim sapagkat ang liwanag ng pagkatuto, sa kalakhang 
parte, ay nangawala. Ang pagka-ignorante o kawalan ng 
kaalaman ay nangibabaw sa lahat ng ibayo. 

Ang buhay-Espiritual nang karamihan sa mga taga-Europa 
nuong panahong iyon ay napapamahalaan ng dalawang 
tema: pamahiin at pagpapasakop. Nang ang pagkatuto ay 
halos nadiliman, at ang maaasahang pagtuturo sa Kasula- 
tan at theolohiya ay halos nawala, nagpasasa ang mga 
pangkaraniwang tao sa kanilang mga imahinasyon sa hindi 
mabilang na mga pamahiin. Nakikinita ng isang pangkara- 
niwang tao ang mundo na napupuno ng mga anghel, di- 
monyo, at iba pang mahiwagang mga nilalang na kumo- 
kontrol sa buhay at nagpapasya ng kapalaran. Dumating 
ang Iglesia Romano Katoliko para sakupin pareho ang puli- 
tika at kultura ng Europa, at halos ang lahat ng tao ay de- 
pendente sa iglesia para sa kaligtasang walang hanggan. Sa 
bandang ito, kinontrol at pinangasiwaan ng simbahan ang 
pitong sakramento na, kung panghahawakan, ay ang tang- 
ing paraan kung saan ang biyayang-nagliligtas mula sa Di- 
os ay maaaring maipagkaloob. Sa isang banda naman, ti- 
naglay ng simbahan ang malawak na kapangyarihan ng 
pag-ekskumulga (excommunication), na hinarangan ang 
mga heretiko at mga makasalanan sa biyayang-nagliligtas 
na mula sa mga sakramento, at ang kapangyarihang suma- 
sansala kung saan maaaring ilayo ng Papa ang mga sakra- 
mento sa isang nasyon o grupo ng tao. Ang makapangyari- 
hang mga instrumentong ito ang nagpahinuhod sa buong 
populasyon ng Europa na maging dependente sa isang galit 
na Dios na inihayag ang Kanyang banal na kalooban sa 
pamamagitan lamang ng simbahang Romano. 


Mula sa kapabayaang ito na ang isang Martin Luther (1483- 
1546), isang mongheng Augustino, ang nanguna sa repormang- 
Aleman ng Iglesia. Si Luther ay isang ganap na predestinarian. Sa 
kanyang sulat na “Bondage of the Will”, isinaad niya ng pagkali- 
naw ang doktrina ng pagtatalaga ng kapalaran (predestination). 

Si John Calvin (1509-1564) ay nagtayo sa mga pundasyong 
inilatag ni Martin Luther. Ang mga tagasunod nina John Calvin, 
Huldrych Zwingli (1484-1531), at John Knox (1513-1572) ay nakilala 
bilang “the Reformers.” Ang kanilang layunin ay ang pagtanggi sa 

aral at tradisyon ng Roma habang inihahayag at ipinanunumba- 
lik ang doktrinang-Biblikal. Ang Catholic Church, determina- 
dong pigilan itong paglago ng theolohiyang anti-Catholic, ay 
lumikha ng mga panata na nagbibigay sa kanila ng karapatan na 
bigtihin o sunugin ng buhay ang kahit sinomang hindi nila ma- 
kasundo. Sa gayon, ang church ng Reformation, ang mga Protes- 
tante, na nag-protesta laban sa maling pananampalataya ng 
Catholic Church, ay palagiang inilagay sa panganib ang kanilang 
buhay at katawan nang sa gayo'y maihayag ang kanilang pinani- 
niwalaan. 


t  ARMINIANISM” 


Si Jacob (o John) Arminius (1560-1609) ay isang estudyante 
ng kahalili ni John Calvin, si Theodore Beza, na nagturo sa Uni- 
versity of Geneva sa Swizerland. Nuong 1588, nabasa ni Arminius 
ang mga nailathala ng Pelagian theologian na si Dorch Coornhert 
(1522-1591) at nakita niya na ang argumento ay mas malakas 
kaysa sa kanyang sariling paniniwala. Naging tagasunod siya sa 
mga doktrina nang biyayang-unibersal at nang kalayaan ng 
kalooban. (universal grace and freedom of the will) 


Dumulog si Arminius sa gobyerno ng Holland na magsa- 
gawa ng isang synod, o kapulungan ng mga iglesia, para maitatag 
ang opisyal na posisyon ng Church patungkol sa doktrina. May- 
roon siyang dalawang pangunahing pagtutol laban sa malawa- 
kang pagkalat ng panig-Augustinian/Calvinismo: 

1. Ang paghirang (election) ba nang Dios patungong kaligta- 
san ay kundisyunal ba o hindi kundisyunal? Samakatuwid 
ba'y, humirang ba ang Dios ng mga tao ayon sa makapan- 
gyarihan Niyang kalooban? 

O mayroon bang mabuti at nakaka-akit na kalikasan ang 

tao---tulad ng confession o katapatan---na mag-oobliga sa 

Dios para piliin ang taong iyon? 

2. Ang biyaya (grace) ba ng Dios ay mapahihindian o hindi 
mapahihindian? Samakatuwid ba'y, kung ang Dios ay hihi- 
rang ng isang tao na may intensyon upang siya ay iligtas, 
maaari bang hindian ng taong iyon ang Dios kung gugus- 
tuhin niya? O, sila ba'y payak na ukol para sa langit anu- 
paman ang kanilang personal na kalooban at nais? 

Nuong Nobyembre 13, 1618, isang nasyonal na Synod ang 
ginanap sa Dort, Holland. Kasamang lumahok ang mga kinata- 
wan nang halos lahat ng Reformed Churches ng Europa, kasama 
ang Church ng Inglatera. Tumagal ang pagpupulong hanggang 
Mayo 9, 1619. Ang panig ng Arminianismo ay nakipagtalo para sa 
kanilang pinanghahawakang limang puntos bilang basehan ng 
doktrinang-Biblikal: 

1. Ang Dios ay humihirang o tinatanggihan ang tao ayon sa 
nakikinitang pananampalataya o hindi paniniwala. Sama- 
katuwid baga'y, ang Dios sa Kanyang walang katapusang 
karunungan ay tumitingin sa mahabang teleskopyo ng ka- 
saysayan ng tao at nakikita “in advance” kung sino ang ma- 
niniwala at kung sino ang hindi. Ang Dios ay “pumipili” o 
itinatakwil sila ayon sa kaalamang iyon. 

2. Si Kristo ay namatay para sa lahat ng tao at sa bawat isang 
tao, bagamang tanging ang mga nananampalataya ang na- 
liligtas. 

3. Sobra ang kabulukan ng tao na kinakailangan ang maka- 
langit na biyaya - na humahantong sa pananampalataya. 

4. Ngunit maaaring tanggihan ng indibidwal ang biyayang 
ito. 

5. Maaaring mawalan ng pananampalataya ang mga tunay 
na napagbagong mga naniniwala at sa ganitong paraan ay 
napaparam ang kanilang kaligtasan. 

Ikinumpara ng kapulungan sa Dort ang mga doktrina ng 
Arminian sa malinaw na salita ng Kasulatan (Biblia) ngunit hindi 
nila napagkasundo ang mga ito. Bilang resulta, pangkalahatang 
itinakwil nila ang doktrinang Arminian. Sapagka't ipinapanguna 

ng mga ito ang kataasan nang kalooban ng tao (man's will) sa 
ibabaw ng kapamahalaan ng Dios, ang mga theoryang ito ay 
umaapila sa pagnanasa ng tao na pamahalaan ang kanyang sari- 
ling kapalaran, at ang mga ito'y patuloy na itinuturo sa mga 
churches sa buong daigdig. Sa paglipas ng mga panahon, ang aral 
ng Arminian ay nakilala sa pamamagitan ng lumalagong kaiba- 
han nito sa sinauna at makasaysayang paniniwala ni Apostol 
Pablo. Halimbawa, narito ang ilan sa mga theolohikal na pataka- 
ran na kasalukuyang pinang-hahawakan ng mga churches na 
nagpakasal sa doktrinang Arminian: 

O 


Ang kasalanan ay nangyayari dahil sa mga gawa ng ka- 
looban, kumpara sa pagiging bahagi ito nang ating na- 
tural na kalikasan. 

Ang polusyon ay namana mula sa pagkalaglag ni Adan, 
ngunit ang kanyang sala ay hindi ipinataw sa kahit si- 
noman sa kanyang lahi. 

Ang kabulukan ng tao bilang resulta ng pagkalaglag ay 
hindi dapat isipin na para sa pangkalahatan. 

Hindi naiwala ng tao ang kapangyarihan ng sariling- 
pasya (self-determination) o ang kakayahang ibaling ang 
kanyang kalooban patungo sa mabubuting plano. 

Ang pagtutubos ni Cristo ay sinadyang pantay para sa 
lahat ng tao at para sa kada tao, at ginagawa lamang ni- 
tong posible ang kaligtasan. Ang kaligtasan ay nagiging 
mabisa lamang kung tatanggapin ito ng nanunumbalik 
na mananampalataya. 

Ang pagsisisi at pananampalataya ay nauuna bago ang 
muling kapanganakan. (regeneration) 

Ang kalooban ng tao (human will) ang isa sa mga sanhi 
ng pagkapanganak-na-muli. (regeneration) 

o Ang pananampalataya ay isang mabuting gawa ng tao 
at isang batayan ng pagtanggap sa Dios. 

o Ang personal na katuwiran ni Cristo ay hindi ipinapa- 
taw sa mga naniniwala. 

o May posibilidad na ang mananampalataya ay maaaring 
makatamo sa buhay na ito ng katayuan kung saan ma- 
kakawangis niya ang makalangit na kalooban nang sa 
gayo'y matawag siyang “ganap”. 


o Ang pag-ibig ang pinakamataas na kalikasan ng Dios, 
ang pinaka-totoong halimuyak ng Kanyang persona. 

o Ang tao ay hindi gaanong binulok ng kasalanan na 
dumating na sa punto na hindi na niya kayang paniwa- 
laan ang Mabuting Balita kapag ito ay ipinakilala sa 
kanya, ni hindi rin naman siya ganong kalubos na kon- 
trol ng Dios na dumating na sa puntong hindi na niya 
kayang itakwil ang Mabuting Balita. 

o Nakasalalay sa mananampalataya na ingatan ang ka- 
nyang sarili sa ilalim nang kalagayan ng biyaya sa pa- 
mamagitan ng pag-alalay sa sariling pananampalataya. 
Sila na mga nagkukulang sa puntong ito ay naitatakwil 
dahil sa resulta ng kanilang pangsariling kawalan nang 
lakas ng kalooban. 


t ANG MGA DOKTRINA NG BIYAYA” 


Bilang resulta nang pasya na ang limang puntos ng Armi- 
nianism ay sa kabuuang hindi maka-Biblia, isinulong ng kapu- 
lungan ang isang sistema ng theolohiya na mula noo'y nakilala sa 
katawagang “Ang Limang Puntos ng Calvinism”. Ang sistemang 
ito ay itinayong naka-pundasyon sa Kapamahalaan (Sovereignty) 
ng Dios sa lahat ng mga bagay. Ito ang matibay na doktrina ng 
kaligtasan na itinuro ni Pablo na ibinigay sa atin mula sa Kasula- 
tan. Ngayon marahil ay isang magandang pagkakataon kung 
saan maaaring salaysayin ang ilang mga partikular. Samantalang 
ang mga doktrinang iniharap sa pag-aaral na ito ay kilala sa pa- 
layaw na “Calvinism”, hindi ako mahigpit na Calvinist. 

Hindi ko sinasamba si John Calvin. Sa katotohanan, maraming 
pinaniwalaan si Calvin na hindi ko pinaniwalaan. 

Halimbawa, pinaniwalaan niya na maaari nating mapan- 
gyari ang kahariang-milenyo kung sapat ang makatuwirang 
pamumuhay. Hindi ako ayon. Ipinaglalaban ko na itinuturo ng 
Biblia na ang Dios ay may mga “takdang oras” at ang daloy nang 
kasaysayan ng tao ay darating sa hangganan nito sa ganap na 
sandaling itinakda ng Dios magmula pa noong ipundasyon ng 
daigdig. 

Pinanghahawakan ni John Calvin ang Sabbath. Ako hindi. 
Maliwanag na itinuturo ni Pablo na ang pagpapahinga sa natapos 
na gawa ni Cristo ang katuparan ng anino ng mga Sabbath ng 
Lumang Tipan. (Colosas 2:16-17) 

Si John Calvin ay isang “sacrilist” na naniwala sa paggamit 
ng kapangyarihan ng pamahalaan para sugpuin ang paghihimag- 
sik ng mga Anabaptist laban sa lumalakas na mga tropang- 
Constantinian/Catholic sa loob ng Reformed Church, kahit na 
ito'y mauwi sa pagsunog nilang mga “heretiko.” 

Kahit na ang mga matigas na tagapag-tanggol nang theo- 
lohiya ng Reformation ay sumasang-ayon na ang Calvinism ay 
nagbago at lumago sa paglipas ng mga taon, na iniwanan na nito 
sa likuran ang ilan sa mga naunang kamalian. Iyon na nga kung 
bakit ang paniniwalang “always reforming” ay patuloy na nagsa- 
salitang tunay sa ating mga tainga. 

Ang tao ay saklaw ng pagkakamali, kahit ang pinakamata- 
lino sa mga tao. Ito ang dahilan kung bakit tayo sumusunod kay 
Cristo - hindi sa tao. Gayunpaman, binigyan ng Dios ang ilan sa 
mga tao ng kahanga-hangang kaisipan patungkol sa Kanyang 
Salita at ang karunungang ilagay sa kaayusan ang isang theolo- 
hiya upang sa gayo'y mas malinaw nating mabatid upang 

makatulong sa ating maintindihan ang Kasulatan habang bina- 
basa natin ito. 

Kaya nga, habang si John Calvin at ako ay naghihiwalay ng 
pagsasama paminsan-minsan, ang sistema ng doktrina na yuma- 
bong mula sa Pagpupulong sa Dort ay nananatiling magaling at 
may kabuluhan. 

Sa paglipas ng panahon, ang mga doktrinang ito ay napari- 
to at nakilala bilang mga Doktrina ng Biyaya (Doctrines of Grace), 
binibigyan ng pagkakaiba mula kay John Calvin, ang tao, at ipi- 
napatong ang diin kung saan ito nauukol - sa Dios, sa Kanya 
mismo. Maaaring maalala ang limang puntos sa pamamagitan ng 
pag-gamit ng acronym, gamit ang salitang TULIP: 


T.... Total Depravity o Total Inability (Pangkalahatang Kasiraan) 
U.... Unconditional Election (Walang Kundisyong Pagkahirang) 


RTE Limited Atonement (Limitadong Pagtutubos) 
Porgii Irresistible Grace (Hindi Malabanang Biyaya) 
Poste Perseverance of the Saints (Pagtitiyaga ng mga Banal) 


Ang mga doktrinang ito ay naisalarawan din naman sa isang 
acronym gamit ang salitang GRACE: 


. Gracious Election (Mabiyayang Pagkakahirang) 
.. Ruined Sinners (Nasirang mga Makasalanan) 
.. Accomplished Redemption (Natapos na Pagtubos) 
.. Compelling Love (Nagpupumilit na Pag-ibig) 

. Everlasting Love (Walang Hanggang Pag-ibig) 


mowo 


Narito pa ang isang presentasyon nang limang doktrinang ito, 
mariing ipinapakita ang pagkakasunod-sunod ng Grace at Salvation: 


Ang Pangangailangan ng Biyaya . . Pangkalahatang Kasiraan. ..... Kaligtasan ay Kinailangan 
Ang Bukal ng Biyaya........... Walang Kundisyong Pagkahirang. .Kaligtasan ay Pinlano 
Ang Paglalaan ng Biyaya ......... Partikular na Pagtutubos. ..... Kaligtasan ay Binili 

Ang Paghahayag ng Biyaya ...... Mabisang Pagkakatawag. ... ....Kaligtasan ay Inilagay 


Ang Pagtatagumpay ng Biyaya . . .. Pagtitiyaga ng mga Banal. .... Kaligtasan ay Nilubos 

t ANG MGA PAGKAKAIBA 


Ngayon, halos lahat ng church na nagsasabit ng pangalang 
“Christian” sa itaas ng kanilang pintuan ay sasang-ayon na ang 
tao ay mga makasalanan. Ang debate ay sumesentro sa epekto ng 
kasalanan sa tao at ang lawak ng kasiraang nangyari bilang resul- 
ta ng pagkalaglag. Sa gayon, ang unang tanong ay: 

Ang mga tao ba ay simpleng bumaba ang kabutihan kum- 

para sa dati? 

o 

Ang mga tao ba ay lubos na nasira dahil sa paghihimagsik 

ni Adan? 


Dati, ang Biblia ay nagsasalita palagi sa pagpili ng Dios 
nang ilang mga tao para sa ilang tungkulin at partikular na mga 
kapalaran. Sa gayon, ang ikalawang tanong ay: 

Pumipili ba ang Dios ayon sa pinaghirapang kabutihan? 

o 

Pumipili ba ang Dios ayon sa Kanyang pang-sariling layu- 

nin at mabuting kasiyahan? 

Dati, ang lahat ng Christian churches ay sang-ayon na si 
Cristo ay namatay sa krus bagamang Siya sa Kanyang persona ay 
walang kasalanan. 


Gayon nga, Siya ay namatay bilang kapalit para sa iba. Ang 
debate ay nagmumula sa kung sino ba ang mga nagsitanggap ng 
katubusang ito. Ang ikatlong katanungan ay: 

Si Cristo ba ay namatay para sa kada tao at para sa lahat ng 

mga tao na nabuhay? 

o 

Si Cristo ba ay namatay para lamang sa mga nahirang (elect) 
na mga tao na soberanong pinili ng Dios para bigyan ng 
buhay na walang hanggan? 


Ang Biblia ay tumutukoy din sa pangangailangan ng tao sa 
Banal na Espiritu upang maligtas. Sa gayon, ang ika-apat na ka- 
tanungan ay: 

Ang tao ba ay may kakayanang labanan ang pagtawag ng 

Banal na Espiritu? 

o 

Minsang pinili ng Dios ang isang nasirang makasalanan at 

namatay si Cristo para sa kanya, kinakailangan bang su- 

muko ng lalaki o babaeng iyon sa tawag ng Dios nang sa 
gayo'y siya'y maligtas? 


Kahulihan, yamang ang isang tao ay maaaring maligtas 
saan mang punto ng kanyang buhay dito sa daigdig ngunit ma- 
natiling nandito pa rin sa marami pang mga taon, ang ikalimang 
katanungan ay: 


Maaari bang ang isang tao ay mahirang, tinubos na, at ti- 
nanggap ang pagtawag ng Dios at pagkatapos nito ay ma- 
wala ang kanilang kaligtasan, sa kadahilanang masikap na 
pinili nila ito o dahil sa kanilang ignoranteng pagpapabaya? 
o 

Ang kasiguraduhan ba nang paghirang, ang kakumpletu- 
han nang pagtubos, ang katunayan nang pagtawag, at ang 
paglalagay ng Espiritu ay maaasahan na dadalhin, sa pa- 
mamagitan nang kapangyarihan ng Dios, ang naligtas na 
mga tao hanggang sa kanilang naihanda nang kapalaran sa 
Langit? 

Ito ang mga katanungan na aming hinahanapan ng kasagu- 
tan sa pag-aaral na ito nang mga Doktrina ng Biyaya. At kapag 
dumating ka na sa pagka-unawa nito, makikita mong ang mga 
ito'y binabad sa buong Kasulatan. Hindi sila nakatago sa mga 
hiwalay na sitas na kinakailangan pang hilahing “out-of-context” 
at “bigyan ng sariling paliwanag” para ito'y mapatotohanan. Sila 
ang pinaka “puso” ng Kasulatan. 

UNANG KABANATA 


PANGKALAHATANG KASIRAAN 


Tulad ng ibang paksa kailangan nating magsimula sa pasimula at 
magumpisa sa umpisa. Ang Kabuuang Kasiraan (Total Depravity) 
ay nangangahulugang ang bawa't bahagi ng kalikasan ng tao, ang 
kabuuan at ang pangkalahatang pagkatao, ay bulok at walang 
kakayanang gumawa nang anumang kabutihan na makapagpa- 
pasaya sa Dios. Sa simpleng pangungusap, ang unang doktrinang 
ito ay nagsasabing, “Ang tao ay makasalanan.” 

Mas ninanais nang ilang mga theologian ang katagang 
Pangkalahatang Kawalan ng Kakayanan (Total Inability) para 
maidiin ang punto na ang mga tao sa kabuuan ay walang ka- 
kayanang tulungan ang kanilang mga sarili, kahit na hindi sila 
gaanong masama gustuhin man nila, na parang ito ang nais 
ipakahulugan ng pangungusap na Pangkalahatang Kasiraan. 
Ngunit, ito ay isang payak na pagpili lamang. Ang katotohanan 
ng paksang ito, ayon sa Biblia, na ang tao ay nasa isang despera- 
dong kundisyon. 

Lahat nang ito ay nagsimula sa Halamanan ng Eden. Pag- 
katapos nang pagsalangsang nina Adan at Eba, ang kalikasan 
nang tao ay nagbago mula sa pagiging “ayon sa larawan at wangis 
ng Dios” tungo sa larawan ng kanilang amang si Adan, binulok at 
makasalanan. Ang pagbabagong iyan ng karakter at kalikasan ay 
naipasang pababa sa lahat ng saling-lahi ni Adan. 


“Kaya't kung paanong sa pamamagitan ng isang tao 


ay pumasok ang kasalanan sa sanlibutan, at sa pama- 
magitan 

ng kasalanan ay ang kamatayan, kaya't dumating sa 
lahat ng mga tao ang kamatayan, sapagkat ang lahat 
ay nagkasala,” (Roma 5:12) 


Ang bagong katayuan na ito ay hindi isang simpleng kama- 
lian na nagkataon lamang, ngunit isang lubos na pagbabago ng 
kaibuturang sangkap ng sangkatauhan. 


“Nakita ng PANGINOON na napakasama na ng tao 
sa lupa, at ang bawat haka ng mga pag-iisip ng ka- 
nyang puso ay palagi na lamang masama.” (Genesis 
6:5) 


Pansinin na kahit sa kalagitnaan nang pinakamaagang lahi 
ni Adan, ang kanilang kasamaan ay napakalaki at ang lahat ng 
haka ng kanilang kaisipan at ang kada nasa ng kanilang puso ay 
kasamaan lamang - wala nang iba. At ito'y kasamaang tuloy- 
tuloy! Ni walang maikling mga sandali nang kabutihan ang pu- 
masok. Ito ang paraan kung saan tinitingnan ng Dios ang tao 
alinsunod sa kanilang pang-sariling kalikasan. 

Ngayon, ayon kay Pablo, minsang ang makasalanang kali- 
kasan ay pumasok sa sangkatauhan, ang bawat isa at ang lahat 
ng tao ay ipapanganak sa ganitong katayuan. Tayo ay mga nalag- 
lag na mga nilalang. Ngunit nilalabanan ng tao ang ganitong 
konsepto. Kaya may mga katanungang lumalabas. Saang punto 
kaya na ang tao ay nagiging ganitong masamang makasalanan? 
Siya ba ay ipinanganak sa ganitong paraan o natututunan ba niya 
ito? Ang mga sanggol ba ay ipinanganak na inosente at umaabot 
ba sila sa “edad kung saan sila'y mananagot” (age of accountabili- 
ty) kung saan kinakailangan nilang panghawakan ang responsi- 
bilidad para sa kanilang mga gawa. 

“At sinamyo ng PANGINOON ang masarap na amoy, 
at sinabi ng PANGINOON sa kanyang puso, "Hindi ko 
na muling susumpain ang lupa dahil sa tao, sapagkat 
ang haka ng puso ng tao ay masama mula sa kanyang 
pagkabata. Hindi ko na rin muling lilipulin ang lahat 
ng nabubuhay na gaya ng aking ginawa.” (Genesis 8:21) 


“Narito, ako'y ipinanganak sa kasamaan, at ipinaglihi 
ako ng aking ina sa kasalanan.” (Awit 51:5) 


“Ang masama ay naliligaw mula sa bahay-bata, silang 
nagsasalita ng mga kasinungalingan ay naliligaw mu- 
la sa pagkapanganak.” (Awit 58:3) 


Ang pagkaligaw na ito sa Dios ay nagsisimula sa sinapupu- 
nan. Ang mga kasalanan ng mga magulang ay ipinasa sa mga 
anak sa pamamagitan ng dugo ng mga magulang. Ang mga anak 
ay may sala at lumalabas mula sa sinapupunan na nagsasalita ng 
mga kasinungalingan, na nagpapatunay ng kanilang pagiging 
makasalanan. 


“Ito'y isang kasamaan sa lahat na ginawa sa ilalim ng 
araw, na isang kapalaran ang dumarating sa lahat. 
Gayundin, ang puso ng mga tao ay puno ng kasa- 
maan, at ang kaululan ay nasa kanilang puso habang 
sila'y nabubuhay, at pagkatapos niyon ay nagtutungo 
sila sa kamatayan.” (Eklesiastes 9:3) 

“Ang puso ay mandaraya kaysa lahat ng bagay, at 
lubhang napakasama, sinong makakaunawa nito?” 
(Jeremias 17:9) 

Ang kasalanan ay nananahan sa pinaka-kaibuturan ng at- 
ing mga personalidad at karakter. Ang kasalanan ay hindi nagsi- 
simula sa isang panglabas na kilos, tulad ng kalasingan, kalibu- 
gan, pagpatay o anumang katulad. Ang kasalanan ay nagsisimula 
sa ating mga puso at ang mga gawaing iyon ay mga simpleng 
paghahayag ng paghihimagsik na kasalukuyang naninirahan sa 
kalooban. 

Ang mapanirang kalikasang ito ay hindi lamang kinokotrol 
ang tao para umayaw sa paggawa ng kabutihan, ito ay kumokon- 
trol upang siya'y lubos na mawalan ng kakayanang gumawa ng 
kahit anuman na maaaring ikonsidera na kalugod-lugod sa pa- 
ningin ng Dios. Iyan ang kalawakan ng kanyang kasiraan. Hindi 
lamang siya nasisiyahan sa kanyang paghihimagsik, siya ay wa- 
lang kakayanang gumawa ng kahit anupaman para sa kanyang 
sariling kapakanan upang maging kalugod-lugod o kaakit-akit sa 
Dios. 

Ngayon, may isang importanteng theolohikal na patunay 
na napapaloob sa katotohanang ito. Kung tunay ngang ang mga 
tao ay nag-aangkin ng pangunahing kawalan ng kakayanan para 
gumawa ng kabutihan o para bigyang kaluguran ang Dios, kung 
gayon, ang makabagong mga tradisyon na kontra dito ay walang 
saysay, walang kwenta, hindi tumpak at malinaw na hindi ayon 
sa Kasulatan upang sabihin sa ganitong mga sagad sa pagkasi- 
rang mga tao na “maniwala at magkaroon ng pananampalataya,” 
o “gumawa ng desisyon para kay Cristo.” Ang makalamang mga 
nilalang ay walang kakayanang magkaroon ng pananampalataya 
o mag-isip ng sadyang mabubuting mga bagay. Ang kanilang 
mga puso at mga kaisipan ay “pawang masama na lamang parati.” 
Kung gayon, papaano silang biglaan na lamang magdedesisyon 
para piliin ang buhay na walang hanggan at magkaroon ng pa- 
nanampalataya sa Dios? 

“Mababago ba ng taga-Etiopia ang kanyang balat, o 
ng leopardo ang kanyang mga batik? Kung gayon ay 
makakagawa rin kayo ng mabuti, kayong mga sanay 
gumawa ng masama.” (Jeremias 13:23) 


Ang malinaw na kasagutan ay - “Hindi, ang Etiope at ang 
leopardo ay walang kapangyarihan para baguhin ang kanilang 
mga sarili. Sila ay produkto ng kanilang mga kalikasan. Sila ay 
ipinanganak sa ganoong paraan at sila'y walang desisyon.” Gayon 
din naman, ang taong ipinanganak sa isang masamang katayuan 
at kasiraan ay walang kapangyarihang gumawa nang laban sa 
kanyang sariling kalikasan at gumawa ng anoman - kahit anu- 
mang bagay - na mabuti. 


“Ang PANGINOON ay nakadungaw mula sa langit sa 
mga anak ng mga tao, upang tingnan kung may si- 
numang kumikilos na may talino, na hinahanap ang 
Diyos. Silang lahat ay naligaw, sila ay pare-parehong 
naging masasama, walang sinumang gumagawa ng 
mabuti, wala kahit isa.” (Awit 14:2-3) 


Gaya ng nasusulat, "Walang matuwid, wala, wala ka- 
hit isa, wala ni isang nakakaunawa, wala ni isang hu- 
mahanap sa Diyos. Lahat ay lumihis, sama-sama si- 
lang nawalan ng kabuluhan, walang gumagawa ng 
mabuti, wala, wala kahit isa." (Roma 3:10-12) 


“Tayong lahat ay gaya ng mga tupang naligaw, bawat 


isa sa atin ay lumihis sa kanyang sariling daan...” 
(Isaias 53:6) 

“Mayroong daan na tila matuwid sa isang tao, ngunit 
mga daang tungo sa kamatayan ang dulo nito.” 
(Kawikaan 14:12) 


Napakalinaw, ang tingin ng Dios sa tao - sa lahat ng mga 
tao - ay pawang masasama at nangasirang mga nilalang. At ma- 
babasa nating pareho sa Luma at Bagong Tipan na walang kahit 
isang tao na kaylan man ay piniling hanapin ang Dios o sumunod 
man sa Kanya. Walang sinuman ang naka-iintindi ng mga bagay- 
espiritual at wala man lang kahit isa na kapaki-pakinabang sa 
mga bagay na espirtual. 

“Wala, wala kahit isa.” 


f LUBOS NA KAWALAN NANG KAKAYANAN 


Si Jesus ay nagsalita patungkol sa mga taong hindi kakayaning 
sumunod sa Kanya. Inihayag Niya na hindi lamang nila susundin 
ang natural nilang inklinasyon upang mag-rebelde at hindi ma- 
kaunawa, pero sila'y wala talagang kakayanang gumawa! Nagsali- 
ta Siya patungkol sa kanila na mayroong mga mata, ngunit hindi 
naman makakita. Nagsalita Siya patungkol sa kanila na may- 
roong mga tainga ngunit hindi naman makarinig. Sinabi Niya na 
ang sanhi kung bakit hindi sila lalapit sa Kanya ay sa kadahila- 
nang hindi sila makalapit sa Kanya! 


“Bakit hindi ninyo nauunawaan ang aking sinasabi? 
Sapagkat hindi ninyo matanggap ang aking salita.” 
(Juan 8:43) 


“Walang taong makakalapit sa akin malibang ilapit 
siya ng Ama na nagsugo sa akin, at siya'y muli kong 
bubuhayin sa huling araw.” (Juan 6:44) 


“Hindi maaaring mamunga ng masama ang mabuting 


puno at mamunga ng mabuti ang masamang puno.” 
(Mateo 7:18) 

“Hahanapin ninyo ako, ngunit hindi ninyo ako mata- 
tagpuan, at kung saan ako naroroon ay hindi kayo 
makakapunta roon.” (Juan 7:34) 


Sumagot sa kanya si Jesus, "Katotohanang sinasabi ko 
sa iyo, 'Malibang ang isang tao'y ipanganak na muli 
ay hindi niya makikita ang kaharian ng Diyos.” 

(Juan 3:3) 


Masdan kung paanong diinan ni Jesus ang Kanyang mga 
pangungusap. Hindi Niya sinabi na ang tao ang responsable para 
tunghayan Siya at pagkatapos ay mag-desisyon para sa kanilang 
mga sarili. Hindi Niya binuksan ang pagkakataon na sila'y maka- 
pili o mag-desisyon. Inihayag Niyang maliwanag na ang sangka- 
tauhan ay tutugon batay sa kanilang lubos na kawalan ng ka- 
kayahan. 

Pagkatapos rin naman, si Pablo, ang dakilang tagapagpali- 
wanag ng Lumang Tipan, ay ipinaloob ang temang ito sa ka- 
nyang mga sulat: 


“Sapagkat ang kaisipan ng laman ay pagkapoot laban 
sa Diyos, sapagkat hindi ito napapasakop sa kautusan 
ng Diyos, ni hindi nga maaari,” (Roma 8:7) 


“at ang mga nasa laman ay hindi makapagbibigay- 
lugod sa Diyos.” (Roma 8:8) 


Ito ang sentro ng buong diskusyon. Sinasabi sa atin ng Bib- 


lia na ang mga tao ay hindi simpleng nalamog lamang sa pagka- 
laglag ni Adan, sila'y hindi nakatanggap ng simpleng sugat 

lamang na pagdaka'y gagaling. Inihayag ng Dios kay Adan na 
nang araw na kinain niya ang bunga ng punong kahoy ng pagka- 
kilala ng mabuti at masama na siya ay mamamatay! 


At iniutos ng PANGINOONG Diyos sa lalaki, na sina- 
bi, "Malaya kang makakakain mula sa lahat ng pu- 
nungkahoy sa halamanan, subalit mula sa punungka- 
hoy ng pagkakilala ng mabuti at masama ay huwag 
kang kakain, sapagkat sa araw na ikaw ay kumain 
niyon ay tiyak na mamamatay ka.” (Genesis 2:16-17) 


Ngunit, nabuhay si Adan ng daan-daang taon pagkatapos 
ng nakamamatay niyang desisyon. Nagkamali ba ang Dios? Hin- 
di, si Adan ay namatay sa espiritu nuong sandaling iyon. Hindi 
lamang siya nalamog sa espiritu, siya'y namatay sa kasalanan. 
Saka siya nagsimulang mamatay nang pisikal ayon sa resulta ng 
pagkabulok niya sa espiritu. 

Ating tunghayan nang mas malapit ang mga pangyayari na 
nagdala sa ating kasalukuyang katayuan ng lubusang pagkasira. 
Si Adan at ang kanyang asawa ang mga solong namalagi sa ma- 
luwalhating halamanang ibinigay sa kanila ng Dios upang pama- 
halaanan. 

Sa pasimula, mayroon na silang isa lamang pagbabawal na 
laban sa kanilang kalayaang magpasya. Bago ang pagkalaglag, si 
Adan at Eba ang may “pinaka-malayang” mga kalooban sa kahit 
sinomang nabubuhay. Ang kanilang mga pagpili ay lubos na wa- 
lang gumagambala, maliban lang sa nag-iisang, bukod-tanging 
patakarang iyon. Ngunit, ang ahas, si Satanas, ay pumasok sa 
Eden at nilapitan ang babae na may intensyong tuksuhin ang ba- 
bae na gumawa nang laban sa patakaran ng Dios. 

“Ang ahas nga ay higit na tuso kaysa alinman sa mga 
mailap na hayop sa parang na nilikha ng PANGI- 
NOONG Diyos. Sinabi niya sa babae, "Sinabi ba ng 
Diyos, 'Huwag ninyong kakainin ang mula sa alin- 
mang punungkahoy sa halamanan?” At sinabi ng ba- 
bae sa ahas, "Makakain namin ang bunga ng mga pu- 
nungkahoy sa halamanan, subalit sinabi ng Diyos, 
'Huwag ninyong kakainin ang bunga ng punungkahoy 
na nasa gitna ng halamanan, huwag din ninyo itong 
hihipuin, kundi kayo'y mamamatay." Subalit sinabi ng 
ahas sa babae, "Tiyak na hindi kayo mamamatay. Sa- 
pagkat nalalaman ng Diyos na kapag kayo'y kumain 
noon ay mabubuksan ang inyong mga mata, at kayo'y 
magiging kagaya ng Diyos, na nakakakilala ng mabuti 
at masama.” (Genesis 3:1-5) 


Bagamang nalalaman ni Eba ang kautusan ng Dios na hu- 
wag hawakan o kainin ang nanggaling sa punong kahoy, siya ay 
nahikayat na ang pagkain nang bunga nito ay gagawin siyang 
“tulad ng Dios” kung saan makapag-dedesisyon siya para sa 
kanyang sarili kung ano ang mabuti at kung ano ang masama. Sa 
maikling sabi, si Eba ay gagawa ng sarili niyang pasya at lilikha 
ng sarili niyang mga patakaran patungkol sa kanyang buhay at sa 
kanyang katayuang eternal. Si Eba kung gayon ang magiging 
unang tao na totohanang makagagawa ng “kalayaan ng kalooban 
/ pagpapasya” sa kabila ng malinaw na panuntunan ng salita ng 
Dios. 

Ang konsepto ng pagpapasya at ng “kalayaan ng kalooban” 
ay pangunahing tumatayo sa karamihan ng katuruang Arminian. 
Ang napapasa-ilalim na akala ng gayong katuruan ay ganito: 
kung simpleng natututunan lang ng tao ang pagkakaiba sa 

pagitan ng mabuti at masama, natural na mas pipiliin nila ang 
mabuti at iiwasan ang masama. Ngunit ano ang naging dulot ng 
desisyon ni Eba? Siya ba, sa katunayan, ay naging katulad ng Di- 
os? Ang kanya bang katayuang-espiritual ay pinag-buti ng ka- 
nyang bagong tuklas na kaalaman? 


“Kaya't nang makita ng babae na ang bunga ng pu- 
nungkahoy ay mabuting kainin, nakakalugod sa pa- 
ningin, na dapat nasain upang maging matalino, siya 
ay pumitas ng bunga nito at kinain ito, at binigyan din 
niya ang kanyang asawa na kasama niya, at siya'y 
kumain. At parehong nabuksan ang kanilang mga 
mata, at nalaman nilang sila'y mga hubad. Magkasa- 
ma silang nagtahi ng mga dahon ng puno ng igos, at 
kanilang ginawang panakip. Narinig nila ang tinig ng 
PANGINOONG Diyos na lumalakad sa halamanan sa 
malarnig na bahagi ng maghapon. Nagtago ang lalaki 
at ang kanyang asawa sa PANGINOONG Diyos sa 
mga punungkahoy sa halamanan. Tinawag ng PAN- 
GINOONG Diyos ang lalaki at sa kanya'y sinabi, 
"Saan ka naroon?" Sinabi niya, "Narinig ko ang iyong 
tinig sa halamanan at ako'y natakot, sapagkat ako'y 
hubad, at ako'y nagtago.” (Genesis 3:6-10) 


Ang pagsalangsang nina Adan at Eba ay nagbunga ng ka- 
hihiyan at pagkatakot. Ang kakayanang mag-isip para sa kani- 
lang mga sarili at gumawa ayon sa sarili nilang pasya ang nagtu- 
lak sa kanila papalayo sa Dios, hindi ang mapalapit sa Kanya. 

Ngayon, ayon kay Apostol Juan, ang kasalanan ay kinasi- 
han sa pamamagitan nitong tatlong makasanlibutang sanhi: ang 
masamang pita ng laman, ang masamang pita ng mga mata, at 
ang kapalaluan sa buhay. 


“Sapagkat ang lahat na nasa sanlibutan, ang masa- 
mang pagnanasa ng laman, ang pagnanasa ng mga 
mata, at ang pagmamataas sa buhay, ay hindi mula 
sa Ama kundi sa sanlibutan.” (1 Juan 2:16) 

Nakita ni Eba na ang bunga ay mabuti para kainin (ang 
masamang pita ng laman), ito ay kaaya-aya sa mga mata (ang 
masamang pita ng mga mata) at ito'y hinangad para gawing 
matalino ang isang tao (ang kapalaluan sa buhay). 

Nagdulot ito upang sila'y hindi na makatulad ng Dios sa 
kahit anumang paraan. Bagkus ang kabaligtaran ang nangyari. 
Unang napagtanto nila na sila'y hubad at sila'y nagtiis sa kahuba- 
ran. Sila ay nalantad bilang mga makasalanan, mga rebeldeng 
laban sa kautusan ng Dios, at sinubukang pagtakpan ang kani- 
lang pagkakasala at magkubli. Bilang karagdagan pa sa kanilang 
kahihiyan, kaysa maging kapantay at kaparis ng Dios, na makiha- 
ti sa Kanyang kapangyarihan, sila'y nalaglag mula sa Kanyang 
mabuting mga biyaya at pinarusahan Niyang may kontrol sa 
lahat ng kapangyarihan. 

Sila'y pawang walang pananggalang laban sa Kanyang pag- 
hatol. Isinumpa ng Dios ang bawat isa sa kanila, kasama ang ahas, 
at sila'y pawang walang kakayanang tumindig laban sa kautusan 
ng Dios na Kataas-taasan. Nagnasang maging parang Dios sa 
kanilang sariling-kalooban, sila'y naging isinumpang mga maka- 
salanan, mga alipin ng kanilang kahihiyan, at nabihag sa kani- 
lang paghihimagsik. Sila ay pinalayas sa Eden at ang sangkatau- 
han ay naputol mula sa punong kahoy ng pagkakilala ng mabuti 
at masama at sa punong kahoy ng Buhay. 

Si Adan ay itinuturing sa theolohiya bilang “pinunong- 
sentral” ng buong sangkatauhan. Ang pakahulugan nito ay pi- 
nang-hahawakan ng Dios ang bawat tao na nagkasala sa kalapas- 
tanganan ni Adan. Tayong lahat ay ipinanganak sa saling-dugo ni 
Adan at lahat tayo ay pawang saling-lahi niya. Dahil dito, tayong 
lahat ay ang nalaglag na mga anak ng mga naunang rebelde. Ang 
kanilang pagkalaglag, at ang pagkasirang nangyari sa kalikasang- 

espritual, ay naipataw sa bawat isa sa atin. Hindi tayo ipinanga- 
nak na spiritually neutral. Tayo ay ipinanganak na mga rebelde 
laban sa kautusan ng Dios, at katulad nang ating mga magulang, 
tayo ay walang kakayanang iwaksi ang hatol ng Makapangyari- 
han sa lahat. 


t ANG ATING KALIKASAN 


Upang lalong maipunto ang ating katayuang sakdal ng ka- 
hinaan, sinulatan ni Pablo ang iglesia sa Efeso at mariing in- 
ihayag ang ating nalaglag na kalikasan: 


“Kayo noo'y mga patay sa inyong mga pagsalangsang 
at mga kasalanan, na dati ninyong nilakaran, ayon sa 
lakad ng sanlibutang ito, ayon sa pinuno ng kapan- 
gyarihan ng himpapawid, ng espiritu na ngayon ay 
gumagawa sa mga anak ng pagsuway. mga anak ng 
pagsuway, Tayong lahat ay dating nabuhay sa gitna 
ng mga ito, sa mga pagnanasa ng laman, na ating gi- 
nagawa ang mga nais ng laman at ng pag-iisip, at 
tayo noo'y katutubong mga anak ng kapootan, gaya 
naman ng mga iba.”(Efeso 2:1-3) 


Bagamang katotohanang sa mga talatang ito ay pinama- 
manhikan ni Pablo ang mga mananampalatayang “nagsipasok 
mula sa kamatayan patungong kabuhayan,” pansinin ang ka- 
nyang pakahulugan sa mga taong nasa kanilang natural na ka- 
tayuan: 

o Patay dahil sa mga pagsalangsang at mga kasalanan 

o Naglalakad ayon kay Satanas, ang pangulo ng mga ka- 
pangyarihan ng hangin, mga naging anak ng pagsuway. 

o At tayong lahat ay nagpupumilit na gawin ang mga ka- 
halayan at ang mga pita ng ating laman sapagka't tayo'y 
katutubong mga anak ng kagalitan. 

Ang mga tao'y ipinanganak na patay sa mga pagsalangsang 
at mga kasalanan. Hindi nasugatan. Hindi sumusuray-suray la- 
mang. Hindi ginagawa ang pinakamahusay na kaya nilang 

gawin - pawang mga bato, malamig at patay. Ang isang patay na 
tao ay lubusang walang kakayanang tulungan ang kanyang sarili. 
Tingnan si Lazaro. Kaya ba niyang tulungan ang kanyang sariling 
bumangon mula sa kanyang libingan? O, may kakayanan ba ang 
lambak ng mga tuyong buto ni Ezekiel na tulungang gisingin ang 
kanilang mga sarili? Sukdulang hindi! Sila'y pawang walang 
kakayanan. 

Ang tao ay hindi lamang ipinanganak sa loob ng sirang ka- 
tayuang ito, siya'y walang kakayanang baguhin ang kanyang 
kapalaran, at hindi rin nila kayang pahindian ang kasalanan! 
Tinatawag tayo ng Kasulatan na “aliping bihag” ng kasalanan. 
Tayo ay ibinentang buo dito! Pag-aari tayo nito. At bilang mga 
alipin, nakakasigurong gagawin natin ang naisin ng ating pangi- 
noon. 


Sinagot sila ni Jesus, "Katotohanang sinasabi ko sa in- 
yo, ang bawat nagkakasala ay alipin ng kasalanan.” 


(Juan 8:34) 


“Subalit nakikita ko ang kakaibang kautusan sa aking 
mga bahagi na nakikipagbaka laban sa kautusan ng 
aking pag-iisip, at ako'y binibihag sa ilalim ng kautu- 
san ng kasalanan na nasa bahagi ng aking katawan. 
Kahabag-habag na tao ako! Sino ang magliligtas sa 
akin mula sa katawang ito ng kamatayan?” 

(Roma 7:23-24) 


Inihayag ni Pablo na ang bawat sangkap ng kanyang kata- 
wan ay napasailalim sa pagkabihag nang isang natural na kautu- 
san na kung saan siya'y walang kakayanang iligtas ang kanyang 
sarili. Kahit na alam ni Pablo ang kautusan ng Dios sa kanyang 

pagiisip, ang kautusan ng kasalanan na kumalat sa kanyang pag- 
katao ang nagdala sa kanya sa pagkabihag. Tinawag niya ang ka- 
nyang katawan na katawan ng kamatayan sapagkat ito'y binulok 
ng kasalanan, at tumangis siya sa kanyang kawalan ng kakaya- 
nang iligtas ang kanyang sarili sa naka-ambang kamatayan. 

Mas lalong walang kakayanan ang tao na gamitin ang ka- 
nyang kalooban para labanan ang kautusan ng kasalanan na nasa 
kanyang katawan kaysa gamitin niya ang kanyang kalooban para 
pakawalan ang kanyang sarili sa epekto ng gravity. 


T “NGUNIT GUMAGAWA KAMI NG MABUBUTING MGA GAWA!” 


Hindi isinasa-walang-bahala nang doktrina ng Pangkalahatang 
Kasiraan ang posibilidad na ang tao ay maaaring gumawa ng 
mabuting mga bagay. Hindi akma ang katawagan ng mga theo- 
logians sa atin na “Lubos na Kabulukan.” Tayo ay may kakayana- 
nang gumawa ng mabubuting gawa, kung ikukumpara sa ibang 
mas masasamang gawain. Ang lahat ay nakasalalay sa ginagamit 
nating batayang panukat. Kung ikukumpara sa mga ginawa ni 
Hitler, ang mga ginawa ni Mother Teresa ay mukhang napakabu- 
ti. Subalit kung ikukumpara sa mga gawa ni Cristo, sa Kanyang 
ganap na pagtalima at buong kaloobang sakripisyo, lahat tayo ay 
nahanay sa abang kakulangan. At higit pa diyan, kapag tayo ay 
ikinumpara sa ganap na kabanalan at katuwiran ng Dios - ma- 
buting hayaan nating si Job ang sumagot: 


“Paano ngang magiging ganap ang tao sa harapan ng 
Diyos? O paanong magiging malinis ang ipinanganak 
ng isang babae? Tingnan mo, maging ang buwan ay 
hindi maningning, at hindi dalisay ang mga bituin sa 
kanyang paningin, gaano pa nga kaliit ang tao, na 
isang uod! At ang anak ng tao, na isang bulati!" 

(Job 25:4-6) 

Tunay na ang tao ay hindi nagwawala na lamang sa hindi 
mapigilang kaululan. Ang Dios ay namamahala sa bawat pasikot 
ng Kanyang kaharian at pinipigilan ang tao na maging buo at 
kumpletong masakop ng kanilang masamang kalikasan at ku- 
mawala na parang baboy-damo. 


“Tunay na pupurihin ka ng poot ng tao: ang nalabi sa 
poot ay ibibigkis mo sa iyo.” (Awit 76:10) 


Tayo ay may kakayanang gumawa ng mga kawanggawa o 
mabubuting mga gawa. Maaari nating maisip na ang pagpatay ay 
mali at sa gayo'y iwasan ang pumatay. Maaari tayong maging 
tapat na mga asawa, masustentong magbigay, mapagpitagang 
manilbihan o nakikisamang mga mamamayan. Ngunit, ang mga 
gawaing ito ay hindi nakapagpapabago sa ating natural na kali- 
kasan at sila'y naiiwang kapos upang bigyang kaluguran ang 
matayog na pamantayan ng isang makatuwiran at banal na Dios. 
Higit pa sa mga gawang makalaman ang kinakailangan para 
bigyan Siya ng kasiyahan. Kinakailangan ang espiritual na mga 
katangian, tulad ng pananampalataya. 


“At kung walang pananampalataya ay hindi maaaring 
kalugdan ng Diyos, sapagkat ang sinumang lumalapit 
sa kanya ay dapat sumampalatayang may Diyos at 
siya ang tagapagbigay gantimpala sa mga masigasig 
na humahanap sa kanya.” (Hebreo 11:6) 


Ang natural na tao ay walang kahit anumang pananampa- 
lataya sa Dios. At ang kanyang mga kilos, gaano man kaganda 
ang hangarin, ay hindi sapat para mapunan ang kawalang iyon 
ng pananampalataya. Sa kahihinatnan, ang lahat ng makalamang 

gawain ng natural na tao - anopaman ang kabutihang mayroon 
ito - ay nakikita ng Dios bilang kasalanan. 


“Ang mapagmataas na tingin, at ang pusong palalo, 
siyang ilaw ng masama, ang mga ito'y kasalanan.” 
(Kawikaan 21:4) 


Ang kawikaang ito ay nagtuturo sa atin na ang pagmama- 
taas at ang kapalaluan ay makasalanan. Madali naman itong 
panghawakan. Ngunit, inihahayag din nito na ang simpleng pag- 
aararo ng bukid, ang paggawa ng pang-araw-araw na gawain at 
ang pag-ikot natin sa mundong ito ay kasalanan sa mga mata ng 
Dios. Kaya nga ang kabutihan o kasamaang dulot ng isang ga- 
wain ay hindi ang magpapasya kung makasalanan ba ito. Ang ka- 
salanan ay hindi lamang ang paggawa ng masasamang mga ba- 
gay. Ang kasalanan ay ang pagiging natural natin - pawang likas 
na makasalanan. 

Hindi tayo makasalanan sa kadahilanang tayo'y nagkakasa- 
la, tayo ay nagkakasala sa kadahilanang tayo'y mga makasalanan. 
Isa sa mga Griegong salita na naisaling kasalanan sa Biblia ay ang 
hamartia. Ang kahulugan nito ay malaglag na kapos sa kagana- 
pan ng Dios, sumala sa marka. Simpleng maging kulang kumpara 
sa Dios, sa pamantayan ng kaganapan (perfection), kabanalan at 
katuwiran ay nangangahulugang kasalanan. Ngunit tayo'y higit 
pa sa simpleng “sumala sa marka.” 


“tunay na bawat tao sa kaniyang mainam na kala- 
gayan ay pawang walang kabuluhan.” (Awit 39:5) 


Sa ating pinakamahusay na kalagayan, lahat tayo'y nalaglag 
na kapos sa kaganapan. 


“pagkawasak at kalungkutan ang nasa kanilang mga 
landas, at ang daan ng kapayapaan ay hindi nila naki- 
lala.” “Walang takot sa Diyos sa kanilang mga mata.” 
(Roma 3:16-18) 

Iyan ang natural na katayuan ng tao. Walang pagkatakot sa 
Dios sa harap ng kanilang mga mata. At ayon sa Awit 11:10, “Ang 
pagkatakot sa Panginoon ay pasimula ng karunungan.” At para 
lalo pang palalain ang mga pangyayari, kahit na ang ating pina- 
kamahusay na mga gawa at makatuwirang ugali ay sumapit sa 
kawalan: 


“Sapagka't kaming lahat ay naging parang marumi, at 
ang lahat naming katuwiran ay naging parang basa- 
hang marumi: at nalalantang gaya ng dahon kaming 
lahat, at tinatangay kami ng aming mga kasamaan, 
na parang hangin. At walang tumatawag ng iyong 
pangalan, na gumigising upang manghawak sa iyo; 
sapagka't ikinubli mo ang iyong mukha sa amin, at 
iyong pinugnaw kami sa aming mga kasamaan.” 
(Isaias 64:6-7) 


Ttf ANG PAGMAMATIGAS NG KASALANAN 


Isang likas na katangian ng kasalanan ay kapag ito'y nagsimula, 
ito'y nagiging isang puwersang napakalakas na tanging ang Dios 
lamang ang makaka-kontrol o makasusugpo nito. Nang si Sata- 
nas ay nag-rebelde sa Langit at itinapong pababa (Lucas 10:18), 
siya'y walang kalakasan para manumbalik mula sa kanyang 
masamang mga pamamaraan. Sa kahuli-hulihan, igagapos siya 
ng Dios at itatapon sa dagatdagatang apoy upang pigilin ang 
kanyang kasamaan (Mateo 25:41, Pahayag 19:20). Gayon din 
naman, ang mga anak ng dyablo ay gagawin din kung ano ang 
ginawa ng kanilang ama, tumatangging manumbalik mula sa 
kanilang pagrerebelde at sumuko sa paghatol. 

“Kayo'y sa inyong amang diablo, at ang mga nais ng 
inyong ama ang ibig ninyong gawin. Siya'y isang ma- 
mamatay-tao buhat pa nang una, at hindi nananatili 
sa katotohanan, sapagka't walang katotohanan sa 
kaniya. Pagka nagsasalita siya ng kasinungalingan, ay 
nagsasalita siya ng sa ganang kaniya: sapagka't siya'y 
isang sinungaling, at ama nito. Nguni't dahil sa sina- 
sabi ko ang katotohanan, ay hindi ninyo ako sinasam- 


palatayanan.” (Juan 8:44-45) 


Kahit sa wakas ng panahon, kapag isinagawa ng Dios ang 
pag-hatol sa sanglibutan, ang mga naninirahan sa lupa ay hindi 
iiyak para sa habag o “pipiliing” magkaroon ng pananampalataya 
nang sa gayo'y maligtas. Sa kalagitnaan ng kasindakan at kapan- 
glawan, itatanghal ng mga tao ang lubos nilang kawalan ng ka- 
kayahang manumbalik mula sa kanilang kasamaan at bagkus ay 
maghahanap ng makakanlungan mula sa mukha ng Dios. 

“Ang mga hari sa lupa, ang mga prinsipe, ang mga pi- 

nuno ng hukbo, ang mayayaman, ang malalakas at 

ang bawat alipin at ang bawat malaya, ay nagtago sa 

mga yungib, sa mga bato at sa mga bundok, at sina- 

sabi nila sa mga bundok at sa mga bato, "Mahulog 

kayo sa amin at itago ninyo kami mula sa mukha ng 

nakaupo sa trono, at mula sa poot ng Kordero, sapag- 

kat dumating na ang dakilang araw ng kanilang pag- 

kapoot, at sino ang makakatagal?” (Pahayag 6:15-17) 

Ngayong tunay, kung ang kinakailangan lamang ng tao pa- 
ra “pumili upang maniwala” o upang “magsisi at magkaroon ng 
pananampalataya” ay isang akmang panghalina, mayroong kay 
dami ng mga taong ito! Ngunit sila'y lubos na walang kakayanan 
para magsisi, kaya sila'y nagsisitakbong palayo sa Kordero. 


Para ang sinumang tao ay mapaginhawa mula sa patuloy 
na pabigat at pagkabalisa ng pagkakasala, kinakailangang guma- 
wa ang Dios ng mapag-himalang gawa ng pagbabago. Ang nalag- 
lag na kalikasan ay kinakailangang pagbaguhin tungo sa isang 
eternal at espiritual na kalikasan. Iwan sa kanilang mga sarili, 

ang isang tao ay walang kakayanang baguhin o kahit na mapag- 
tanto ang kawalang pag-asa ng kanyang kalagayan. 


Kaya nga, kinakailangang ang Dios ang gumawa ng pau- 
nang hakbang. Ang tao'y walang kakayanan. Sa ganitong paraan, 
ang pagbabago at ang gawain ng pagliligtas ay nakasalalay sa 
mga kamay ng Dios. 


t PANGWAKAS 


Upang repasuhin, ang Doktrina ng Pangkalahatang Kasi- 
raan ay nagsasabi sa atin na: 

o Nang si Adan ay nalaglag, ang buong sangkatauhan ay 
nakinita sa ating kinatawang ama at pinaghatian nating la- 
hat ang sumpang nakasama sa kanyang paghihimagsik. 
Ang kabayaran ng kasalanan ay “kamatayan” (Roma 6:23). 
Alam nating ang mga tao ay patuloy na naturing na maka- 
salanan sapagkat ang mga tao ay patuloy na namamatay. 

O Kahit na mayroong ilang kapansin-pansing “mabuting” 
mga gawa na kayang gawin ng mga tao, ang mga gayong 
gawain ay hindi nakahihigit sa maruruming mga basahan. 
Ang mga gawang ito'y hindi mapapabilang sa kapulungan 
ng Langit. 

o Ang tao ay lubos na walang kakayanang tulungan ang 
kanyang sarili. Siya ay patay sa mga pagsalangsang at sa 
mga kasalanan. 

Siya ay isang alipin ng kasalanan. Mayroon siyang pusongmanda- 

raya at balakyot at siya'y kikilos ng kada oras sa kahalayan at 

pagnanasa ng kanyang puso. Yamang ganito, hindi niya kayang 


DU 


“makapili”, “magdesisyon”, magkaroon ng udyok ng kaalaman, 

mahikayat o pilitin man para paganahin ang kanyang sariling 
pananampalataya. 


Hindi natin maiintindihan ang Biblia, o “ang pag-ibig na 
humila nang plano ng kaligtasan” hanggat hindi natin naiintin- 
dihan ang puntong ito. At hindi natin maiintindihan ang kahit 
anumang patungkol sa mga Doktrina ng Biyaya hangga't hindi 
natin naiintindihan ang isang ito. Hindi nating tunay na mapag- 
papahalagahan ang pagpapakumbaba ni Cristo at kung gaanong 
kalalim Niya tayong inabot upang iligtas tayo hanggang sa tayo'y 
“magsitingin sa malaking bato na inyong kinaputulan, at sa lu- 
wang ng hukay na kinahukayan sa inyo” (Isaias 51:1). 


“Nang ito'y marinig ni Jesus, sinabi niya sa kanila, 
"Ang malalakas ay hindi nangangailangan ng mang- 
gagamot, kundi ang mga maysakit. Hindi ako napari- 
to upang tawagin ang mga matuwid, kundi ang mga 
makasalanan.” (Marcos 2:17) 


Ang lahat nang ito'y makatatayo o malalaglag dito. Ang 
mga malulusog na mga tao ay hindi nangangailangan ng mang- 
gagamot. (Lucas 5:31). Ang mga buhay na mga tao ay hindi nan- 
gangailangan ng pagkabuhay-na-magmuli. Ang gumagalaw na 
mga tao ay hindi nangangailangan na “ipanganak-na-magmuli.” 
Naparito si Jesus upang hanapin at iligtas silang mga nangawala. 
Naparito Siya upang magpagaling ng maysakit at buhayin ang 
patay - hindi ang gantimpalaan ang mabubuti at palakasin ang 
loob ng mga magaling at may kakayanan. 

At kung makikinita mo ang sarili mo sa pagsasalarawan ng 
nasirang sangkatauhan, kung gayon ay mayroong magandang 
kasigu-raduhan na naparito si Jesus para iligtas ka. Tanging sa 
biyaya lamang ng Dios na mapagtatanto ng isang tao at aaminin 
na siya ay lubos na walang kakayanan at desperadong nangangai- 
langan ng isang Tagapagligtas. 

“Okay, Jim,” ang sagot mo, “Sobrang kumbinsido na talaga 
ako. Pero, katunayan ngang ang sangkatauhan ay lubos na ma- 
sama at nasira sa Banal na paningin ng Dios at tayo'y lubusang 

walang kakayanang tulungan ang ating mga sarili, papaanong 
maliligtas ang kahit sinong tao? Alam nating sinasabi sa Biblia na 
may ilan ngang maliligtas.” 

Oo, eksakto! Kaya nga tinawag ang mga itong mga Doktri- 
na ng Biyaya. Kung walang anumang nasa tao ang makapagpapa- 
lapit sa atin sa Dios at kahit gayon ay mayroong din namang 
maliligtas, ito marahil ay kinakailangang para sa sariling layun- 
ing-paghahari ng Dios ayon sa Kanyang mabuting kasiyahan at 
siguradong hindi dahil sa mga gawa ng tao o dahil sa kung anu- 
mang pagpapahalaga na mayroon sa tao. 

Wala! Walang kahit anumang bagay! 


Ito nga'y kinakailangang nagmula sa Dios, sa Kanyang bi- 
yaya, gumagawa ng pagpili, yamang tayo'y walang kakayanang 
piliin ang Dios. At ang pagtatantong iyan ang papatnubay sa atin 
patungo sa ikalawa sa mga Doktrina ng Biyaya: Walang Kundi- 
syong Pagkahirang. 

IKALAWANG KABANATA 


WALANG KUNDISYONG PAGKAHIRANG 


Ang mga salitang hirang at paghirang ay lumabas ng 27 
beses sa Biblia, sa Luma at Bagong Tipan. Mayroong mahigit na 
100 pagka-banggit sa pinili ng Dios at pagpili ng Dios. Gayunpa- 
man, ang “paghirang” ay isa sa mga pinaka-hindi maintindihang 
araling-konsepto sa buong Kristianismo. Ang pangunahing 
katanungan na kinakailangan nating sagutin ay, “Sino ang humi- 
hirang kanino?” 

Ang pinaka-madaling paraan para maintindihan ang pan- 
gunahing palagay ng paghirang ay sa pamamagitan ng ilang 
simpleng katanungan at kasagutan. 

Naniniwala ka bang ligtas ka? 

Oo. 

Ok, kung gayon sino ang nagligtas sa iyo? 

Ang Dios. 

Magaling. At niligtas ka ba ng Dios sa isang pagpapasya o 

aksidente lamang? 

Sa isang pagpapasya! 

Iyan ang paghirang. 

Nagliligtas ang Dios ng ilang tao at ginagawa Niya ito sa 

isang pagpapasya. 


Para sa mas-theolohikal na pagpapaliwanag, inihayag ni Pastor 
David Morris ang paghirang sa ganitong paraan: 

“Dahil sa Pangkalahatang Kasiraan at kawalan ng ka- 
kayahan ng tao, ang kaligtasan mula sa kasalanan at 
sa kabayaran nito ay ganap na sa Panginoon, ang at- 
ing Dios na may tatlong pagkakaisa. Sa nakalipas na 
walang hanggan, bago pa nalikha ang sangsinukob, 
hinirang na ng Dios kay Cristo ang isang lubhang ka- 
ramihan na di mabilang ng sinoman. Ang pagkahi- 
rang ng karamihang ito mula sa masa nang kahatu- 
lan ng napahamak na sangkatauhan sa kanilang 
pagkakatayo kay Adan ay batay sa biyaya ng Dios at 
sa Kanyang mabuting kasiyahan at hindi dahil sa gi- 
nawa ng tao ayon sa kanyang kalikasan o nakinitang 
katangian.” 


Malalalim na salita. Ngunit lubos na ayon sa Biblia. Na hi- 
nahatulan ng Kasulatan ang tao na bulok, makasalanan, nasira, 
walang kakayanan, patay na mga uod, habang nalalaman din 
namang ang ilan sa kanila ay tatanggap ng eternal na kaligtasang 
nanggaling sa isang Tapat at Banal na Dios, tayo ngayon ay napi- 
litang magtanong kung papaanong nagiging posible ang gani- 
tong bagay. 

Katulad ng sinabi nung una, karamihan sa mga Christian 
churches ay umaamin na ang Dios ay gumagawa ng ilang pagpili 
sa Kasulatan. Ang debate ay sa kung anong mga kundisyon ang 
nagiging inspirasyon ng pagpiling iyon at kung hanggang saan sa 
lawak ng Kanyang sansinukob ginagawa ng Dios ang Kanyang 
karapatang pumili. 

Ipinaglalaban ng mga Doktrina ng Biyaya na ang paghirang 
ng Dios ay walang kundisyon (unconditional). Sa pangkalahatan, 
walang anumang bagay na kaakit-akit o mabuti man na maaar- 
ing makita ang Dios sa isang nasirang makasalanan, para ma- 
obliga ang Dios na iligtas siya. Bigyang kunsiderasyon ang mga 
dahilang ito: 

o Katulad ng isinaad sa pakahulugan ni Pastor Morris, ang 
paghirang na ito ay nangyari “bago itinatag ang sangli- 
butan” (Efeso 1:4), bago pa gumawa ang tao ng kahit 
anomang bagay. Sa gayon, ang mga gawa ng tao ay 

hindi maaaring maging kunsiderasyon sa paghirang ng 
Dios, yamang Siya ay pumili bago pa mang gumawa ang 
tao ng kahit anumang bagay. 

Ang pinaka-sentro ng paghirang na ito ay ayon sa dalisay 
at kataas-taasang biyaya. Kung gayon, hindi ito maaaring 
makundisyon sa anumang kalikasan ng taong hinirang, 
kung dili “ang biyaya ay hindi na biyaya.” Ang pinaka- 
pakahulugan ng biyaya ay pabor o kagandahang-loob na 
hindi ka karapat-dapat. Ang anumang aksyon ng Dios 
patungo sa kaligtasan ng tao na nakundisyon sa pamama- 
gitan ng isang bagay na ginawa ng taong iyon ay isang 
gantimpala, at hindi isang kaloob na biyaya. 


“Gayundin sa panahong kasalukuyan ay may nalalabi 
na hinirang sa pamamagitan ng biyaya. Ngunit kung 
ito'y sa pamamagitan ng biyaya, ito'y hindi na batay 
sa mga gawa, kung hindi, ang biyaya ay hindi biyaya.” 
(Roma 11:5-6) 


t ANG BOKUBULARYO NG PAGHIRANG 


Hindi natin mapagbubulay-bulayan ang Biblical na paghirang 
kung hindi isasama ang ilang mga salita at prinsipyo, tulad ng 
foreordination (paunang-pagkakilala), foreknowledge (paunang- 
kaalaman), at predestination (pagtatalaga). Walang katunayan, 
sapagkat may ilang nais na mapaniwala tayo, na ang paghirang 
ay striktong doktrina ng Bagong Tipan lamang o na si Apostol 
Pablo lamang ang nagpakilala nito sa Kasulatan. Ang karapatan 
at kakayahan ng Dios na piliin ang kapalaran ng Kanyang nilikha 
ay napapaloob sa buong Kasulatan. Halimbawa, hinahayag ng 
Biblia na ang Dios ay buong kapamahalaang pumipili ng: 

o Mga bansa (tulad ng Israel) 
Mga tao (tulad nina Moises, David at Pablo) 

o Mga nalabi (tulad ng 7,000 na hindi iniluhod ang kani- 

lang mga tuhod kay Baal) 

o Mga panahon (tulad ng mga kapistahan at ng mga Sab- 

bath), at 

o Mga lugar (tulad ng bayan ng Jerusalem, ang lupain ng 

Israel at ang partikular na mga bahagi ng kalupaan na 
titirahan ng kada tribo) 

Likas sa isang Hari na pamahalaan niya ang kanyang kaha- 
rian. Ang Dios ay Panginoon sa lahat ng Kanyang nilikha at Siya 
ay masikap na gumagawa sa kada minuto ng Kanyang nasasaku- 
pan. Sa kadahilanang ito, nagpapasya o pumipili Siya batay sa 
Kanyang walang katapusang mga opsyon: 

o Ano ang mangyayari 

o Papaano ito makaka-apekto sa bawat ibang pangyayari, 

at 

o Sino ang napapaloob sa bawat pangyayari 

Tinatawag ito ng mga theologians na foreordination (pau- 
nang pagkakilala) - ipinapasya na ang mga pangyayari ay maga- 
ganap bago pa man ito mangyari. Gayon din naman, sa pagsasa- 
laysay ng mga katangian ng Dios, daang-taon ng ginamit ng 
Christian church ang mga terminong ito: 

o Omnipotent - Siya ay ganap na lubusang maka- 

pangyarihan. 

o Omnipresent - Siya ay ganap na nasa lahat ng dako 

sa isang iglap. 

o Omniscient - Siya ay ganap na nakaaalam ng lahat 

ng mga bagay. 

Ngayon, kung ang Dios ay lubusang makapangyarihan, wa- 
lang anumang bagay sa Kanyang kaharian na maaaring mangyari 
na hindi Siya ang nagbibigay kapangyarihan para mapangyari ito, 
kung hindi ganito, mayroong ibang kapangyarihang hiwalay sa 
Kanya at Siya'y hindi tunay na lubusang-makapangyarihan. 

Pangalawa, kung siya ay nasa lahat ng dako palagi, ang Ka- 
nyang partisipasyon sa mga pangyayari sa Kanyang kaharian 


O 

ay dapat na pumailanglang hanggang sa pinakamaliit na mga 
detalye, kung hindi ganito, Siya ay nawawala saan man. 

At pangatlo, kung Siya ay lubos na nakakaalam, walang 
pangyayari na maaaring makatakas sa Kanyang kamay. Walang 
nangyayaring malaya sa Kanya o ikakamangha Niya, at Siya ay 
ganap na may kamalayan sa lahat ng desisyon at ang kahihinat- 
nan ng lahat ng desisyon. 

Sa pagkabigay ng mga katangiang ito, dapat nating wakasan na: 

o Alam ng Dios ang lahat ng pangyayaring nagaganap sa 
Kanyang sansinukob. 

o Ang Dios ay nandoroon sa lahat ng pangyayari. 

o Ang Dios ang nagbibigay kapangyarihan sa lahat ng 
pangyayari. 

Ngunit, umangat pa ng isang hakbang ang Biblia at iniha- 
hayag din na ang Dios ay nagpasya na sa lahat ng pangyayaring 
magaganap sa Kanyang nasasakupan at walang anumang man- 
gyayari na hindi Niya paunang itinatag. Mula sa pinakamalaki - 


“Ang bawat tao ay magpasakop sa mga namamaha- 
lang awtoridad, sapagkat walang pamamahala na 
hindi mula sa Diyos, at ang mga pamamahalang iyon 
ay itinalaga ng Diyos.” (Roma 13:1), 

hanggang sa pinakamaliit na detalye - 

“Ang pagsasapalaran ay hinahagis sa kandungan, 
ngunit mula sa PANGINOON ang buong kapasiya- 
han.” (Kawikaan 16:33) 


mula sa parang hindi kapansin-pansin - 

“Hindi ba ipinagbibili ng isang kusing ang dalawang 
maya? Ngunit isa man sa kanila ay hindi nahuhulog 
sa lupa na hindi batid ng inyong Ama.” (Mateo 10:29) 


hanggang sa pinaka-matalik - 

“Iyong nalalaman kapag ako'y umuupo at kapag ako'y 
tumatayo, nababatid mo ang aking pag-iisip mula sa 
malayo.” (Awit 139:2) 


Sa kasagutan ng Dios kay Job sa Kabanata 38 patungong 41, 
itinala ng Dios ang hangganan at kakumpletuhan ng Kanyang 
paghawak sa Kanyang nilikha. Isinama Niya ang lahat mula sa 
pagsukat at paggawa ng sansinukob, hanggang sa pagpapakain 
ng kada sanggol na hayop, hanggang sa pag-gapos at pag-kontrol 
kay Satanas mismo. 

Kapag pinag-usapan natin ang Walang Kundisyong Paghi- 
rang nararapat na maunawaan na ang Dios ay may karapatan bi- 
lang Panginoon at Hari, at mayroong kapangyarihan bilang Ma- 
kapangyarihan sa lahat, na gawin ang anumang naisin Niya sa 
lahat ng Kanyang nilikha. 


“Ang lahat ng naninirahan sa lupa ay ibinibilang na 
wala, at kanyang ginagawa ang ayon sa kanyang ka- 
looban sa hukbo ng langit, at sa mga nananahan sa 
lupa. Walang makakahadlang sa kanyang kamay, o 
makapagsasabi sa kanya, "Anong ginagawa mo?” 


(Daniel 4:35) 


“Sapagkat sa pamamagitan niya nilalang ang lahat ng 
mga bagay sa langit at sa lupa, ang mga bagay na na- 
kikita at ang mga bagay na hindi nakikita, maging 
mga trono o mga pagkapanginoon, maging mga pinu- 
no o mga may kapangyarihan — lahat ng mga bagay 
ay nilalang sa pamamagitan niya at para sa kanya. 
Siya mismo ay una sa lahat ng mga bagay, at ang 

lahat ng mga bagay ay nahahawakang sama-sama sa 
kanya.” (Colosas 1:16-17) 


Anuman ang gawin ng Dios, ginagawa Niya ito para sa Ka- 
nyang pinakadakilang kaluwalhatian. Ang lahat ng bagay ay 
umiral dahil pinili Niyang likhain sila at nagpasya na sila ay iiral. 
Walang umiiral na labas sa Kanyang nakapangyayaring pama- 
mahala at ang lahat ng mga bagay ay nagpapatirapa sa kalooban 
Niya na lumikha sa kanila. Ginagawa Niya ang Kanyang nais 
gawain ayon sa sarili Niyang kalooban. At kasama diyan ang 
pagliligtas sa tao. 


t ANG PAGTATALAGASA KAPALARAN 
(PREDESTINATION) 


Ngayong mayroon nang pundasyon, maiintindihan na natin ang 
predestination. Ipinakikita ng salitang ito ang simpleng pakahu- 
lugan nito - Ipinapasya na ng Dios ang patutunguhan ng mga 
tao bago pa man ito maganap at mayroon Siyang kapangyarihan 
para isakatuparan ang pasyang ito. Iyan lang ang tanging paraan 
upang ang sinoman ay maaaring makarating sa Langit. Tulad ng 
kapangyarihan Niya nuong palayasin ang unang mga rebelde 
mula sa Halamanan, Siya ay may kapangyarihang ibalik sinoman 
o ang lahat ng kanilang lahi sa Kanyang presensya. 

Nasira dahil sa paghihimagsik ni Adan, ang masa ng sang- 
katauhan ay patuloy na lumalakad patungo sa Impiyerno. Ito ang 
kanilang kalikasan at ang kanilang kanaisan na tumungo sa 
kanilang sariling daan, daan na siguradong mag-aakay sa pagka- 
wasak: 

“Pumasok kayo sa makipot na pintuan, sapagkat ma- 
luwang ang pintuan at malapad ang daang patungo sa 
kapahamakan, at marami ang pumapasok doon.” 
(Mateo 7:13) 


Ngunit ang Dios, niloob na ipakita ang Kanyang awa at 
maihayag ang Kanyang biyaya, ay naghirang ng mga tao - maysa- 
lang mga makasalanan - at nagpasya na sila ay tutungo sa ibang 
daan, daang mangunguna patungong kaligtasan: 


“Sapagkat makipot ang pintuan at masikip ang daang 
patungo sa buhay, at kakaunti ang makakatagpo 
niyon.” (Mateo 7:14) 


Si Pablo ay bihasa sa paggamit ng salitang ito na paghirang. 
Ang mga ito'y inilagay niyang magkasama para sa atin sa sumu- 
sunod na talata, na karaniwang tinuturing bilang “ang ginin- 
tuang tanikala ng pagtutubos.” 


“Sapagkat ang mga nakilala niya nang una pa ay iti- 
nalaga naman niya na maging katulad sa larawan ng 
kanyang Anak, upang siya ang maging panganay sa 
maraming magkakapatid, at yaong mga itinalaga niya 
ay kanya namang tinawag at ang mga tinawag niya 
ay itinuring niyang ganap, at ang mga itinuring na 
ganap ay niluwalhati din naman niya.” (Roma 8:29-30) 


Habang tayo ay umuusad tungo sa limang indibidwal na 
mga Dokrina ng Biyaya, iyong mapapansin ang kagandahang na- 
papasaloob sa isang tatalang ito: 

1. “...yaong mga itinalaga Niya” (election o paghirang) 

2. “ay Kaniyang tinawag naman” (irresistible grace o hindi 

malabanang biyaya) 

3. “at ang mga tinawag ay inaring-ganap naman Niya” 

(limited atonement o limitadong pagtutubos) 

4. “at ang mga inaring-ganap ay niluwalhati din naman 
Niya.” (perseverance of the saints o pagtitiyaga ng mga 
banal) 

Ating bibisitahing muli ang talatang ito mamaya at iyong 
mauunawaan kung papaanong ang lahat ng bahagi ay nagkakaisa. 
Ngunit sa ngayon, pansinin ang napakatiyak na wika ni Pablo. 
“Yaong mga nang una pa'y Kaniyang nakilala, ay itinalaga naman 
Niya... yaong mga itinalaga Niya, ay Kaniyang tinawag naman, at 
ang mga tinawag ay inaring-ganap naman Niya: at ang mga 
inaring-ganap ay niluwalhati din naman Niya.” May isang grupo 
lamang ng tao sa prosesong ito. Ang mga taong nagsimula bilang 
“unang-nakilala” ay ang mga tao din naming mauuwi bilang 
“niluwalhati.” Pansinin din na wala ni isa mang pahiwatig na 
nagdagdag ang mga taong ito ng kanilang sariling partisipasyon 
sa proseso. Hindi sila ang mga aktor, sila ay mga tagatanggap ng 
mapagbiyayang aksyon ng Dios. 


t ANG PAGKAKILALA NG DIOS 


Ang Roma 8:29 ay paboritong talata din naman ng mga 
Arminian theologians. Karaniwang tinututukan nila ang salitang 
foreknow o nang una pa'y kaniyang nakilala at ginagamit ito 
bilang kanilang katibayang-talata (proof-text) na nagsasabing 
may napag-alaman ang Dios na kasang-ayunan o kahanga-hanga 
patungkol sa mga taong ito na dahil sa pagkakakilanlang ito ay 
naghikayat sa Dios para sila'y tawagin, ariing-ganap at luwalha- 
tiin. Ngunit, sa naibigay sa ating kaunawaan patungkol sa Lubu- 
sang Pagkasira (Total Depravity), walang ibang napag-alaman 
ang Dios sa kanila kungdi pawang kasamaan lamang. Kaya hindi 
maaaring gamiting basehan ng Kanyang paghirang ang kanilang 
mga gawa. Hindi rin maaaring unang-mapagkilanlan ng Dios na 

sila'y magkakaroon ng mabubuting mga gawa, sapagkat ikinaka- 
tuwiran ng Kasulatan na ang mabubuting mga gawa ay resulta ng 
pagtatalaga ng kapalaran, hindi ang sanhi. 


“Sapagka't tayo'y kaniyang gawa, na nilalang kay 
Cristo Jesus para sa mabubuting gawa, na mga in- 
ihanda ng Dios nang una upang siya nating lakaran.” 
(Efeso 2:10) 


Tulad din maman, hindi rin maaaring unang- 
mapagkinlanlan ng Dios na sila'y maaaring magkaroon ng pana- 
nampalataya sapagka't ang panampalataya, mismo, ay kaloob ng 
Dios, na ibinigay sa kanila na Kanyang nahirang. 


“At nagsisampalataya ang lahat ng mga itinalaga sa 
buhay na walang hanggan.” (Gawa 13:48) 


Pansinin na ang Gawa 13:48 ay hindi nagsasabing, “at nag- 
sisampalataya ang lahat ng mga naniwala na mga itinalaga sa 
buhay na walang hanggan.” Una, ang buhay na walang hanggan 
ay itinalaga at pagkatapos ay binigyan sila ng Dios ng kakaya- 
hang manampalataya. 


“Sapagkat sa biyaya kayo'y naligtas sa pamamagitan 
ng pananampalataya, at ito'y hindi sa pamamagitan 
ng inyong sarili, ito'y kaloob ng Diyos, hindi sa pa- 
mamagitan ng mga gawa, upang ang sinuman ay hu- 
wag magmalaki.” (Efeso 2:8-9) 


Malinaw na sinasabi ng talatang ito na ang kaloob na pa- 
nanampalataya ay isang gawa ng biyaya at tayo'y naligtas sa pa- 
mamagitan ng mapagbiyayang kaloob na iyon. Yamang sa ito ay 
isang kaloob ng biyaya, ni hindi tayo naligtas o tinanggap man 
natin ang kaloob, batay sa ating mga ginawa sapagkat sadyang 
kalikasan ng makasalanang tao na maging arogante at mapag- 
mapuri kung magkakaroon sila ng kahit anumang parte upang 
siguraduhin ang kanilang pagkatubos. 

Karagdagan, para pagtibayin ang punto, ang kahulugan ng 
biyaya ay isang hindi pinaghirapang pabor o kagandahang-loob 
na nagmula sa Dios. Kung nagbigay ang Dios ng pananampala- 
taya sa tao na ibinatay sa isang katangiang nasa kalooban ng tao, 
ito ay isang pabor na pinag-hirapan o napagtrabahuhan - hindi 
biyaya. 


Katulad din naman, nang inilista ni Pablo ang mga kaloob 
ng Banal na Espiritu sa 1 Corinto 12:9, kasama sa mga mas tina- 
tanyag at pinangangalandakang mga kaloob tulad ng pagpapaga- 
ling, paggawa ng himala, propesiya, pagkakilala sa mga espiritu, 
at iba't-ibang mga wika, kanyang isinama: “Sa iba'y ang pana- 
nampalataya, sa gayon ding Espiritu.” Ngayon, kung ito ngang 
Banal na Espiritu ng Dios ang nagpupuno sa mga tao ng pana- 
nampalataya, papaano kayang maibibilang ng Dios ang pana- 
nampalataya ng kahit sinong tao bilang isang positibong pabor 
na pinaghirapan nilang kitain upang maging karapat-dapat sa 
kaligtasan? 

Hindi rin naman nakita ng Dios sa hinaharap na may mga 
tao na makikisama sa Iglesia upang paghirapang kitain ang pabor 
ng Dios. Subalit, ang Dios ay nagdagdag sa katawan ni Cristo ng 
mga hinirang Niya para sa kaligtasan: 


“..At idinaragdag sa kanila ng Panginoon araw-araw 
ang mga naliligtas.” (Gawa 2:47) 


Tandaang mabuti na ang Gawa 2:47 ay hindi nagsasabi na, 
“May mga taong nag-desisyon na makisama sa Iglesia at bilang 
kinahinatnan ay iniligtas sila ng Dios.” Hindi. Sinasabi lamang 
nito ang kabaligtaran! Idinagdag ng Dios sa katawan ni Cristo 
sila na sinadya Niyang iligtas. 

At hindi nakinita ng Dios sa hinaharap na may mga tao - 
mga patay, masasama, walang kakayanang mga tao - na pipiliin 
Siya. 


“Ako'y hindi ninyo hinirang, nguni't kayo'y hinirang 
ko...” (Juan 15:16) 


“.walang taong makalalapit sa akin, malibang ipag- 
kaloob sa kanya ng Ama.” (Juan 6:65) 


Sa ibang salita, ang paghirang ay hindi kumpirmasyon (ra- 
tification). Hindi kinumpirma ng Dios ang ating pagpili sa Kanya, 
o ang ating pananampalataya sa Kanya, para piliin tayo bilang 
kapalit. Hindi Niya sinabing, Kinumpirma Ko ang iyong pagpili 
sa akin, dahil diyan hinihirang kita.” 


Gayon din naman, ang paghirang ay hindi pagpili (selec- 
tion). Ang pagpili ay papasok kapag nagkumpara tayo ng ilang 
iba't ibang pagpipilian at dadamputin natin ang pinakamahusay. 
Sinusunggaban natin ang pinakahinog na mga kamatis o ang pi- 
nakamurang presyo para sa bagong kotse. Hindi pumili ang Dios. 
Wala naman kasing mabuti sa mga pagpipilian! Ngunit ang Dios 
ay humirang ng may kabiyayaan. 

Sa katapus-tapusan, upang patahimikin ang anumang mi- 
sinterpretasyon, kung talaga ngang nilayon ni Pablo na sabihin 
ang pinang-hahawakan ng mga tagapagpaliwanag na mga Armi- 
nian patungkol sa sinasabi ng Roma 8:29-30, kung gayon lubu- 
sang kinontra ni Pablo ang kanyang sarili, kung ibibigay ang 
konteksto ng talata. Sundan ang lohika ni Pablo: 

o Sa Roma 1:29-32, pinang-hawakan ni Pablo na ang mga tao 
ay lubusang nasira, na wala ni kaliitang interes sa Dios. Pa- 
paanong nakinita ng Dios na sila'y lubusang walang interes 
sa Kanya ngunit nakinita pa rin na pipiliin nilang pagsilbi- 
han si Cristo? 

o Inihahayag ng Roma 2:1, “Sapagkat ang Dios ay hindi nag- 
tatangi ng mga tao.” (panlabas na anyo o katauhan). Pa- 
paano kayang maghirang ang Dios ng mga tao na ang 

batayan ay ang kanilang mga gawa kung wala siyang 
pagtatangi sa ilan at hindi Niya kokontrahin ang Ka- 
nyang sariling salita? 

o Sinasabi ng Roma 3:9-18 na “walang matuwid” at walang 
humahanap sa Dios. Gumagamit si Pablo ng mapagsala- 
rawang mga salita para salaysayin ang kanilang kakila- 
kilabot na kalagayan: “Lahat ay lumihis, sama-sama si- 
lang nawalan ng kabuluhan, walang gumagawa ng ma- 
buti, wala, wala kahit isa. Ang kanilang lalamunan ay 
isang libingang bukas, sa pamamagitan ng kanilang mga 
dila ay umagawa sila ng pandaraya. Ang kamandag ng 
mga ulupong ay nasa ilalim ng kanilang mga labi. Ang 
kanilang bibig ay puno ng panunumpa at kapaitan: Ang 
kanilang mga paa ay matutulin sa pagpapadanak ng du- 
go, pagkawasak at kalungkutan ang nasa kanilang mga 
landas, at ang daan ng kapayapaan ay hindi nila nakila- 
la. Walang pagkatakot sa Diyos sa kanilang mga mata. 


Ngayon, pagkatapos na kunin ni Pablo ang pagsusumakit 
para ilarawan ang sangkatauhan sa natural nitong kalikasan, 
paano kaya niya naipagtalo sa Roma 8:29-30 na nakinita ng Dios 
na ang ilan sa mga ito ay magkakaroon ng pananampalataya, 
pipiliin ang Dios o gagawa ng mga gawang may katuwirang sapat 
upang obligahin ang Dios na hirangin sila para sa kaligtasan? 
Gagawin sigurong kabaligtaran ni Pablo ang kanyang argumento, 
ganap na binabara ang kanyang sarili. Siguradong hindi siya ang 
magiging logician o theologian na ipinalalagay ng iglesia na siya 
nga. At tunay ngang hindi siya kinakasihan ng Banal na Espiritu 
habang siya'y sumusulat, dahil siya ay napaghahalatang kumiling 
sa malaking pagkakamali. Kung anuman ang dapat maging 

agarang maliwanag ay sa ang Arminian na interpretasyon nang 
sinulat ni Pablo ay humahantong sa mga pala-isipan at kalituhan. 

Ang maliwanag na kalituhan sa parte ng Arminian ay batay 
sa hindi pagkakaintindi ng saklaw ng Griegong salita na progin- 
sosko, na isinaling napag-alaman na nuong una. Ang proginsosko 
ay kinuha sa dalawang salita: pro, o “bago pa”, at ginosko, “upang 
mapag-alaman.” Iyong salitang ginosko ang kinakailangan ng 
mas malapit na pagsusuri. Sa Kasulatan, ito'y nagsasaad ng isang 
matalik na relasyon. Ito ay isang karanas-ranas na pagkakilala na 
dumarating lamang sanghi ng isang malalim at personal na pag- 
ibig. Mahahanap natin ang relasyong ito na ipinali na sa buong 
Biblia: 


“At nakilala ng lalake si Eva na kanyang asawa, at 
siya'y naglihi...” (Genesis 4:1) 


Hindi lamang natagpuan ni Adan ang kanyang asawa, kila- 
lanin siya bilang tao, at siya'y biglaan na lamang nabuntis. Nag- 
karoon sila ng malalim, personal, at karanas-ranas na pagniniig. 


[Sinabi ni Lot] “Narito, may dalawa akong anak na 

babae na hindi pa nakakilala ng lalaki. ...” 

(Genesis 19:8) 

Kilala ng mga dalaga si Lot kaya alam nila kung ano ba ang 
lalaki. May mga kapatid silang lalaki, kaya alam nila ang uri ng 
lalaki. Ngunit, hindi pa sila nagkaroon ng sekswal na pakikiniig 
sa isang lalaki - sila'y mga birhen. 


“Kayo lamang ang aking nakilala sa lahat ng angkan 

sa lupa: kaya't parurusahan ko kayo sa lahat ninyong 

mga kasamaan.” (Amos 3:2) 

Ang Dios, yamang nakaka-alam ng lahat ng mga bagay 
(omniscient), ay pamilyar sa ibang mga tao sa mundo. Ngunit 
Siya ay nagkaroon lamang ng matalik na relasyon, na inahalintu- 
lad ng Dios sa isang kasal, sa mga anak ni Israel. 

“Ngunit hindi niya [Jose] ito [Maria] nakilala hang- 
gang sa maipanganak ang isang lalake na pinangala- 
nan niyang JESUS.” (Mateo 1:25) 


Subalit maliwanag, pamilyar si Jose kay Maria, pareho si- 
lang tinipan na para ikasal. Ngunit pinigilan niyang magkaroon 
ng sekswal na pakikisama kay Maria hanggang sa pagkatapos ng 
panganganak niya sa batang Cristo. 


“Hindi lahat ng nagsasabi sa akin 'Panginoon, Pangi- 
noon, ay papasok sa kaharian ng langit, kundi ang 
gumaganap ng kalooban ng aking Ama na nasa lan- 
git. Sa araw na iyon ay marami ang magsasabi sa 
akin, 'Panginoon, Panginoon, hindi ba nagpropesiya 
kami sa iyong pangalan, at nagpalayas ng mga de- 
monyo sa iyong pangalan, at sa iyong pangalan ay 
gumawa kami ng maraming gawang makapangyari- 
han? At kung magkagayon ay ipahahayag ko sa kani- 
la, 'Hindi ko kayo kilala kailanman, lumayo kayo sa 
akin, kayong mga gumagawa ng kasamaan!” 

(Mateo 7:21-23) 


Ito ay sinasabi ni Jesus sa mga taong nagtiwala na ang ka- 
nilang makatuwirang mga gawa ay karapat-dapat na magtamo 
ng kaligtasan. Ngunit itinakwil Niya sila dahil sa katotohanang 
hindi Siya nagkaroon ng matalik, karanas-ranas, at mapagmahal 
na relasyon sa kanila. Pansinin, sa paraang ito, na kung ang Dios 
ay pumiling magligtas batay sa nakinitang mga gawa at aksyon, 
ang mga taong ito ay siguradong karapat-dapat sa paghirang! 

Ngunit silang inibig ng Dios at sinimulan ng isang matalik 
na pakikipag-relasyon, sila “ay itinalaga naman niya na maging 
katulad ng larawan ng kaniyang Anak .” 


t KAILAN NAGANAP ANG PAGKAHIRANG? 


Inilalagay ba ng Dios ang tao sa kalagayan ng “pagkahirang” 
sa sandali ng kanilang pagbabalik-loob? Ang mga makasalanan 
ba ay nag-desisyon na sumunod sa Dios at kitain ang “paghirang” 
na ito bilang kinahinatnan ng kanilang desisyon? O, tayo ba ta- 
laga ay lumalahok sa prosesong ito? 


“Ayon sa pagkapili niya sa atin sa kanya bago itinatag 
ang sanlibutan, upang tayo'y maging banal at walang 
dungis sa harapan niya sa pag-ibig. Tayo'y itinalaga 
sa pagkukupkop upang maging kanyang mga anak sa 
pamamagitan ni Jesu-Cristo, ayon sa kabutihan ng 
kanyang kalooban...” (Efeso 1:4-5) 


“Sa kanya ay tumanggap din tayo ng isang mana, na 
itinalaga nang una pa ayon sa layunin niya na guma- 
gawa ng lahat ng mga bagay ayon sa kanyang pasiya 
at kalooban.” (Efeso 1:11) 


Bago pa likhain ang unag molekyula ng sansinukob, isinaa- 
lang-alang na ng Dios ang mga tatanggap ng Kanyang pag-ibig at 
mapagbiyayang paghirang. Pagkatapos, para gawin ang ka- 
buuang ito na sigurado at tiyak, isinulat Niya ang kanilang mga 
pangalan sa Aklat ng Buhay ng Cordero. Ang mga pangalan ng 
lahat ng nahirang ay nakasulat sa aklat na ito. 

Ang konseptong ito ng isang eternal na aklat ng mga pa- 
ngalan ay lumitaw sa ilang mga lugar sa Kasulatan. Halimbawa, 
sinabi ni Jesus sa Kanyang mga alagad sa Lucas 10:20 na magalak 
sapagkat ang kanilang mga pangalan ay “nasusulat sa Langit.” 
Inihahayag ng Daniel 12:1 ang isang panahon ng kabagabagan, na 
hindi nangyari kailan man mula nang magkaroon ng bansa 
hanggang sa panahong yaon. Ngunit ipinangako niya na 

“ang bawa't isa na masusumpungan na nakasulat sa aklat” ay 
maliligtas. O kaya naman sa Pahayag 20:15 mababasa natin, “At 
kung ang sinoman ay hindi nasumpungang nakasulat sa aklat ng 
buhay, ay ibinulid sa dagatdagatang apoy.” 

Kaya makatarungan lamang na itanong kung kailan nga ba 
naisulat ang aklat na ito na ang importansya'y walang hanggan? 


“Ang halimaw na nakita mo ay buhay noon at ngayo'y 
wala na, at malapit nang umahon mula sa di matarok 
na kalaliman at patungo sa kapahamakan. At silang 
mga naninirahan sa lupa, na ang kanilang pangalan 
ay hindi nakasulat sa aklat ng buhay mula nang itatag 
ang sanlibutan, ay manggigilalas kapag nakita nila 
ang halimaw, sapagkat buhay noon ngunit ngayo'y 
wala na at darating pa.” (Pahayag 17:8) 


Ang walang kundisyong paghirang na ito ay naganap bago 
pa man likhain ng Dios ang daigdig. Nang Kanyang ipag-utos na 
likhain ang tao, Kanyang inakdaan ang isang aklat ng mga pa- 
ngalan, pinagpasyahan ang mga taong ipagkakaloob Niya sa 
Kanyang Anak. At pagkatapos nito'y iginayak Niya ang gawain 
para tuparin ang Kanyang salita. 


t MULA SA PASIMULA 


Sa pauna ng nasabi, likas na sa Dios ang pumili at maghi- 
rang. Kaya tayo'y pihadong makakahanap ng ebidensya ng pag- 
hirang ng Dios sa buong Kasulatan, mula sa pasimula. At gaga- 
win natin! 

Pagkatapos nina Adan at Eba na magrebelde at napagtanto 
nila ang kanilang kahihiyan at kahubaran, “at narinig nila ang 


71 Tanging sa Biyaya Lamang 


tinig ng Panginoong Dios na lumalakad sa halamanan sa kulim- 
lim ng araw” at sila'y nagsipagtago. Lubos ang pagkaka-alam ng 
Dios sa kanilang pagsalangsang at nakatitiyak na wala sa obliga- 
syon para hanapin sila. Puwede rin naman na simpleng lampasan 
lang Niya sila. Ngunit pinili Niyang harapan sila. At buong awa 
Niyang iginawa sila ng mga balat ng hayop upang damitan sila, 
paunang-anino ng pinakadakilang sakripisyong-tupa na mama- 
matay para takpan ang kasalanan. 

Nang hinarap Niya ang ahas, sinabi ng Dios, “Maglalagay 
ako sa iyo at sa babae ng pagkapoot sa isa't isa, at sa iyong binhi 
at sa kanyang binhi...” (Genesis 3:15). Hinati ng Dios ang buong 
sangkatauhan sa pagitan ng dalawang kampo - ang binhi ng 
babae at ang binhi ni Satanas - at naglagay Siya ng alitan sa pagi- 
tan nila. Pinagpala Niya ang binhi ng babae, na si Cristo sa kai- 
sahan at ang pamana ni Cristo sa mas malawak na kaunawaan. 
At isinumpa Niya ang diablo at ang lahat ng mga lahi ng kasa- 
maan. Ngunit, ang importante, iginuhit na ng Dios ang linyang 
maghihiwalay bago pa man naipanganak ang unang anak nina 
Adan at Eba. 

Pagkatapos ay ang dalawang anak ni Adan, sina Cain at 
Abel, pinalaki ng parehong magulang sa loob ng kaparis na kapa- 
ligiran, ay nagsakripisyong bawat isa sa Dios. Dinala ni Cain ang 
bunga ng kalupaan, produkto ng kanyang sariling pagsisikap. Si 
Abel ay nagdala ng panganay ng kanyang kawan, isang sakripisyo 
na may dugo sa loob nito. 


Nagdala rin si Abel ng mga panganay ng kanyang ka- 
wan, ang taba ng mga iyon. At pinahalagahan ng 
PANGINOON si Abel at ang kanyang handog, subalit 
hindi niya pinahalagahan si Cain at ang kanyang 
handog. Galit na galit si Cain, at nagngitngit ang ka- 
nyang mukha.” (Genesis 4:4-5) 


Kaya pinatay ni Cain si Abel. Bakit hindi nilingap ng Dios 


ang kapwa handog? Bakit hindi ipinakita ng Dios sa magkapatid 
kung anong uri ng hain ang katanggap-tanggap? 

Sagot: Kapamahalaang paghirang (Sovereign Election) 

Sa kabanata patungkol sa Pangkalahatang Kasiraan tining- 
nan natin ang Genesis 6:5 - “At nakita ng Panginoon na mabigat 
ang kasamaan ng tao sa lupa, at ang buong haka ng mga pagiisip 
ng kaniyang puso ay pawang masama lamang na parati.” Bilang 
resulta, pinili ng Dios na sirain ang mundo ng isang baha. Ngu- 
nit...! 


“Subalit si Noe ay nakatagpo ng biyaya sa paningin ng 
PANGINOON.” (Genesis 6:8) 


Nakatanggap si Noe mula sa Dios ng pabor na hindi niya 
pinaghirapan! Ang pakahulugan ng salitang Hebreo na naisaling 
“nakatagpo” ay “naging tagatanggap ng”. Hindi nito ipinahiwatig 
na si Noe man ay hinahanap ito! Mula sa mga kalipunan ng mga 
nasirang mga makasalanan at masasamang mga rebelde ay nag- 
hirang ang Dios ng isang tao at nang kanyang pitong kamag- 
anak bago niya wasakin ang buong daigdig. Ginawa niya ito sa 
pamamagitan ng biyaya. 

Ngayon may ibang makikipagtalo na ang Genesis 6:9 ay 
nagsasaad na si Noe ay “lalaking matuwid at sakdal noong kapa- 
nahunan niya”. Pinanghahawakan nilang iyan ang batayan sa 
pagpili ng Dios. Hindi lang na kokontrahin niyan ang “biyaya” na 
natanggap ni Noe, ngunit kahit na wakasan natin na si Noe ay 
itinira dahil siya ay ganap at sakdal, ang parehas ay hindi naman 
masasabi patungkol sa kanyang mga anak, na pinatunayan ng 
sumpang ilalagay sa huli ni Noe kay Ham... para walang sabihin 
sa pakikibaka sa huli ni Noe sa kalasingan. 

Maya-maya pa sa Genesis mababasa natin na hinirang ng 
Dios si Abram at ibinigay sa kanya si Isaac matagal na panahon 

ng siya at ang kanyang asawa ay masyado ng matatanda para 
magkaroon pa ng anak. Sinabi ng Dios kay Abram: 


“Gagawin kitang isang malaking bansa, ikaw ay aking 
pagpapalain, gagawin kong dakila ang iyong panga- 
lan, at ikaw ay magiging isang pagpapala. Pagpapa- 
lain ko ang magbibigay ng pagpapala sa iyo, at su- 
sumpain ko ang mga susumpa sa iyo, at sa 
pamamagitan mo ang lahat ng angkan sa lupa ay 
pagpapalain.” (Genesis 12:2-3) 


Nang inihayag ito ng Dios kay Abram, siya ay isang mana- 
namba ng dios-diosan! (Josue 24:2) Ngunit hinirang siya ng Dios. 
Sinasabi ng Genesis 15:6, “At sumampalataya siya (Abraham) sa 
Panginoon, at ito'y ibinilang na katuwiran sa kanya.” May pana- 
nampalataya si Abraham (isang hindi kinitang kaloob) at inila- 
gak ng Dios ang katuwiran sa kanya dahil pinili Niya si Abraham 
para maging ama ng mga mananampalataya. 

Bago ang kapanganakan ni Isaac, nagbunga si Abraham ng 
isang anak na lalaki mula sa alilang babae ng kanyang asawa. 
Ang pangalan ng bata ay Ismael. Ngunit tinanggihan ng Dios na 
ibigay ang ipinangakong pamana sa batang iyon. Imbes, iginiit 
ng Dios na ang tunay na anak, isang kahima-himalang anak, ang 
ibibilang na binhi. Ngunit ang isa ay itinakwil. Ipinaloob ni 
Apostol Pablo ang maikling kasaysayan na ito sa kanyang theo- 
lohiya. 


“Samakatuwid, ay hindi mga anak sa laman ang mga 
anak ng Diyos, kundi ang mga anak ng pangako ay 
siyang itinuturing bilang binhi.” (Roma 9:8) 


Ang Dios ay pumipili at ang Dios ay nagtatakwil, ayon sa 
kanyang mabuting kasiyahan at layunin. Samantala, si Isaac ay 
may kambal na anak, sina Jacob at Esau. Pinili ng Dios si Jacob at 
itinakwil si Esau habang sila'y nasa sinapupunan pa lang. Ito'y 
nakita ni Pablo bilang malinaw at eksaktong ebidensya ng ga- 
waing-paghirang ng Dios. 

“At hindi lamang iyon, kundi gayundin kay Rebecca 
nang siya'y naglihi sa pamamagitan ng isang lalaki, 
na si Isaac na ating ama. Sapagkat bagaman ang mga 
anak ay hindi pa isinisilang, at hindi pa nakakagawa 
ng anumang mabuti o masama, (upang ang layunin 
ng Diyos ay manatili alinsunod sa pagpili, na hindi sa 
pamamagitan ng mga gawa, kundi doon sa tumata- 
wag) ay sinabi sa kanya, "Ang nakatatanda ay magli- 
lingkod sa nakababata." Gaya ng nasusulat, "Si Jacob 
ay aking minahal, ngunit si Esau ay aking kinasukla- 
man.” (Roma 9:10-13) 


Hindi hinirang ng Dios si Jacob ayon sa batayan ng ka- 
nyang personal na kakayahan. Siya'y nasa sinapupunan pa la- 
mang at wala pang ginagawang anuman. At para iwaksi ang 
anumang debate na ang pagpili ay ginawa batay sa nakinitang 
mga gawa ng kambal. Pansinin din naman, na sinalita ng Dios 
ang Kanyang pag-ibig at pagkamuhi sa nakaraang paraan (past 
tense). Ang mga bagay na ito ay natukoy na at napagpasyahan na 
nuong una pa lang. 

Pagkatapos na baguhin ang pangalan ni Jacob at gawing 
Israel, nagkaroon siya ng labing-dalawang anak. Si Jose ay isa sa 
pinakabata at ang kanyang mga kapatid ay nanibugho sa kanya. 
Ngunit binigyan ng Dios ng panaginip si Jose na kung saan ang 
kanyang mga kapatid ay yuyuko sa kanya. Hinangad na patayin 
si Jose ng kanyang mga kapatid at siya'y ibinenta sa pagka-alipin. 
Inordina ng Dios ang mga pangyayari sa kanilang mga buhay 
hanggang si Jose ay naging pinaka-makapangyarihang tao sa 
Egipto. Samantala, ang kanyang mga kapatid ay muntikan ng 
mamatay sa tag-gutom na dinala ng Dios. Sapat ang katunayan 

na yumukod ang magkakapatid kay Jose at sila'y nakatagpo ng 
habag sa kanyang paningin. Bakit iniakyat sa katanyagan ang na- 
kababatang anak na ito? Kapamahalaang paghirang. 

Itong labindalawang mga anak ni Jacob ang naging mga 
kapangalan ng labindalawang mga angkan ng Israel. At sa lahat 
ng mga nasyon at mga angkan at mga pamilya sa daigdig, ibini- 
gay ng Dios ang Kanyang pabor sa kanila. 


“Sapagkat ikaw ay isang banal na bayan sa PANGI- 
NOON mong Diyos, pinili ka ng PANGINOON mong 
Diyos upang maging kanyang sariling pag-aari, mula 
sa lahat ng mga bayan na nasa balat ng lupa.” 
(Deuteronomio 7:6) 

“Ngunit ngayo'y pakinggan mo, O Jacob na aking 
lingkod, at Israel na aking pinili! Ganito ang sabi ng 
PANGINOON na lumalang sa iyo, at mula sa sinapu- 
punan ay nagbigay sa iyo ng anyo, na siyang tutulong 
sa iyo: Huwag kang matakot, o Jacob na aking ling- 
kod; Jeshurun, na aking pinili.” (Isaias 44:1-2) 


Pumili ang Dios ng isang tribo, ang mga Levita, upang 
maging mga tagapangasiwa Niya sa mga Israelita. 


“Sapagkat pinili siya (Levi) ng Panginoon mong Dios 
sa lahat ng iyong mga lipi, upang tumayong manga- 
siwa sa pangalan ng Panginoon, siya at ang kanyang 
mga anak magpakailan man.” 

(Deuteronomio 18:5) 


Pinili ng Dios si Haring Saul para sa Israel, mismong sinabi 


din na siya'y magiging pahamak na hari sa kanila (1 Samuel 10:24). 
At pagkadaka'y hinirang ng Dios si Haring David. 

“Ngunit ikaw ang kumuha sa akin mula sa bahay- 
bata, iningatan mo ako nang ako'y nasa dibdib ng ak- 
ing ina. Sa iyo ako'y inilagak mula sa aking pagluwal, 


at mula nang ako'y ipagbuntis ng aking ina ang Diyos 
ko'y ikaw.” (Awit 22:9-10) 


“Pinili niya si David na lingkod niya, at kanyang kinu- 
ha siya mula sa kulungan ng mga tupa.” 
(Awit 78:70) 


Pinapatunayan ng dalawang talatang ito na si David ay 
hindi hinirang dahil sa siya ay isang lingkod ng Dios, siya ay 
hinirang na maging lingkod ng Dios nung siya'y nasa sinapupu- 
nan pa lamang. 

Humirang ang Dios ng mga propeta, humirang ang Dios 
ng mga hari, ang Dios ang pumili ng mga mananalo at matatalo 
sa digmaan. Mayroon bang makikipagtalo na nuong ang Faraon 
ng Egipto ay nagpautos ng kamatayan para sa lahat ng sanggol 
na Hebreo, ito ngang mabiyayang paghirang ng Dios ang nagpa- 
lutang kay Moises patungo sa sambahayan ni Faraon? 

Sa panahon ng Kanyang ministeryo sa kalupaan, isinagawa 
din ni Jesus ang kanyang karapatan na pumili at maghirang. 
Halimbawa, pinili Niya ang kada isa sa Kanyang labindalawang 
alagad, kasama ang isang itinalaga upang ipagkanulo Siya. 


Sumagot sa kanila si Jesus, "Hindi ba pinili ko kayo, 
ang labindalawa, at ang isa sa inyo ay diyablo? Siya 
nga ay nagsasalita tungkol kay Judas na anak ni Si- 
mon Iscariote, sapagkat siya na isa sa labindalawa 
ang magkakanulo sa kanya.” (Juan 6:70-71) 

Nang si Jesus ay nasa tangke ng Bethesda, daan-daang may 
sakit, bulag at paralisadong mga tao ang nagpisan, mapamahiing 
naghihintay sa isang anghel para “kalawkawin ang tubig” sa 
pag-asa na mapagaling (Juan 5). Ngunit si Jesus ay nagtungo sa 
isang partikular na tao na 38 na taon ng may sakit at pinagaling 
siya. Iniwan ni Jesus ang karamihan sa dati nilang kaawa-awang 
kundisyon kung saan natagpuan Niya sila at pumili na magpagal- 
ing lamang ng isang tao. 

Sa isa pang okasyon, tinanong si Jesus ng Kanyang mga 
alagad kung bakit nagtuturo Siya gamit ang mga talinghaga. 


At sinabi niya sa kanila, "Sa inyo ipinagkaloob ang hi- 
waga ng kaharian ng Diyos, ngunit sa kanilang nasa 
labas, ang lahat ng mga bagay ay ginagawa sa mga ta- 
linghaga, upang kung sa pagtingin ay hindi sila maka- 
kita, at sa pakikinig ay hindi sila makaunawa, baka si- 
la'y magbalik-loob at mapatawad.” 

(Marcos 4:11-12) 


Wala ng iba tayong maaaring pagwakasan mula sa mga si- 
tas na ito kundi itong si Jesus ay hindi ibig na ihayag ang Kan- 
yang sarili sa lahat ng kada indibidwal na tao na may pakundan- 
gan para sa lahat. Sadyang ang kabaligtaran ang katotohanan. 
Nagbigay ng pang-unawa ang Dios sa mga hirang at tinakluban 
ni Jesus ang mga katotohanan ng Langit sa pamamagitan ng mga 
talinghaga upang siguraduhin na ang mga hindi nahirang ay 
hindi mabago dahil sa kanilang mga kalooban o katalinuhan at 
subukang obligahin si Jesus na patawarin sila. 

Bakit kaya pinabangon ni Jesus si Lazaro mula sa libingan? 
Ginusto Niya. Kay daming ibang patay na tao sa paligid. Bakit 
Niya nilinis ang sampung ketongin nuong ang sakit na ito ay ru- 
magasa ng daan-daang ibang mga tao? Ginusto Niya. Nang si Je- 
sus ay humarap sa demonyito ng Gadareno, ang mga dimonyong 
tinawag ang kanilang sarili na “Legion” ay humiling na payagan 
sila ni Jesus na pumunta sa isang kawan ng mga baboy. 

“At pagkadaka'y ipinahintulot ni Jesus sa kanila.” (Marcos 5:13). 

Bakit? Ginusto Niya. 

Kahit ang pagtawag ng Dios upang sumunod kay Cristo at 
manampalataya sa Kanya ay ipinahayag sa sanglibutan, tanging 
ang mga hinirang ang sumagot. 


“Kaya't ang huli ay mauuna, at ang una ay mahuhuli.” 
(Mateo 20:16) 


t  CHRISTOCENTRICITY 
(PANANAW NA “KAY CRISTO LAMANG”) 


Ang pinakadakilang pagpapakita ng paghirang ng Dios ay 
dumating sa atin sa mapagbiyayang persona ng Kanyang Anak. 
Ito ang kagandahang nakahimlay sa puso ng doktrinang ito. Ito 
ay isang ganap na Christocentric na doktrina. Nasa gitna nito si 
Cristo at ito'y umiinog sa paligid ng Anak ng Dios. Si Cristo ang 
“Hirang ng Dios”. 


“Sapagkat ito ang isinasaad ng kasulatan: "Tingnan 
ninyo, aking inilalagay sa Zion ang isang bato, isang 
batong panulok na pinili at mahalaga, at sinumang 
sumasampalataya sa kanya ay hindi mapapahiya.” 

(1 Pedro 2:6) 


“At ako'y maglalabas ng mga lahi na mula sa Jacob, at 
mula sa Juda ay mga tagapagmana ng aking mga 
bundok, iyon ay mamanahin ng aking hinirang, at ang 
aking mga lingkod doon ay maninirahan.” (Isaias 65:9) 


Ang Isaias 42 ay isa sa pinakamagandang mga sitas mula sa 
Lumang Tipan patungkol sa Messias. Ang panimula nito'y: 

“Narito ang aking lingkod, na aking inaalalayan, ang 
aking hinirang, na kinalulugdan ng aking kaluluwa. 
Inilagay ko ang aking Espiritu sa kanya, siya'y magla- 
lapat ng katarungan sa mga bansa.” 


Kahit si Cristo ay itinalaga bilang “ang Cordero na pinatay 
buhat nang itatag ang sanglibutan” (Pahayag 13:8), Siya ang 
“pangunahing bunga” ng pagkabuhay na maguli (1 Corinto 15:20- 
21), hinirang ng Dios na maging Messias at ang Cristo (ang pina- 
hiran). At tayong mga naniniwala na mga “hinirang ng Dios” ay 
nasumpungan ang pinagbuhatan ng ating pagkahirang kay Cris- 
to, Siya mismo. Kapag sumusulat sa Iglesia, sila'y pinararatingan 
ng ganito: 


“Si Pedro, na apostol ni Jesu-Cristo, Sa mga hinirang 
na nangingibang bayan na nasa Pangangalat sa Pon- 
to, Galacia, Capadocia, Asia at Bitinia, pinili at itina- 
laga ng Diyos Ama, at ginawang banal ng Espiritu 
upang sumunod kay Jesu-Cristo at mawisikan ng ka- 
nyang dugo: Biyaya at kapayapaan nawa ang sa inyo'y 
sumagana.” (1 Pedro 1:1-2) 


Ang dugo ng hirang na lingkod ng Dios ang bumili ng 
ating katubusan at pagpapabanal, ginaganap ang plano ng paghi- 
rang. 


t MGA KATANGIAN NG PAGKAHIRANG 


Kaya nga, kung tunay ngang lahat ang mga naunang natalakay, 
siguradong mayroon din namang parehong ebidensya at mga 
pakinabang na napapaloob sa pagiging kasama sa “mga hinirang 
ng Dios”. Nasa ilalim ang sampung mga halimbawa: 


1. Kapag ang konsepto ng mabiyayang paghirang ng Dios ay 
naintindihan, hindi na tayo pahihirapan pa ng dumudurog na 

pabigat ng ating mga personal at walang kabuluhang mga pag- 
tangka para kitain ang kaligtasan sa pamamagitan ng ating mga 
gawa. Ngayon, hindi sinasarahan ng paghirang ang mabubuting 
mga gawa. Iya'y importanteng malaman. Ngunit hindi natin 
ginaganap ang ating kaligtasan sa pamamagitan ng ating gawa at 
kasikapan. Imbes, gumagawa tayo ng mabubuting mga gawa 
bilang tugon sa katotohanan na tayo ay hinirang na ng Dios. At 
yamang hindi rin naman tayo ang sanhi ng paghirang ng Dios, 
hindi tayo ang pangtapos na sanhi ng ating sariling mabuting 
mga gawa. Ang kaligtasan, sa lahat ng aspeto, ay proyekto ng 
Dios, nagsimula sa Kanyang pagpili sa atin bilang Kanyang mga 
tao, inordina para gumanap ng mga gawang luluwalhati at aani- 
nag sa Kanya. Ang paghirang ng Dios ay sa mabubuting mga 
gawa, para sa Kanyang kaluwalhatian at sa ating kapakinabangan: 


“Ako'y hindi ninyo hinirang, nguni't kayo'y hinirang 
ko, at aking kayong inihalal, upang kayo'y magsiyaon 
at magsipagbunga, at upang manatili ang inyong 
bunga: upang ang anomang inyong hingin sa Ama sa 
aking pangalan, ay maibigay niya sa inyo.” 

(Juan 15:16) 


“Sapagka't tayo'y kaniyang gawa, na nilalang kay 
Cristo Jesus para sa mabubuting gawa, na mga in- 
ihanda ng Dios nang una upang siya nating lakaran.” 
(Efeso 2:10) 


2. Kinokontrol ng Dios ang kurso ng kasaysayan at nangako na 
kapag hinatulan Niya ang daigdig sa Kanyang galit, Kanyang 

lilimitahan ang tagal ng Kanyang poot alang-alang sa Kanyang 
hinirang na mga tao: 


“At kung hindi paiikliin ang mga araw na iyon, ay wa- 
lang makakaligtas na laman, subalit alang-alang sa 
mga hinirang ay paiikliin ang mga araw na iyon.” 
(Mateo 24:22) 


3. Pinoprotektahan ng Dios ang mga nahirang nang sa gayo'y 
hindi sila mailigaw ng bulaang mga propeta: 


“Sapagkat lilitaw ang mga bulaang Cristo at ang mga 
bulaang propeta, at magpapakita ng mga dakilang 
tanda at mga kababalaghan, anupa't ililigaw, kung 
maaari, pati ang mga hinirang.” (Mateo 24:24) 


4. Ang mga nahirang ay matatagpuan sa Langit at sasamahan si 
Cristo kapag Siya ay nagbalik upang isagawa ang paghatol sa 
daigdig: 


“Isusugo niya ang kanyang mga anghel na may mala- 
kas na tunog ng trumpeta at kanilang titipunin ang 
kanyang mga hinirang mula sa apat na hangin, mula 
sa isang dulo ng langit hanggang sa kabila.” 

(Mateo 24:31) 


“Makikipagdigma ang mga ito laban sa Kordero at si- 
la'y dadaigin ng Kordero, sapagkat siya'y Panginoon 
ng mga panginoon at Hari ng mga hari, at ang mga 
kasama niya ay mga tinawag, mga hinirang at tapat.” 
(Pahayag 17:14) 


5. Ipaglalaban ng Dios ang Kanyang mga hinirang at magsasa- 
gawa ng katarungan alang-alang sa kanila: 

“At hindi ba bibigyan ng Diyos ng katarungan ang ka- 
nyang mga pinili na sumisigaw sa kanya araw at gabi. 
Kanya bang matitiis sila?” (Lucas 18:7) 


“Sila'y hindi magtatayo at iba ang titira, sila'y hindi 
magtatanim, at iba ang kakain, sapagkat gaya ng mga 
araw ng punungkahoy, ay magiging gayon ang mga 
araw ng aking bayan, at matagal na tatamasahin ng 
aking pinili ang gawa ng kanilang mga kamay. Sila'y 
hindi gagawa nang walang kabuluhan, o manganganak 
man para sa kapahamakan, sapagkat sila ang magig- 
ing supling ng mga pinagpala ng PANGINOON, at ang 
kanilang mga anak na kasama nila. At mangyayari na 
bago pa sila tumawag ay sasagot ako, samantalang si- 
la'y nagsasalita ay makikinig ako.” 

(Isaias 65:22-24) 


6. Inaaring-ganap ng Dios ang Kanyang mga hinirang at walang 
sinoman ang hahatol sa kanila: 


“Sino ang magsasakdal ng anuman laban sa mga pinili 
ng Diyos? Ang Diyos ang siyang umaaring-ganap.” 
(Roma 8:33) 


7. Ang kalikasan at karakter ng mga hinirang ng Dios ay binago, 
inaaninag ang mga katangian ng Dios, kaysa ng makasalanang 
sanglibutan: 


“Mangagbihis nga kayo gaya ng mga hinirang ng Dios, 
na mga banal at minamahal, ng isang pusong 

mahabagin, ng kagandahangloob, ng kababaan, ng 
kaamuan, ng pagpapahinuhod. Pagtiisan ninyo ang 
isa't isa, at kung ang sinuman ay may reklamo laban 
sa kanino man, magpatawaran kayo sa isa't isa, kung 
paanong pinatawad kayo ng Panginoon, ay gayundin 
naman ang inyong gawin.” (Colosas 3:12-13) 


8. Ang Dios ay nagpapadala ng mga ministro para turuan ang mga 
nahirang upang patnubayan sila patungong kaligtasan: 


“Kaya aking tinitiis ang lahat ng mga bagay dahil sa 
mga hinirang, upang kamtan din nila ang kaligtasan 
kay Cristo Jesus na may kaluwalhatiang walang hang- 
gan.” (2 Timoteo 2:10) 


9. Maski ang mga anghel sa Langit na hindi nakisama kay Lucifer 
sa kanyang paghihimagsik laban sa Dios ay iningatan sa pama- 
magitan ng mapagbiyayang paghirang: 


“naatasan kita sa harap ng Diyos at ni Cristo Jesus, 
at ng mga anghel na hinirang, na iyong sundin ang 
mga bagay na ito na walang kinikilingan, at huwag 
mong gagawin ang anumang bagay nang may pagta- 
tangi.” (1 Timoteo 5:21) 


10. Ang pananampalataya kay Cristo Jesus, ang pagka-unawa sa ka- 
totohanan ng Mabuting Balita, at ang pag-asa ng buhay na wa- 
lang hanggan ay ibinibigay sa mga hinirang: 


“Si Pablo, na alipin ng Diyos, at apostol ni Jesu-Cristo, 
sa ikasusulong ng pananampalataya ng mga hinirang 
ng Diyos, at ng kanilang pagkakilala sa katotohanang 
ayon sa kabanalan, sa pag-asa sa buhay na walang 
hanggan. Bago pa nagsimula ang mga panahon, ito ay 
ipinangako ng Diyos na hindi nagsisinungaling.” 

(Tito 1:1-2) 

Ang pag-asa ng buhay na walang-hanggan ay ipinangako 
kanino? 
Sa mga hinirang! 


t PAGTATAKWIL (REPROBATION) 


Bagaman ito'y hindi ang punto ng ating paksa, dapat din nating 
bulayin ang isa sa pinaka hindi nauunawaang implikasyon nitong 
Doktrina ng Walang Kundisyong Pagkahirang: Ang Pagtatakwil. 
Kung ang sangkatauhan ay kusang nagma-martsa patungo sa 
tiyak na kasumpaan at pinili ng Dios na “kuhanin ang ilang mga 
sanga mula sa apoy”, Siya ba, sa paglaktaw niya sa iba, ay ipinag- 
kakatiwala ang mga natira sa pagkawasak? 

Isa ito sa paboritong argumento ng mga kritiko ng doktri- 
nang ito. Ang sentro ng kanilang pagtutol ay: “Kung ang Dios ay 
may kapangyarihang iligtas ang mga makasalanan mula sa kani- 
lang tadhana, bakit hindi Niya sila inililigtas lahat? 

Ang paghirang sa iilan lamang ay hindi patas!” Tinatawag 
ng mga kritiko ng makasaysayang Calvinism ang ideyang ito 
bilang “dobleng pagtatalaga sa kapalaran” o “double predestina- 
tion” upang makalikha ng tularan kung saan itinatadhana ng 
Dios ang mga tao patungong impierno sa isang paraang malupit 
o dahil sa nasumpungan lang Niya. Pagkatapos ay makipagtalo 
sila na pinalalabas ng theolohiyang Calvinistic na ang Dios ay 
isang halimaw at kinakailangang tanggihan. 

Ngunit ang gayong mga apilang emosyonal ay isangtabi, 
ang payak at tutok na sagot ay: Oo, sa pagliligtas lang ng kakaun- 
ti, ay itinatakwil ng Dios ang nakararami. Ngunit dapat tayong 
maging maingat sa paglalagay ng bintang sa Dios. 

Nakipagtalo si Apostol Pablo ng buong kakumbinsihan pa- 
tungkol sa puntong ito. 


“Kaya nga siya'y may awa sa kanyang maibigan, at 
kanyang pinagmamatigas ang puso ng sinumang ka- 
nyang maibigan. Kaya't sasabihin mo sa akin, 

"Bakit humahanap pa siya ng kamalian? Sapagkat si- 
no ang makakasalungat sa kanyang kalooban?" Ngu- 
nit, sino ka, O tao, na makikipagtalo sa Diyos? Sasa- 
bihin ba ng bagay na hinubog doon sa humubog sa 
kanya, "Bakit mo ako ginawang ganito?" O wala bang 
karapatan ang magpapalayok sa luwad, upang gu- 
mawa mula sa iisang limpak ng isang sisidlan para sa 
marangal na gamit at ang isa'y para sa pangkarani- 
wang gamit? Ano nga kung sa pagnanais ng Diyos na 
ipakita ang kanyang poot, at ipakilala ang kanyang 
kapangyarihan, ay nagtitiis na may pagtitiyaga sa 
mga kinapopootan niya na inihanda para sa pagkawa- 
sak, upang maipakilala niya ang kayamanan ng ka- 
nyang kaluwalhatian sa mga kinaaawaan, na kanyang 
inihanda nang una pa para sa kaluwalhatian, maging 
sa atin na kanyang tinawag, hindi lamang mula sa 
mga Judio, kundi mula rin sa mga Hentil? 

(Roma 9:18-24) 


Sundang mabuti ang argumento ni Pablo. Sa unang tatlong 
mga kabanata ng kanyang sulat sa mga Romano, buong pagsu- 
sumakit na pinatunayan ni Pablo na ang mga Hentil ay may sala 
sa harapan ng Dios, gayon din naman ang mga Hudyo at ang 
mga Israelita ay may sala sa harapan ng Dios, winakasan na ang 
lahat ng sangkatauhan ay tumatayong may sala, makasalanan at 
karapat-dapat sa paghatol at kaparusahan. Subalit ang Dios ay 
may awa, iniaalis ang ilang mga tao sa paghatol na sila'y karapat- 
dapat. Papaano kayang nagdesisyon ang Dios kung sinong mga 
tao ang tatratuhin na may kaawaan? Hindi sinabi sa atin. Ang 
payak na pagkakaalam natin na ang Dios ay magiging maawain 
sa kung sinomang ibigin Niya. 

Ngayon, ang iba'y iiwanan ng Dios sa kanilang mga kasala- 
nan. Kaya ang mga kumokontra ay sasagot, “Ngunit papaanong 
pagbibintangan ng Dios ang kahit sino kung ang lahat ay gina- 
gawa lamang kung anuman ang inordina ng Dios upang gawin 
nila?” Kapagdaka'y inihayag ni Pablo ang kapamahalaan ng Dios 
at pina-alalahanan ang nagtanong na tayo'y simpleng alabok 
lamang sa mga kamay ng Lumikha. Loloobin ba ng alabok na 
bumangon at magtanong sa Makapangyarihan kung bakit gina- 
gawa Niya ang mga pinag-gagagawa Niya? Ang napahiwatig na 
kasagutan ay, “Siyempre namang hindi!” Ang lahat ng mga bagay 
ay pag-aari ng Dios. Siya ang Panginoon ng Kanyang nilikha. 
Sino ang makapagkukuro sa Kanyang mga desisyon? 


Pagkatapos ay ipina-alala ni Pablo sa kanyang mga magba- 
basa ang isang aral na natutunan sa Jeremias 18. Ang magpapa- 
layok ay may kapangyarihang gawin ang anumang naisin niya sa 
isang limpak ng putik. Mula sa parehong limpak ay maaari 
siyang humubog ng magagandang likha ng sining, marapat na 
papurihan. O di kaya'y maaari siyang gumawa ng sisidlang hindi 
kasiya-siya sa kanya, o para sa ordinaryong gamit lamang, na 
may karapatan siyang sirain ayon sa sarili niyang kasiyahan. Ang 
Dios ay may katulad na kapangyarihan para gumawa ng mga 
desisyon at pagbubukod na mayroon ang magpapalayok. Pare- 
hong ang hinirang at ang hinatulan ay may kalagayan sa patuloy 
na rebelasyon ng Dios. Siya ay may ganap na kaloobang ipakita 
ang Kanyang poot sa mga sisidlang inihahanda Niya para sa 
panahon ng paghatol. Ngunit Siya ay matiyaga at may malaking 
pagpapahinuhod, naghihintay para sa panahon kung saan ipapa- 
kita Niya ang Kanyang mapag-biyayang kaluwalhatian at habag 
sa mga taong inihanda na Niya nuong una pa para sa kaligtasan. 

Ang argumento na ang gayong pagtatakwil ay hindi patas o 
hindi makatarungan ay sala sa punto. Isinakdal na sana ng Kata- 
rungan at ng Kapantayan na ang lahat ng tao ay mapailanglang 
sa Impiyerno alinsunod sa kanilang masama at mapaghimagsik 
na kalikasan. Ngunit ang Dios ay hindi ang sanhing-ugat nang 
pagkawasak ng kahit sinumang tao. Ang mga tao ay buong ka- 
loobang sumusunod sa mga pukaw ng kanilang masasamang 
mga puso, at dahil dito, ay ganap na mananagot sa kanilang mga 
aksyon. At ang Dios ay magkakamit ng kaluwalhatian para sa 
Kanyang sarili, sa pamamagitan ng pagpapakita ng Kanyang ha- 
bag para sa Kanyang mga hinirang at sa pagpapakita ng Kan- 
yang banal na katarungan at makatuwirang kapangyarihan para 
sa mga makasalanan. 

Narito ang mahalagang konseptong hindi dapat maisawa- 
lang-bahala: Ginagawa ng Dios ang anumang ginagawa Niya para 
sa Kanyang kaluwalhatian. Ang kaligtasan ay humahantong pa- 
tungo sa maluwalhating biyaya ng Dios. Ang Paghatol ay huma- 
hantong tungo sa maluwalhating katuwiran at kabanalan ng Di- 
os. Ngunit, ang lahat ng ito ay hahantong sa Kanya at sa Kanyang 
pagluwalhati ng Kanyang sarili. Ang makataong pananaw na da- 
pat tratuhin ng Dios ang lahat ng pantay-pantay at bigyan ang 
kada tao ng pagkakataon upang maligtas ay labas sa Kasulatan. 
Ito ay magiging napakahirap para sa atin, sa ating limitadong 
pang-unawa ng mga prinsipyong ganap at eternal, na ibalot ang 
ating mga kaisipan sa paligid ng isang Dios na sadyang may wa- 
lang-hanggang sariling pagpapasya. Ngunit iyan lang ang tanging 
Dios na matatagpuan natin sa Biblia. Kaysa tumadyak laban sa 
pahayag ng Dios patungkol sa Kanyang sarili, tayo'y magiging 
mas matalino kung sasamba tayo sa Kanya at manikluhod na 
may pagpapakumbaba sa Kanyang kapama-pamahalang mga 
pasya. Ngunit ang natural na tao, katulad ng mabagsik na 
mga hayop, ay tumatangging tanggapin ang kapamahalaan ng 
Dios. 

Samantala, ipinagpatuloy ni Pablo ang kanyang talumpati 
ukol sa biyaya ng paghirang ng Dios sa pamamagitan ng pagsa- 
laysay-muli sa kambal na anak ni Isaac: 

Gaya ng nasusulat, "Si Jacob ay aking minahal, ngunit 
si Esau ay aking kinasuklaman." Ano nga ang ating 
sasabihin? May kawalang katarungan ba sa Diyos? 
Huwag nawang mangyari. Sapagkat sinasabi niya kay 
Moises, "Ako'y maaawa sa aking kinaaawaan, at ako'y 
mahahabag sa aking kinahahabagan." Kaya ito ay 
hindi ayon sa kalooban o pagsisikap ng tao, kundi 
ayon sa habag ng Diyos. (Roma 9:13-16) 


Para sa akin, hindi gaanong nakakagulat na sasabihin ng 
Dios, “Si Esau ay aking kinapootan.” Kinayayamutan ng Dios ang 
lahat ng uri at pagkakataon ng kasalanan. Subalit ito'y kahanga- 
hanga na ang biyaya ng Dios ay maghahayag “Si Jacob ay inibig 
ko.” Si Jacob ay isang tagasambot ng sakong, manloloko. Ngunit 
siya ang naging taga-tanggap ng “hindi pinaghirapang pabor”. 
Kung ano ang sinabi sa pasimula ng kabanatang ito ay nagmula 
sa nakapaloob sa talatang ito - ang mapagmahal na paunang- 
pagkakilala ang batayan ng Kanyang mapagbiyaya at walang 
kundisyong paghirang at Siya ay hindi kumikiling sa mga taong 
gumagawa ng kanilang kalooban o naghihirap na tumakbo para 
makipagpaligsahan sa karera ng mabubuting gawa. Ang Paghi- 
rang ay tunay na gawain ng Dios, na nagpapakita ng habag kung 
loloobin Niya. Ayon kay Jesus, ang Dios ay buong kabiyayaang 
naghihirang ng ilan, dinadala sila tungo sa pananampalataya, 
samantalang ang Kanyang poot ay nananatili sa iba. 


“Ang sumasampalataya sa Anak ay may buhay na wa- 
lang hanggan, ngunit ang hindi sumusunod sa Anak 
ay hindi makakakita ng buhay, kundi ang poot ng Di- 
yos ay nananatili sa kanya.” (Juan 3:36) 

Ginagawa ba nitong hindi makatuwiran ang Dios? Hindi! 
Pinapakita nito na Siya ay mapagbiyaya. Ang katuwiran ay bini- 
gyang-paliwanag sa kung anumang ginagawa ng Dios. Hindi na- 
papasailalim ang Dios sa kung anumang etikadong pamantayang 
mas mataas pa sa Kanya. Nasa sa Dios kung kanino Siya maha- 
habag at kung sino ang tatanggap ng Kanyang pakikiramay. 


“Ginawa ng PANGINOON ang bawat bagay ukol sa 
layunin nito, pati ang masamang tao ukol sa araw ng 
gulo.” (Kawikaan 16:4) 


“Aking inilagay ang liwanag at nililikha ko ang kadi- 
liman, ako'y gumagawa ng kaginhawahan at lumilik- 
ha ako ng kapahamakan, ako ang PANGINOON, na 
gumagawa ng lahat ng mga bagay na ito. "Kahabag- 
habag siya na makikipagpunyagi sa Maylalang sa 
kanya! Isang luwad na sisidlan sa isang magpapa- 
layok! Sinasabi ba ng luwad sa nagbibigay anyo 

sa kanya, 'Anong ginagawa mo?' o 'ang iyong gawa ay 
walang mga kamay?"!” (Isaias 45: 7,9) 


Ang Dios ay hindi natitilapon, o nalilimitahan sa pinaka- 
maliit na paraan, ng masamang gawain ng tao o ng dimonyo. Gi- 
nawa ng Dios ang lahat ng mga bagay sa isang hangarin - ang 
Kanyang sariling Kaluwalhatian. Ang Dios ay hindi eternal na bi- 
go sa Kanyang dakilang plano ng pagtutubos dahil lang sa kanila 
na nabigong maniwala. Una na Niyang inordina ang kanilang 
hindi paniniwala at ang kanilang buong kaisipa'y pinipigilan ng 
Kapamaha-pamahalaang kaloobang iyon. Ang katotohanan ay 
natatakluban at naitago mula sa kanila, ang kanilang mga mata 
ay binulag, ang kanilang mga tainga ay biningi at hindi sila ma- 
kalapit kay Cristo. Si Cristo Jesus ang linyang humahati sa buong 
kasaysayan ng sangkatauhan kung saan ang lahat ng tao ay nai- 
talaga na sa kanilang itinakdang kapalaran. 

“[Si Cristo ay ang] Batong nagpapatisod sa kanila, at 
malaking bato na nagpabagsak sa kanila." Sila'y nati- 
tisod dahil sa pagsuway sa salita, na dito naman sila 
itinalaga.” (1 Pedro 2:8) 


“Sapagkat may ilang taong nakapasok nang lihim, ang 
mga iyon ay matagal nang itinalaga sa kahatulang 
ito, mga hindi maka-Diyos, na kanilang pinalitan ng 
kahalayan ang biyaya ng ating Diyos, at itinatatuwa 
ang kaisa-isa nating Pinuno at Panginoon na si Jesu- 
Cristo.” (Jude 1:4) 


“At dahil dito'y pinapadalhan sila ng Diyos ng maka- 
pangyarihang pagkalinlang upang maniwala sila sa 
kasinungalingan, upang mahatulan silang lahat na 
hindi sumampalataya sa katotohanan, sa halip ay na- 
lugod sa kalikuan.” (2 Tesalonica 2:11-12) 


“Tingnan ninyo, mga mapanlibak! Manggilalas kayo 
at mapahamak, sapagkat ako'y gumagawa ng isang 
gawa sa inyong mga araw, isang gawang sa anumang 
paraa'y hindi ninyo paniniwalaan kung sabihin sa inyo 
ng sinuman.” (Gawa 13:41) 

t PANGWAKAS 


Kahit na wala tayong karamihang katibayan ng Kasulatan para 
ihayag ang Doktrina ng Walang Kundisyong Paghirang, ang lo- 
hika'y buong tibay tayong dadalhin sa konklusyon na: 

Kung - 

- Ang tao ay ganap na nasira at patay sa mga pagsalang- 
sang at mga kasalanan, 

- Ang tao ay walang pagnanasang makipagrelasyon sa Di- 
os at mapaghimagsik laban sa Dios; 

- Ang tao ay walang kakayanang maunawaan ang anu- 
mang bagay patungkol sa Dios o gumawa ng anumang 
kapita-pitagang gawain na mag-oobliga sa Dios; 

- Gayunman, ang ilang mga tao ay magagawang makilala 
ang Dios, makasasamba sa Dios at magantimpalaan ng bu- 
hay na walang hanggan sa presensya ng Dios, 


Kung gayon, ang tanging paraan para maging posible ito ay 
ang Dios ang magsimulang umaksyon ng walang kadahilanan 
maliban sa Kanyang sariling kalooban at mabuting kasiyahan. Ito 
ba ay mahiwaga? Oo, walang pasubali. Ngunit dahil ba sa kahi- 
wagaan ng patunay na ito'y kinakailangang iwasan na natin ito? 
Hindi. Ito ang katotohanang ipinahayag na relihiyon ng Dios, 
itinatag bago pa magsimula ang sanglibutan. 


“Subalit sa mga may gulang na ay nagsasalita kami ng 
karunungan, gayunma'y hindi ang karunungan ng 
panahong ito, o ng mga pinuno sa panahong ito, na 
ang mga ito'y mauuwi sa wala. Kundi nagsasalita ka- 
mi tungkol sa karunungan ng Diyos, na hiwaga at in- 
ilihim, na itinalaga ng Diyos bago ang mga panahon 
para sa ikaluluwalhati natin.” (1 Corinto 2:6-7) 

Kaya mula sa masa ng nasirang sangkatauhan, pinili ng 
Dios na ilagak ang Kanyang pagibig sa ilang mga tao at niloob 
Niyang iligtas sila. Ano ang paraan ng kaligtasang iyon? Ano ang 
nag-udyok dito? Ito ay pinukaw ng pagibig ng Dios, na pinasya 
Niyang ilagak sa Kanyang hinirang na mga tao. 


“Narito ang pag-ibig, hindi sa tayo'y umibig sa Diyos, 
kundi siya ang umibig sa atin, at sinugo ang kanyang 
Anak na pangpalubagloob sa ating mga kasalanan.” 
(1Juan 4:10) 


Kaya nga ano ang paraan? Ang pangpalubag-loob na sini- 


guro ng Kanyang Anak. At iyan ang paksa ng ikatlo sa mga Dok- 
trina ng Biyaya - ang Doktrina ng Limitadong Pagtutubos. 


"Morris, David. The Doctrines of Grace 
(Teaching Series from Main Street Baptist Church, Sovereign Grace Conference. 1989.) 

IKATLONG KABANATA 
LIMITADONG PAGTUTUBOS 


Mas gusto ng ibang mga theologians na gamitin ang terminong 
Partikular na Pagtutubos kapag kinukunsidera ang konseptong 
doktrinal na ito. Ito ay may kaugnayan sa pangunahing katanu- 
ngang, “Para kanino namatay si Cristo?” Siya ba ay ibinitin sa 
krus para sa lahat ng taong nabuhay na walang pagbubukod? O 
si Jesus ba'y namatay para sa mga hinirang ng Dios bukod-tangi? 

Sumesentro ang debate sa kinakailangang mga kahihinat- 
nan ng alinmang posisyon. Malinaw na inihahayag ng Biblia na 
hindi lahat ay maliligtas. Sa gayon, kung si Cristo ay namatay 
para sa lahat na walang ibinukod, ginawa lang Niyang posible 
ang kaligtasan. Isinaayos Niya na ang lahat ay magkaroon ng 
kaparaanan sa kaligtasan kung sasamantalahin lamang nilang 
kuhanin ito. Subalit, kung tunay ngang tinapos na ni Cristo ang 
gawain ng pagtutubos - kung ang Kanyang kamatayan ay ganap 
na sapat at mabisa para siguraduhin ang kaligtasan ng maysalang 
mga makasalanan - kung gayon ang lubhang katotohanan na 
hindi lahat maliligtas ay nagbabadya sa ating pagtibayin na si 
Cristo ay namatay tanging para sa Kanyang hinirang na mga tao 
lamang. 

Upang pagtibayin ang ating theolohiya sa isyung ito, kina- 
kailangan nating malaman kung ano nga ba talaga ang nangyari 
sa Kalbaryo. Ang buong Christianity ay umiinog sa paligid ng 
sentrong pangyayari na ito - ang pagkapako sa krus ni Cristo. 

Ipinangaral palagi ng Orthodox (tradisyunal) na Christiani- 
ty na si Cristo Jesus ay (at ang) Anak ng Dios, kaanib ng Triune 
Godhead (Dios na may tatlong pagkakaisa). 

“Kayo'y mag-ingat, baka sa inyo'y may bumihag sa 
pamamagitan ng pilosopiya at walang kabuluhang 
pandaraya, ayon sa tradisyon ng mga tao, ayon sa 

mga simulain ng sanlibutan, at hindi ayon kay Cristo. 

Sapagkat sa kanya'y naninirahan ang buong kapuspu- 

san ng pagka-Diyos sa katawan, at kayo'y napuspos 

sa kanya, na siyang ulo ng lahat ng pamunuan at ka- 

pangyarihan.” (Colosas 2:8-10) 

Nang pagdiinan para sa katibayan ng Kanyang pagka-Dios, 
inihayag ni Jesus na ang “tanda ni Jonah” - na namalagi ng tat- 
long araw at tatlong gabi sa tiyan ng isang dambuhalang isda - 
ay ang tanging tanda na ibibigay ng Dios bilang katibayan na si 
Jesus nga ay Siya ngang pinapatungkulan Niya (Mateo 12:39-40). 
Katulad din naman, sabi ni Cristo, na Siya ay mananatili ng tat- 
long araw at tatlong gabi sa loob ng “kaibuturan ng lupa”. 

Nagpatotoo ang pinakaunang mga saksi na si Cristo ay tu- 
nay na namatay sa krus, nasa libingan ng tatlong araw at tatlong 
gabi at nabuhay na magmuli, “ayon sa mga Kasulatan.” Kung wa- 
la ang kagila-gilalas na katotohanang ito ng kasaysayan, ang 
Christianity ay isa lamang sa mga kakatwang relihiyosong pala- 
bas na dinala ng mga sinungaling at patuloy na binubuhay ng 
“mga saksing bulaan ng Dios” (1 Corinto 15:15). Ang mga pang- 
yayaring ito ang pinaka sentro ng Christianity. 

Ang pagkapako sa krus ni Cristo ay isang mapapatunayang 
katotohanan ng kasaysayan. Maging si Tacitus, ang Romanong- 
manunulat ng kasaysayan, ay sumulat na ang taong si Jesus ng 
Nazareth, ay nabuhay at napako sa krus. 

Isinulat niya: 

“Ngunit ang lahat ng makataong pagsisikap, ang la- 

hat ng pagkarami-raming mga regalo mula sa empe- 

rador, at ang mga sakripisyo para sa mga dios ay hin- 

di nakapagpaalis sa nagbabantang paniniwala na ang 

pagsunog sa Roma ay ang resulta ng isang kautusan 

(mula kay Nero, siya mismo). Ang kinahinatnan, para 

sirain ang ulat na ito, ipinataw ni Nero ang pagkaka- 

sala at pinaranas ang pinakamatinding mga pagpa- 

pahirap sa isang grupo na kinaiinisan dahil sa 


Tanging sa Biyaya Lamang 96 


97 


kanilang mga abominasyon, tinatawag silang Chris- 
tians ng sangkatauhan. Si Christus, (Cristo Jesus) na 
sa kanya nagsimula ang pangalan, ay nag-hirap ng 
sagad na pagdurusa sa panahon ng pamumuno ni Ti- 
berius sa kamay ng isa sa ating mga gubernador, si 
Poncio Pilato, at ang pinaka-malokong pamahiin 
[Christianity] sa ganitong paraan ay napigil ng pa- 
nandalian, ay muling pumailanglang hindi lamang sa 
Judea, ang unang pinagmulan ng kasamaan, ngunit 
pati rin sa Roma, kung saan ang lahat ng mga bagay 
na kalait-lait at kahiya-hiya mula sa lahat ng sulok ng 
sanglibutan ay nakakahanap ng kanilang sentro at 
nagiging popular. Alinsunod dito, isang pagdakip ang 
unang ginawa sa lahat ng nahayag na nagkasala, 
pagkatapos, ng sila'y mabigyan ng impormasyon, 
isang napakalaking karamihan ang nahatulan, hindi 
sa krimen na pagsunog sa lungsod, bagkus ng pagka- 
poot laban sa sangkatauhan. Iba't-ibang klase ng pa- 
nunuya ang idinagdag sa kanilang kamatayan. Naba- 
lutan ng mga balat ng mga hayop, sila'y pinagpira- 
piraso ng mga aso at namatay, o kaya'y ipinako sa 
mga krus, o kaya'y pinarusahan sa mga kaapuyan at 
sinunog, para magsilbing kaliwanagan sa gabi kapag 
nakalubog na ang araw. Binuksan ni Nero ang kan- 
yang mga hardin para sa panooring ito, at nagtatang- 
hal ng isang palabas sa sirko, habang nakisalamuha 
siya sa mga tao na nakadamit mandirigma o nakatayo 
sa isang karuwahe. Anupat, kahit para sa mga kri- 
minal na karapat-dapat sa kaparusahang sadista at 
nagbibigay-babala, may pumailanglang na damdamin 
ng kahabagan, dahil sa ito'y hindi, tilang dapat gawin, 


Tanging sa Biyaya Lamang 


para sa kabutihan ng publiko, ngunit upang busugin 
ang kalupitan ng isang tao, na sila (ang mga Chris- 
tians) ay winawasak.” 


Ang Biblikal at ang sekular na pinagmulang kasaysayan ay 
parehong sumasang-ayon na ang lalaking tinatawag na Cristo ay 
ipinako sa krus sa ilalim ng pamamahala ni Pilato at ang kanyang 
mga tagasunod ay namatay sa ilalim ng marahas na pagpapahi- 
rap na pinanghawakan ang kanilang pananampalataya na si Jesus 
ay parehong namatay at nabuhay na magmuli. Ngunit, sa taong 
naghahanap ng katotohanan at ng katubusan, napakahalagang 
mapag-alaman ang higit pa kaysa sa pisikal na mga katotohanan 
patungkol sa pangyayaring ito. Kinakailangan nating malaman 
ang eternal at espritual na mga kinasasangkutan ng pinaka- 
mahalagang pangyayaring ito. 


f ANO ANG GINAGANAP NI CRISTO SA KRUS? 


Pagkatapos na mapalayas sina Adan at Eba mula sa hala- 
manan ng Eden, mababasa natin ang magkapatid na Cain at Abel. 
Si Abel ay nag-alay ng isang handog sa Dios, “mga panganay ng 
kanyang kawan at ng mga taba ng mga yaon.” Ang katagang “at 
ang mga taba ng mga yaon” ay nagpapakita na si Abel ay puma- 
tay ng tupa bilang sakripisyo. Bakit iyon kinakailangan? Dahil 
hinahanap ni Abel ang kapatawaran ng Dios sa kasalanan. At na- 
tagpuan niya ito. At pinahalagahan ng PANGINOON si Abel at 
ang kanyang handog (Genesis 4:4). 

Ang konsepto ng pagsasakripisyong may pagdanak ng du- 
go para sa kapatawaran ng kasalanan ay nagpatuloy sa kapana- 
hunan ni Noe, na kumuha ng malilinis na mga hayop, nararapat 
para ihandog, sa loob ng arko ng pituhan, at ang mga hindi mali- 
linis ng dalawahan (Genesis 7:2). Agad-agad nang ang pamilya ni 
Noe ay nasa tuyong lupa na ay bumuo siya ng altar at nagsakri- 
pisyo galing sa malilinis na mga hayop. (Genesis 8:20) 


Tanging sa Biyaya Lamang 98 


Ang paghahandog sa Dios ay nagpatuloy sa panahon ni 
Abraham, ang ninuno ng mga Hebreo. Nang siya'y sinabihan na 
ihandog ang kanyang tanging anak, kanyang pinaasa ang bata, 
“Dios ang maghahanda ng korderong pinakahandog na susunugin, 
anak ko.” (Genesis 22:8) Nang iniunat ni Abraham ang tabak, 
pinigil ng anghel ng Panginoon ang Kanyang kamay at pagkada- 
ka'y may isang tupang lalaki na nakita na ang kanyang mga 
sungay ay nasabit sa tinikan. Nagbigay ang Dios ng pamalit na 
sakripisyo para mamatay bilang kapalit ni Isaac, isang tupa na 
may ulong matinik. (Genesis 22:9-13) 

Ang paghahandog sa kasalanan ay nabitbit paloob sa Kau- 
tusang Levitico at kinailangan ng Dios ang dugo sa kamay ng 
mga pangulong saserdote upang panandaliang maibsan ang Kan- 
yang poot at kaparusahan: 


“Sa katunayan, sa ilalim ng kautusan, halos lahat ng 
mga bagay ay nililinis ng dugo, at kung walang pag- 
danak ng dugo ay walang kapatawaran ng mga kasa- 
lanan.” (Hebreo 9:22) 


Ngunit ang patuloy na pagkatay ng mga hayop ay hindi sa- 
pat para tunay na maging pangpalubag-loob sa pagkakasala ng 
mga taong naghandog ng mga sakripisyong iyon. 


“Yamang ang kautusan ay anino lamang ng mabubut- 
ing bagay na darating, at hindi ang tunay na larawan 
ng mga bagay na ito, kailanman ay hindi nito mapa- 
pasakdal ang mga lumalapit sa pamamagitan ng 
gayunding mga alay na laging inihahandog taun-taon. 
Sapagkat kung di gayon, hindi ba sana ay 

itinigil nang ihandog ang mga iyon? Kung ang mga 
sumasamba na nalinis nang minsan, sana ay hindi na 
sila nagkaroon pa ng kamalayan sa kasalanan. Ngunit 
sa pamamagitan ng mga handog na ito ay may pag- 
papaalala ng mga kasalanan taun-taon. Sapagkat 
hindi maaaring mangyari na ang dugo ng mga toro at 
ng mga kambing ay makapag-alis ng mga kasalanan.” 
(Hebreo 10:1-4) 


Ang paghahandog ng mga hayop ay iniutos ng Dios upang 
ipaalala sa mga tao ang kanilang makasalanang kalagayan. Ang 
natigis na dugo ay isang testimonya sa katotohanang ang kasala- 
nan ay kinakailangan ng kamatayan. Nagpatuloy ang may akda 
ng mga Hebreo sa paghahayag na tanging ang nag-iisang, esklu- 
sibong kamatayan ni Cristo sa krus ang mabisa para tunay na 
maalis ang pagkakasala at ang kaparusahan na hinihingi ng kasa- 
lanan. Sa kasaysayan, palagiang iniutos ng Dios ang pagsasakri- 
pisyo ng dugo. Ngunit, ang pangwakas na sakripisyo, na nagpa- 
danak ng napakahalagang dugo ng Dios mismo, ay dinala nga sa 
katapusan ang pagdanak ng dugo. 

Sinasabi sa atin ng Kasulatan na ginanap ni Jesus ang ilang 
mga bagay nang buong kalooban Niyang ibinigay ang Kanyang 
sarili na maipako sa krus. Ang pangkalahatang pananaw sa wa- 
long kaganapang iyon ay nagbubuhos ng dakilang bahagi ng ka- 
liwanagan sa katanungang nasa ating mga kamay - para kanino 
namatay si Cristo? 


1. Siya ang naging pangwakas at panghuling sakripisyong kapalit 
para sa kasalanan. 


“Sapagkat si Cristo ay hindi pumasok sa santuwaryo 
na ginawa ng mga kamay ng tao na mga kahalintulad 
lamang ng mga tunay na bagay, kundi sa mismong 
langit, upang dumulog ngayon sa harapan ng Diyos 
para sa atin. Hindi upang ihandog na paulit-ulit ang 
kanyang sarili, gaya ng pinakapunong pari na 

pumapasok sa Dakong Banal taun-taon na may da- 
lang dugo na hindi mula sa kanya, sapagkat kung 
gayon ay kailangan siyang paulit-ulit na maghirap 
mula pa nang lalangin ang sanlibutan. Subalit 
ngayon, minsanan siyang nahayag sa katapusan ng 
panahon para sa pag-aalis ng mga kasalanan sa pa- 
mamagitan ng pag-aalay ng kanyang sarili.” 

(Hebreo 9:24-26) 


Isinakripisyo ni Cristo ang Kanyang sarili ng minsan 
para sa hangarin na isantabi ang kasalanan, ginaganap ang 
“type” (anino) ng lahat ng sakripisyo ng hayop na hindi 
makapagbibigay lugod sa utang ng kasalanan. 


“At bawat pari ay tumatayo araw-araw na nagliling- 
kod at paulit-ulit na nag-aalay ng gayunding mga 
handog na kailanman ay hindi nakapag-aalis ng mga 
kasalanan. Ngunit nang makapaghandog si Cristo ng 
isa lamang alay para sa mga kasalanan para sa lahat 
ng panahon, siya ay umupo sa kanan ng Diyos.” 
(Hebreo 10:11-12) 


Bakit nakayanan ni Cristo na umupo pagkatapos na 
isakripisyo ang Kanyang sarili? Dahil sa natapos na Niya 
ang gawain na ipinunta Niya sa daigdig upang ganapin - 
isinantabi Niya ang kasalanan magpakailanman. At Siya'y 
naupo sa kanang kamay ng Dios, isang posisyon ng kapan- 
gyarihan at kapamahalaan, pinatutunayan na tinanggap ng 
Dios ang sakripisyo at ang kaganapan niyon. 

2. Sa pagsasalarawan ng kamatayan ni Cristo, humiram si Pablo 
ng isang paganong salita, pangpalubagloob (propitiation). Na- 
niwala ang mga sinaunang mga pagano na ang mga paghihi- 
rap sa kanilang mga buhay ay resulta ng galit ng mga dios. 
Kaya sila'y nagsigawa ng paraan para payapain ang poot na 
yaon. Halimbawa, sila'y nag-alay ng kanilang mga anak sa 
“kaapuyan ni Molech” (Levitico 18:21), sa nagbabaga-sa-init na 
mga kamay ng mga dios-diosang gawa sa bakal na may hur- 
nong na nag-aapoy sa loob nito. Naniwala sila na ang mga 
hiyaw at ang kamatayan ng mga sanggol ay “magpapalubag- 
loob”, o aalisin ang poot ng kanilang mga dios. 

Si Cristo Jesus ang pangpalubagloob na sakripisyo na inia- 
lay ang Kanyang sarili para payapain ang poot ng Dios na ma- 
kapangyarihan sa lahat. 


“Na siyang inilagay ng Dios na maging pangpalubag- 
loob, sa pamamagitan ng pananampalataya, sa kan- 
yang dugo, upang maipakilala ang kaniyang 
katuwiran dahil sa hindi pagpansin sa mga kasalanan 
na nagawa nang nagdaang panahon sa pagpapahinu- 
hod ng Dios.” (Roma 3:25) 


“Narito ang pagibig, hindi sa tayo'y umibig sa Dios, 
kundi siya ang umibig sa atin, at sinugo ang kanyang 
Anak na pangpalubagloob sa ating mga kasalanan.” 
(1Juan 4:10) 


3. Tinubos (redeemed) ni Cristo ang mga nalaglag na mga maka- 
salanan sa Kanyang kamatayan. Ang Griegong salita na naisal- 
ing pagtutubos ay exagorazo na ang kahulugan ay bilihin (to 
buy out). Ito ay may partikular na implikasyon sa pagbili ng 
isang alipin upang siya ay mapalaya. Ang Griegong salita na 
lutro na naisaling para tubusin ay nangangahulugang para pa- 
layain pagkatanggap ng pangtubos na may diin sa aktuwal na 
paglaya nung alipin, yamang nabayaran na ang halaga niya. 

Inihalintulad ni Cristo ang mga makasalanan bilang “alipin ng 
kasalanan” (Juan 8:34). At inihayag ni Pablo na “ang kabayaran 
ng kasalanan ay kamatayan” (Roma 6:23). Samantala, ang banal 
na hustisya ng Dios, na humihingi ng kabayaran mula sa nagka- 
sala ay kinakailangang bigyan ng kaluguran. Ang ating mga 
kasalanan ay kinakailangang tubusin. Ngunit, “kung walang 
pagdanak ng dugo ay walang kapatawaran ng mga kasalanan.” 
(Hebreo 9:22). 

Maliwanag ang pagssalarawan. Ang mga makasalanan ay mga 
aliping nakagapos sa pamilihan ng kasalanan. At tanging ang 
sakripisyo ng isa na ang dugo ay may kabuluhang sapat ang 
tutubos sa mga makasalanan at sila'y palalayain! Kaya nga, tan- 
gan ang halaga ng Kanyang dugo sa Kanyang kamay, si Cristo ay 
tumayo sa harapan 
ng hustisya at ng katuwiran ng Dios at binili ang maysalang mga 
alipin - tinutubos sila: 


“Yamang ang lahat ay nagkasala, at hindi nakaabot sa 
kaluwalhatian ng Diyos, sila ngayon ay itinuturing na 
ganap ng kanyang biyaya bilang kaloob sa pamamagi- 
tan ng pagtubos na na kay Cristo Jesus.” 

(Roma 3:23-24) 


“At hindi rin sa pamamagitan ng dugo ng mga kamb- 
ing at mga toro, kundi sa pamamagitan ng kanyang 
sariling dugo, siya ay pumasok na minsan magpakai- 
lanman sa Dakong Banal, sa gayo'y tinitiyak ang wa- 
lang hanggang katubusan.” (Hebreo 9:12) 


Pansinin na kinailangan ni Cristo na pumasok sa presensya ng 
Dios ng minsan lang upang kumpletuhin ang 

transaksyon, at ang pagtubos na binili ni Cristo ay walang 
hanggang katubusan. Anupa't ang taong tinubos ay lubos na 
nabayaran na at hindi na muling maaalipin pa. 


4. Sa kaparehong paraan, si Cristo ang naging pangtubos (ran- 
som) para sa maysalang mga makasalanan. Ang pangtubos ay 
ang halagang aktuwal na ibinayad para palayain ang isang tao 
mula sa pagkakautang. Ang mga patay na makasalanan ay 
nagkaroon ng isang utang na hindi nila kayang bayaran. 
Ngunit si Cristo ang sapat na halaga para bayaran ang pagka- 
kautang at bilihin pabalik ang pag-aari na kinuha sa remata- 
han ng kautangan. 


“Gayon din naman ang Anak ng tao ay hindi naparito 
upang paglingkuran, kundi upang maglingkod, at ibi- 
gay ang kanyang buhay na pantubos sa marami.” 
(Mateo 20:28) 


“Sapagkat may isang Dios at may isang Tagapamagi- 
tan sa Dios at sa mga tao, ang taong si Cristo Jesus, 
na ibinigay ang kanyang sarili na pantubos sa lahat, 
na siyang patotoo sa tamang panahon.” 

(1 Timoteo 2:5-6) 


5. Si Cristo ay nasa krus ginawa ang pagkakasundo (reconcilia- 
tion) sa pagitan ng Dios at ng mga tao. Dinadala Niyang mag- 
kasama ang dalawang panig na dati-rati'y magkasalungat sa 
isa't-isa. Hindi sa kinakailangan ng Dios na makipagkasundo 
sa tao, ngunit ang tao ay nahatulan na sa pagkawasak kung 
hindi sila naipagkasundo sa Dios. 


“Kaya't kailangang siya ay maging kagaya ng kanyang 
mga kapatid sa lahat ng mga bagay, upang siya ay 
maging isang maawain at tapat na pinakapunong pari 
sa mga bagay na nauukol sa Diyos, upang gumawa ng 
handog na pangpalubag-loob sa mga kasalanan ng 
mga tao.” (Hebreo 2:17) 

“Lahat ng ito ay mula sa Diyos, na tayo'y pinagkasun- 
do niya sa kanyang sarili sa pamamagitan ni Cristo, 
at ibinigay niya sa amin ang ministeryo ng pakikipag- 
kasundo. Samakatuwid, kay Cristo ay pinagkasundo 
ng Diyos ang sanlibutan at ang kanyang sarili na hin- 
di ibinibilang sa kanila ang kanilang mga kasalanan, 
at ipinagkatiwala sa amin ang salita ng pakikipagka- 
sundo.” (2 Corinto 5:18-19) 


“Sapagkat kung noon ngang tayo'y mga kaaway, ay 
pinakipagkasundo tayo sa Diyos sa pamamagitan ng 
kamatayan ng kanyang Anak, lalo ngayong ipinagka- 
sundo na, ay maliligtas tayo sa pamamagitan ng ka- 
nyang buhay.” (Roma 5:10) 


Sinabi ni Pablo na kung [habang tayo dati ay mga rebel- 
deng may pagkamuhi sa Dios] binili na tayo at ibinalik na ni 
Jesus dahil sa kanyang kamatayan sa krus, kaya alam nating 
sigurado na, yamang tayo ay pinagkasundo na, tayo ay ganap na 
maililigtas sa Kanyang pagkabuhay na magmuli. Ang ating paki- 
kipagkasundo sa Dios ay nakamit ng binayaran ni Cristo ang 
ating kautangan sa kasalanan at inalis ang ating mga pagsalang- 
sang. Kaya nga, ang pakikipagkasundo sa pamamagitan ng nati- 
gis na dugo ni Cristo ang ating garantiya ng ligtas na katayuan sa 
harapan ng Tagapaghatol na Walang hanggan. 


6. Ang kamatayan ni Jesus ang umaring-ganap (justified) sa mga 


maysalang mga makasalanan. Iyan ay isang legal at mala- 
hukumang kahulugan na ginamit para ipahiwatig na ang 

isang tao ay idiniklera na bilang makatuwiran. Hindi nito nais 
ipakahulugan na ang hinirang ay marapat na ginawang ganap 
dahil sa sarili nilang kalooban o kalikasan. 


Sa ibang salita, ang mga makasalanan ay hindi ginawang 
personal na banal at makatuwiran upang tanggapin sa harapan 
ng Dios. Bagkus, sila ay idineklarang walang kasalanan gayun- 
mang ang mga buhay nila ay malinaw na maysala. Tinitingnan 
sila ng Dios na para bang hindi sila nagkasala dahil si Cristo ang 
nagdala ng kanilang mga kasalanan para sa kanila. Pagkatapos, 
sila'y mala-hukumang “pinatawan” (imputed) ng katuwiran na 
nakamit nila mula sa pansariling kaganapan at natapos na gawa 
ni Cristo. 

Ang Biblia ay nagtuturo ng tatlong dakilang mga pagpapa- 
taw (imputation): 

o Ang kasalanan ni Adan ay ipinataw sa bawat tao, 
binigyan ng ebidensya ng katotohanang ang lahat 
ng tao'y namamatay. 

o Ang mga kasalanan ng mga hinirang ay inilagay kay Cris- 
to sa Kalbaryo, ipinapataw ang kanilang sala sa Kanya. 

o Ang sariling personal na katuwiran ni Cristo ay ipinataw 
sa mga mananampalataya. 


Ngunit ang punto sa ngayon ay ito, tunay na inaring-ganap 
ni Cristo ng buo at lubos ang lahat ng mga tao na ibinigay sa 
Kanya ng Dios at Siya's namatay para sa kanila. 


“Kanyang (ang Dios) makikita ang bunga ng paghihi- 
rap ng kanyang kaluluwa at masisiyahan: sa pama- 
magitan ng kaniyang kaalaman ay aariing ganap ng 
aking matuwid na lingkod ang marami, at papasanin 
niya ang kanilang mga kasamaan.” (Isaias 53:11) 


“Kaya mga kapatid, maging hayag nawa sa inyo na sa 
pamamagitan ng taong ito'y ipinahahayag sa inyo ang 
kapatawaran ng mga kasalanan, at sa pamamagitan 
niya ang bawat nananampalataya ay pinalalaya sa 

lahat ng bagay, kung saan hindi kayo kayang ariing- 
ganap ng kautusan ni Moises.” 
(Gawa 13:38-39) 


“Yamang ang lahat ay nagkasala, at hindi nakaabot sa 
kaluwalhatian ng Diyos, sila ngayon ay itinuturing na 
ganap ng kanyang biyaya bilang kaloob sa pamamagi- 
tan ng pagtubos na na kay Cristo Jesus.” 

(Roma 3:23-24) 


“Gayunman, hindi siya nag-alinlangan sa pangako ng 
Diyos sa pamamagitan ng di paniniwala, kundi pina- 
lakas siya ng pananampalataya habang niluluwalhati 
niya ang Diyos, at lubos na naniwala na kayang gawin 
ng Diyos ang kanyang ipinangako. Kaya't ang ka- 
nyang pananampalataya ay ibinilang na katuwiran sa 
kanya. Ngayo'y hindi lamang dahil sa kanya isinulat 
ang salitang, "sa kanya'y ibinilang, kundi dahil din 
naman sa atin, na ibibilang sa atin na mga sumasam- 
palataya sa kanya na muling bumuhay kay Jesus na 
ating Panginoon mula sa mga patay, na ibinigay sa 
kamatayan dahil sa ating mga pagsuway at muling 
binuhay upang tayo'y ariing-ganap.” (Roma 4:20-25) 


7. Pinapagingbanal (sanctified) ni Cristo ang mga inaring-ganap 
na mga ito, ang kahulugan ay isinangtabi sila para sa personal 
na paggamit ng Dios. Ang Griegong salitang naisalin bilang 
pinapagingbanal ay ang hagiazo, mula sa ugat na hagios, na 
karaniwang isinasaling banal. Sila'y may parehong pinagkau- 
gatang kahulugan, na isinangtabi o inihiwalay ng Dios para sa 
Kanyang esklusibong layunin. 

“Sa pamamagitan ng kalooban niya tayo'y ginawang 
banal sa pamamagitan ng pag-aalay ng katawan ni 
Cristo minsan magpakailanman.” 

(Hebreo 10:10) 


“Sapagkat ang gumagawang banal at ang mga gina- 
wang banal ay pawang nagmula sa isa. Dahil dito'y 
hindi nahihiya si Jesus na tawagin silang mga kapatid.” 
(Hebreo 2:11) 


“At ganyan ang mga ilan sa inyo noon. Subalit nahu- 
gasan na kayo, ginawa na kayong banal, at inaring 
ganap na kayo sa pangalan ng Panginoong Jesu- 
Cristo, at sa Espiritu ng ating Diyos.” 

(1 Corinto 6:11) 


8. Sa pagpapagingbanal Niya ng Kanyang mga tao, ginanap sila 
ng Dios, o ginawa silang kumpleto, binibigyan sila ng kakaya- 
nang tumayo sa harapan ng isang Makatuwiran at Banal na 
Dios. 


“Sapagkat sa pamamagitan ng isang pag-aalay ay ka- 
nyang pinasakdal magpakailan man ang mga pinaba- 
banal.” (Hebreo 10:14) 


At kung sila'y inaring-ganap na magpakailanman, kung 
gayo'y di na sila kailanmang maparatangang nagkasala. 

Para ulitin, ito'y isang ipinataw (imputed) na kaganapan. 
Pinanghawakan ng Dios si Cristo na personal, legal na maysala 
para sa mga kasalanan ng mga taong para sa kanila ay Siya ang 
naging dakilang sakripisyo. Ibinuhos ng Dios ang Kanyang poot 
sa Kanyang Anak, sa halip na para sa mga makasalanang karapat- 
dapat para dito. Pagkatapos ay pinanghawakan ng Dios ang mga 
tinubos na mga makasalanan bilang personal at legal na inosente! 
Nakikita Niya silang inaring-ganap at banal, kumpleto at ginanap, 
bilang resulta ng katubusang ginawa ni Cristo. 

Sa pagbubuod, sinasabi sa atin ng Kasulatan na si Jesus sa 
krus ang: 
1. Pangwakas na kapalit na sakripisyo para sa kasalanan. 
2. Naghandog ng sakripisyong lubusang nagbigay ng 
pangpalubag-loob sa poot ng Dios. 
3. Nagbayad ng halagang pangtubos upang bilihin ang 
maysalang mga makasalanan. 
4. Pangtubos na halaga na ibinayad. 
5. Gumawa ng pakikipagkasundo sa pagitan ng tao at ng 
Dios. 
6. Nag-aring ganap sa mga maysalang makasalanan, 
binigyang kasiyahan ang hustisya ng Dios. 
7. Pinagpagingbanal ang mga taong iyon, o inihiwalay sila 
bilang banal. 
8. Gumanap magpakailanman sa kanila na binili Niya, in- 
aring-ganap at pinagpagingbanal. 
At sa sariling deklarasyon ni Cristo sa krus, “Naganap na.” 
Kanyang tunay na tinapos ang lahat ng mga ito sa Kanyang 
kamatayan at pagkabuhay na magmuli. 


Habang ito'y nasa isipan natin, ating muling itanong ang 
katanungang: 


t PARA KANINO NAMATAY SI CRISTO? 


Kung si Kristo ay namatay para sa buong sanglibutan - sa 
bawat taong nabuhay, na walang ibinubukod - kung gayon 
ginanap rin Niya ang lahat ng mga layunin ng Kanyang kama- 
tayan para sa kada isa sa mga taong iyon. Wala kahit saanman sa 

Kasulatan na mahahanap natin ang lenguwaheng nagmumung- 
kahi na ang mga katangian ng gawaing pagtutubos ni Cristo ay 
inilapat sa iba't ibang mga indibidwal sa magkakaibang mga an- 
tas. Ito'y inilapat ng lahat o wala kahit anuman rito. 

Hindi lang iyan, hindi rin naman minumungkahi ng Biblia 
na ginawa ni Cristo ang lahat ng gawaing ito at pagkatapos ay ii- 
wanan na lang na hindi nailapat, naghihintay ng taong kukuha 
dito at sasamantalahin ang pagkakataon. Nuong sinabi Niyang 
natapos na, ito'y naganap na. Tunay na ginanap Niya ang ga- 
waing itinakda Niyang gawin. 


“Niluwalhati kita sa lupa, sa pagtatapos ko ng ga- 
waing ibinigay mo sa akin. At ngayon, Ama, luwalha- 
tiin mo ako sa iyong harapan ng kaluwalhatiang aking 
tinaglay sa harapan mo bago nagkaroon ng sanlibu- 


tan.” (Juan 17:4-5) 


Ni hindi natin makikita ang anumang palatandaan na kai- 
langang may idagdag pa sa ginawa ni Cristo upang ito'y maging 
mabisa sa buhay ng isang tao. Hindi natin idinaragdag ang ating 
pananampaltaya, ang ating pagpili, o ang ating desisyon upang 
ang pagtubos ni Cristo ay gawing aktibo. Ginawa Niya itong 
mag-isa. Kanyang ginanap ang Kanyang layunin at naupo sa po- 
sisyon ng kapamahalaan - sa kanang kamay ng Kanyang Ama. 

Nabigyang lahat ng ito, sapilitan nating wawakasan na 
kung si Cristo ay namatay para sa lahat, kung gayon sigurado na 
ang lahat ay maliligtas. Ngunit, alam nating mula sa Kasulatan 
na hindi ito ang kaso. Hindi lahat ay maliligtas. Ang ilang mga 
tao ay mauuwing walang hanggang hiwalay mula sa Dios. 


“At iniluwa ng dagat ang mga patay na nasa kanya, at 
ibinigay ng kamatayan at ng Hades ang mga patay na 
nasa kanila, at hinatulan ang bawat tao ayon sa kani- 
lang mga gawa. Ang kamatayan at ang Hades ay iti- 
napon sa lawa ng apoy. Ito ang ikalawang kamatayan, 
ang lawa ng apoy, 

at ang sinumang hindi natagpuang nakasulat sa aklat 
ng buhay ay itinapon sa lawa ng apoy.” 
(Pahayag 20:13-15) 


Subalit, papaanong ang mga tao na napagkasundo, natubos, 
inaring-ganap, pinagpaging-banal at pinerpekto ay malalagay sa 
dagatdagatang apoy at walang-hanggang kaparusahan ng isang 
makatarungan at makatuwirang Dios? Kung binayaran na ni 
Cristo ang halaga ng kanilang kasalanan, papaano pang hahatu- 
lan sila sa kanilang pagkakasala? 

Ang sagot ay, si Cristo ay hindi nila naging kapalit. Ang 
kanilang mga kasalanan ay wala sa mga balikat ni Cristo nuong 
dalahin niya ang pasan ng maysala. At kaya malinaw nating 
maideklara: 

Si Cristo ay namatay bilang kapalit para sa mga hinirang 
lamang. 

Bilang resulta, ang mga nahirang ay ibinilang na ng Dios 
na nabili na, pinagkasundo, personal na inosente, banal at ganap 
kay Cristo. Hindi na sila maaaring hatulan sa kanilang mga 
kasalanan, dahil tinanggal na ito ng Dios kasing-layo ng silangan 
sa kanluran at hindi na ito aalalahanin pang muli. (Awit 103:12) 
At hindi na ibubuhos ng Dios ang Kanyang poot sa mga nahirang 
para sa kasalanan, sapagkat minsan na Niya itong ibinuhos sa 
Kanyang Anak na pumalit para sa kanila. 


“At hindi rin sa pamamagitan ng dugo ng mga kamb- 
ing at mga toro, kundi sa pamamagitan ng kanyang 
sariling dugo, siya ay pumasok na minsan magpakai- 
lanman sa Dakong Banal, sa gayo'y tinitiyak ang wa- 
lang hanggang katubusan.” (Hebreo 9:12) 


111 Tanging sa Biyaya Lamang 


Higit pa dito, ang lohikal na pagkaka-sunod-sunod ng mga 
doktrinang ito ay magdadala sa atin sa konklusyon na si Cristo ay 
hindi namatay para sa buong sangkatauhan. Yamang winakasan 
na natin sa ganitong paraan, kung ang Dios ay naghirang ng 
ilang tiyak na mga tao bago pa man ipundasyon ang sanglibutan 
at pinigilan ang habag na iyon para makamit ng iba, hindi na sa- 
na Niya ipinadala ang Kanyang Anak para sadyaing patawarin si- 
lang mga nawawala, sila na siguradong nakilala na Niya nuong 
una pa lang. 


Upang ilarawan ang Dios na seryosong nagpapakahi- 
rap na gawin ang alam Niyang hindi Niya gagawin ay 
ang isalarawan Siyang gumagawa ng kamang- 
mangan.” 


Si Cristo, Siya mismo, ay ipinakita ang ganitong kaugnayan 
- na ang mga nahirang at ang mga tinubos ay magkaparehong 
mga tao - ng Siya'y nanalangin: 


“At ngayon, Ama, luwalhatiin mo ako sa iyong hara- 
pan ng kaluwalhatiang aking tinaglay sa harapan mo 
bago nagkaroon ng sanlibutan. Ipinahayag ko ang 
iyong pangalan sa mga taong ibinigay mo sa akin mu- 
la sa sanlibutan. Sila ay sa iyo, at sila'y ibinigay mo sa 
akin, at tinupad nila ang iyong salita. Ngayon ay nala- 
laman nila na ang lahat ng mga bagay na ibinigay mo 
sa akin ay mula sa iyo, sapagkat ang mga salitang ibi- 
nigay mo sa akin ay ibinigay ko sa kanila, at kanilang 
tinanggap, at totoong nalaman na ako ay nagmula sa 
iyo, at naniwala silang ikaw ang nagsugo sa akin. Idi- 
nadalangin ko sila. Hindi ang sanlibutan ang idinada- 
langin ko, kundi para doon sa mga ibinigay mo sa 
akin, sapagkat sila'y iyo. Ang lahat ng sa akin ay iyo, 
at ang sa iyo ay akin, at ako'y naluluwalhati sa kani- 
la..” (Juan 17:5-10) 

Nang si Cristo ay naghahanda para mamatay at bumalik sa 
Kanyang dating kaluwalhatian, kaluwalhatiang pinagsaluhan 
Nila ng Dios bago pa man magsimula ang sanglibutan, nagtala 
Siya ng ilang mga katangian ng partikular na mga tao na sa 
Kanya'y ibinigay ng Dios “mula sa sanglibutan”: 

o Sila ay sa Dios, ibinigay kay Cristo. 

o Pinanghawakan nila ang salita ng Dios. 

o Alam nilang kung anumang mayroon si Cristo ay nagmula sa 
Dios. 

o Ibinigay ni Cristo sa kanila ang mga salitang ibinigay ng Dios 
sa Kanya. 

o Tinanggap nila ang mga salitang yaon. 

o Nakilala nilang tunay na si Cristo ay nagmula sa Dios. 

o Mayroon silang pananampalataya na si Cristo ay ipinadala ng 
Dios. 

o Esklusibong ipinalangin sila ni Cristo sa Dios, sapagkat sila'y 
sa Dios. 

Pansinin ang eksaktong mga pananalita, “hindi ang sanlibutan 
ang idinadalangin ko, kundi sila...” 

o Si Cristo ay naluwalhati sa kanila. 


Pagdaka'y ipinagpatuloy ni Jesus ang panalangin, nagsu- 
sumamo sa Kanyang Ama na pagpalain at protektahan ang mga 
partikular na taong ito. Ngayon, dapat ba nating akalain na 
ibubukod ni Cristo ang mga miyembro “ng sanglibutan” mula sa 
Kanyang panalangin at pagdaka'y ititigis ang Kanyang mahal na 
dugo na may intensyong tubusin at ganapin sila na hindi Niya 
ipinalangin? Muli, iyan ay nagsasabi na Siya ay umakto sa isang 
lito at mangmang na paraan. Huwag laktawan ang pagkakaiba sa 
ginawa ni Cristo sa pagitan nila na para sa Kanya at sa kanila na 
hindi Niya idinadalangin. Ang paliwanag na Siya ay namatay 

esklusibong para sa Kanyang mga hinirang ay simpleng sumusu- 
nod lamang sa pagbubukod na ginawa ni Cristo. 


t ANG MGA TUPA 


Upang lalong mapagtibay ang ating konklusyon na si Jesus ay 
namatay para iligtas ang Kanyang hinirang na mga tao, kailangan 
lang nating bisitahin ang wikang piniling gamitin ni Jesus kapag 
nagsasalita patungkol sa Kanyang natatanging relasyon sa Ka- 
nyang hinirang na mga tao. Palagiang gumamit si Cristo ng nag- 
sasalarawang wika upang maunawaan ito ng Kanyang unang sig- 
long mga tagapakinig. Narito na ngang mayroon silang 
ekonomiyang nakabatay sa agrikultura, pagkakawan at ang mga 
pastor ay karaniwang tanawin. Kaya sinabi ni Cristo, 


“Ako ang mabuting pastol. Ibinibigay ng mabuting 
pastol ang kanyang buhay para sa mga tupa.” 
(Juan 10:11) 


“Ako ang mabuting pastol. Kilala ko ang sariling akin, 
at kilala ako ng sariling akin. Gaya ng pagkakilala sa 
akin ng Ama, at ng pagkakilala ko sa Ama, at ibinibi- 
gay ko ang aking buhay para sa mga tupa.” 

(Juan 10:14-15) 


Kaya ito'y mahalagang siyasating, “Si Cristo ba ay nagsasa- 
lita patungkol sa bawat indibidwal na tao na walang disrimina- 
syon nuong binanggit Niya ang patungkol sa Kanyang mga tupa?” 
Ang Kanyang sariling salita ang sasagot sa katanungang iyan sa 
negatibo. 

“Subalit hindi kayo naniwala, sapagkat hindi kayo ka- 

bilang sa aking mga tupa.” (Juan 10:26) 


“Kapag dumating na ang Anak ng Tao na nasa ka- 
nyang kaluwalhatian, na kasama niya ang lahat ng 
mga anghel, siya'y uupo sa trono ng kanyang kalu- 
walhatian. At titipunin sa harapan niya ang lahat ng 

mga bansa at kanyang pagbubukud-bukurin ang mga 
tao na gaya ng pagbubukud-bukod ng pastol sa mga 
tupa at sa mga kambing, at ilalagay niya ang mga tu- 
pa sa kanyang kanan, subalit ang mga kambing ay sa 
kaliwa. Pagkatapos ay sasabihin niya sa mga nasa ka- 
liwa, 'Lumayo kayo sa akin, kayong mga sinumpa. 
Doon kayo sa apoy na walang hanggan na inihanda sa 
diyablo at sa kanyang mga anghel. (Mateo 25:31-33, 41) 


Tinutukoy ni Jesus ang isang esklusibong grupo ng 
Kanyang sinabi ang patungkol sa “Aking mga tupa”. Sa katoto- 
hanan, simple lamang ang dahilan ng pagwari ni Jesus sa kawa- 
lan ng kakayahan ng mga Pariseo upang maunawaan Siya - sila 
ay hindi Niya tupa. Nakikita ni Jesus ang sanglibutan na nalala- 
gay sa dalawang kampo - “tupa” at “kambing”. Wala kahit saan 
na inihayag ni Jesus na ang Kanyang kamatayan ay sa ngalan ng 
mga kambing. Ang kahinatnan, ang mga kambing ay mapupunta 
sa paghatol at sa kaparusahan. 

Ginamit muli ang kaparehong pagsasalarawan ng “tupa”, si 
Pablo ay sumaksi na si Jesus ay namatay ekslusibo para sa Iglesia: 


“Ingatan ninyo ang inyong sarili at ang buong kawan. 
Sa kanila'y inilagay kayo ng Espiritu Santo na mga ta- 
gapangasiwa upang pangalagaan ninyo ang iglesya ng 
Diyos na binili niya ng kanyang sariling dugo.” 

(Gawa 20:28) 


Kahit sa pagsasalita patungkol sa relasyon ng kasal, 


inihayag ni Pablo ang partikularidad ng gawaing pagtutubos ni 
Cristo. 


115 Tanging sa Biyaya Lamang 


“Mga asawang lalaki, mahalin ninyo ang inyu-inyung 
mga asawa, gaya ni Cristo na nagmahal sa iglesya, at 
ibinigay ang kanyang sarili alang-alang sa kanya.” 
(Efeso 5:25) 


Ang anghel na nakipagusap kay Jose patungkol sa nalalapit 
na pagbubuntis ni Maria ay nagsabi sa kanya: 


“Siya'y manganganak ng isang lalaki, at ang panga- 
lang itatawag mo sa kanya ay Jesus, sapagkat ililigtas 
niya ang kanyang bayan sa kanilang mga kasalanan.” 
(Mateo 1:21) 


At napakalinaw na inihayag ni Jesus: 


“Walang may higit pang dakilang pag-ibig kaysa rito, 
na ibigay ng isang tao ang kanyang buhay dahil sa 
kanyang mga kaibigan. Kayo'y aking mga kaibigan 
kung ginagawa ninyo ang mga bagay na aking iniuu- 
tos sa inyo. Hindi ko na kayo tatawaging mga alipin, 
sapagkat hindi nalalaman ng alipin kung ano ang gi- 
nagawa ng kanyang panginoon. Ngunit tinatawag ko 
kayong mga kaibigan sapagkat ang lahat ng mga ba- 
gay na narinig ko sa aking Ama ay ipinaalam ko sa 
inyo.” (Juan 15:13-15) 


Si Cristo ay nakikipagusap sa Kanyang mga piniling mga 
alagad. Tinukoy Niya ang Kanyang piniling mga tupa. Tinukoy 
Niya ang Kanyang Iglesia. Tinukoy Niya ang Kanyang mga kaibi- 
gan. At ibinigay Niya ang Kanyang buhay para sa kanila. Ang wi- 
ka ay puno ng kaeksklusibuhan. 

Ang isinumpang mga tao, na hindi sumusunod sa Kapan- 
ginoonan ni Cristo, ay malinaw na hindi Niya mga kaibigan, hin- 
di Niya tupa, hindi Niya tao o hindi Niya Iglesia. Ang kinahinat- 
nan, hindi inalay ni Cristo ang Kanyang buhay para sa kanila. 

t MGA LARAWAN (TYPES) NG LUMANG TIPAN 


Ating ng naitala na pagkatapos ng pagkalaglag ni Adan isi- 
numpa ng Dios ang ahas sa pamamagitan ng paglalagay ng alitan 
(enmity) o pakikipaglaban (againstness), sa pagitan ng binhi ng 
ahas at ng binhi ng babae. Isinalaysay ng Biblia ang mga pakiki- 
salamuha ng Dios sa pinagpalang lipi ng binhi ng babae, hang- 
gang sa “binhi” na si Cristo. (Galacia 3:16) 

Itong lipi ng mga tao ay nabuo bilang ang 12 angkan 
ng Israel. Sa pakikisalamuha sa napiling nasyon na iyon, nagtatag 
ang Dios ng tatlong kakaibang kawanihan ng pamunuan - mga 
propeta, mga saserdote at mga hari. Ang bawat isa sa mga kawa- 
nihang yaon ay isang “kinatawang” opisina. 


Halimbawa, nang ang Dakilang Saserdote ay pumasok sa 
Dakong Pinakabanal minsan sa isang taon para maghandog sa 
Dios, Siya ay tumayo bilang kinatawan ng partikular at hinirang 
na mga tao ng Dios. Sa Kanyang balikat, nagsuot Siya ng ephod 
na ito'y “upang maging mga batong pinakaalaala sa ikagagaling 
ng mga anak ni Israel, gaya ng iniutos ng Panginoon kay Moises.” 
(Exodo 39:7) Siya'y naglagay ng pectoral (breastplate) na may 
apat na hanay ng mamahaling mga bato. At ang mga bato ay 
ayon sa mga pangalan ng mga anak ni Israel... na ukol sa labing- 
dalawang lipi.” (Exodo 39:14) 

Ang Dakilang saserdote ay namagitan sa ngalan ng parti- 
kular na mga tao kung saan ang kanilang mga pasanin ay nasa 
kanyang mga balikat at kung saan ang kanilang mga pangalan ay 
nakaukit sa ginto at mahalaga kasunod sa kanyang puso. Hindi 
Siya naghandog ng alay para sa mga kasalanan ng sanglibutan. 
Hindi Siya ang saserdote ng mga Amalekita at ng mga Jebuseo. 

Siya ang Dakilang Saserdote ng mga anak ng pangako, ang mga 
lahi ni Abraham. 

Ang pangalawang kinatawang opisina na itinatag ng Dios 
ay ang mga propeta. Ang mga propeta ay mga taong nakapag- 
hayag ng salita ng Dios sa pamamagitan ng banal na inspirasyon. 
Naghayag sila sa mga tao ng kung anumang sinabi ng Dios. Ngu- 
nit ang mga propeta ay ibinigay sa Israel (Hebreo 1:1), para sa ka- 
pakinabangan ng hinirang na mga tao ng Dios. Ang mga propeta 
ng Dios ay hindi ipinadala sa mga Moabita o sa mga Pilisteo. Ha- 
bang sila'y palaging nagpropesiya laban sa mga paganong nasyon, 
ang mga propeta ng Dios ay pinalaking kasama ng sambahayang 
Israel at Judah para sa layunin na turuan at hikayatin ang mga 
tao ng Dios. 

Isang kasong maihahalimbawa ay si Moises. Si Moises ang 
propeta ng Dios na kung kangino ang mga anak ng Israel ay tu- 
manggap ng Kautusan sa Bundok Sinai. Ang kautusang iyon ay 
hindi ibinigay sa mga Gentil. Ipinahayag ng Dios ang Kanyang 
makatuwirang pamantayan sa partikular na mga tao. Ang kautu- 
sang iyon ay isang “tagapagturo” na naghatid patungo kay Cristo 
(Galacia 3:24). Kaya ang daan ng kaligtasan ay hindi ipinahayag 
sa kalakhan ng sanglibutan, ngunit para lamang sa hinirang na 
grupo, sa pamamagitan ng mga propeta. 

Pangatlo, nagtakda ang Dios ng mga hari para mamahala 
sa Kanyang hinirang na mga tao. Samantalang ito'y tunay na ang 
bawat kapangyarihan na namamahala sa daigdig ay kumukuha 
ng kapamahalaan mula sa Dios, walang hari sa daigdig ang kai- 
lanmang tumaas sa karangalan ni David, na tinawag bilang tao 
na ayon sa sariling puso ng Dios. At ang kada hari ay namamaha- 
la sa isang partikular na kaharian. Walang hari sa kasaysayan ang 
kailanmang nakaganap ng unibersal na kapangyarihan. Ang mga 
hari ng Israel, na hinirang ng Dios at pinahiran ng langis ng mga 
propeta ng Dios, ay namahala sa Israel ng esklusibo. 

Ngayon, walang tao ang kailanmang hinawakang lahat ang 
tatlo sa mga opisinang ito. Si David ay isang hari at isang propeta, 
ngunit hindi siya saserdote. Si Aaron ay dakilang saserdote at 
isang propeta, ngunit hindi siya naging hari. Nilaktawan ni 

Haring Uzzia ang mga hangganang ito at sinubukang magsunog 
ng insenso para sa Dios, na isang gawaing-saserdote. Sinaktan 
siya ng Dios ng ketong hanggang sa araw na siya'y mamatay. (2 
Cronica 26:16-21). Si Saulo ay isang hari na nagpropesiya, ngunit 
hindi siya naging saserdote. Ang lahat sa tatlong kinatawang mga 
opisinang ito ay mga “tipo at anino” (“types and shadows”) na 
nakinita ang kanilang kaganapan kay Cristo Jesus. 

Ang mga propeta ay lahat nagpropesiya sa pagdating ng 
Mesias: 


“Alin sa mga propeta ang hindi inusig ng inyong mga 
ninuno? Kanilang pinatay ang mga nagpahayag 
noong una tungkol sa pagdating ng Matuwid, at 
ngayon kayo'y naging kanyang mga tagapagkanulo at 
mamamatay-tao.” (Gawa 7:52) 


Ang mga Saserdote ay tumayong panandalian sa opisina ng 
tagapamagitan hanggang sa inalay ng tunay na Manunubos ang 
Kanyang sariling dugo bilang sakripisyo: 


“Hindi upang ihandog na paulit-ulit ang kanyang sari- 
li, gaya ng pinakapunong pari na pumapasok sa Da- 
kong Banal taun-taon na may dalang dugo na hindi 
mula sa kanya, sapagkat kung gayon ay kailangan 
siyang paulit-ulit na maghirap mula pa nang lalangin 
ang sanlibutan. Subalit ngayon, minsanan siyang na- 
hayag sa katapusan ng panahon para sa pag-aalis ng 
mga kasalanan sa pamamagitan ng pag-aalay ng ka- 
nyang sarili.” (Hebreo 9:25-26) 

Ang mga hari ay namahala sa Israel hanggang sa ang Anak 
ni David ay lumitaw sa entablado ng kasaysayan, tulad rin na- 
man na ang mga hari ng daigdig ay mamamahala hanggang sa 
ang Tunay na Hari ay dumating upang manakop at angkinin ang 
Kanyang kaharian. 


“At mula kay Jesu-Cristo na siyang saksing tapat, ang 
panganay mula sa mga patay, at ang pinuno ng mga 
hari sa lupa. Doon sa umiibig sa atin, at sa nagpalaya 
sa atin mula sa ating mga kasalanan sa pamamagitan 
ng kanyang dugo.” (Pahayag 1:5) 


Si Cristo Jesus lamang ang tanging tao na kailanma'y ipi- 
nahiwatig bilang Propeta, Saserdote at Hari. 


“Ito ang Moises, na nagsabi sa mga anak ni Israel, 
'Pipili para sa inyo ang Diyos ng isang propeta mula 
sa inyong mga kapatid, gaya ng pagpili niya sa akin.” 
(Gawa 7:37) 


“Noong unang panahon, ang Diyos ay nagsalita sa at- 
ing mga ninuno sa iba't ibang panahon at sa iba't 
ibang paraan sa pamamagitan ng mga propeta, sub- 
alit sa mga huling araw na ito ay nagsalita siya sa atin 
sa pamamagitan ng Anak...” (Hebreo 1:1-2) 


“Sapagkat si Jesus din ang nagpatotoo na ang isang 
propeta ay walang karangalan sa kanyang sariling lu- 
pain.” (Juan 4:44) 


“Kaya't kailangang siya ay maging kagaya ng kanyang 
mga kapatid sa lahat ng mga bagay, upang siya ay 
maging isang maawain at tapat na pinakapunong pari 
sa mga bagay na nauukol sa Diyos, upang gumawa ng 
handog na pantubos sa mga kasalanan ng mga tao.” 
(Hebreo 2:17) 

“Kaya, mga banal na kapatid, mga kabahagi sa maka- 
langit na pagkatawag, inyong isipin ang Apostol at 
Dakilang Saserdote na ating kinikilala, si Jesus.” 
(Hebreo 3:1) 


“Na ingatan mong walang dungis at walang kapinta- 
san ang utos hanggang sa pagpapakita ng ating Pan- 
ginoong Jesu-Cristo, na kanyang ipahahayag sa tak- 
dang panahon -- siya na mapalad at tanging 
Makapangyarihan, ang Hari ng mga hari, at Pangi- 
noon ng mga panginoon.” (1 Timoteo 6:14-15) 


“At siya'y mayroong isang pangalang nakasulat sa 
kanyang damit at sa kanyang hita, "Hari ng mga hari 
at Panginoon ng mga panginoon.” (Pahayag 19:16) 


Si Cristo Jesus ang panghuling propeta, naghahayag para sa 
Dios; Siya ang pinakadakilang Dakilang Saserdote, ibinuhos ang 
Kanyang sariling dugo sa “luklukan ng awa” ng Dios, at Siya ang 
Hari sa lahat ng mga hari. 

Subalit, sa pagganap ng mga opisina at mga tungkuling ito, 
hindi Niya binago ang kalikasan o layunin kung saan sila ay 
dinisenyo upang ganapin. Siya ang Dakilang Saserdote sa mga 
hinirang na lahi ni Abraham sa pananampalataya, Siya ang Pro- 
peta na naghahayag ng salita ng Dios na ibinigay ang Kanyang 
sarili para sa kanila na hiniwalay sa sanglibutan, at Siya ang 
Makatuwirang Hari na mag-gagantimpala sa Kanyang nananam- 
palatayang mga lingkod at hahatol sa mga rebelde. 

Sa maikling salita, Siya ang kaganapan ng mga opisinang 
ito para sa partikular na mga tao. 

t ANG LIMITASYONG ARMINIAN 


Ang mga katunggali ng doktrinang ito ay nakikipagtalo na ito ay 
hindi dapat, at ipinagpapalagay, na maglagay ng limitasyon sa 
gawain ni Cristo. Subalit, ang katotohana'y malaman, na ang pa- 
lagay ng Arminian na “Pangkalahatang Pagtutubos” (Universal 
Atonement) ay katunayang naglalagay ng mas higit na mahigpit 
na limitasyon sa gawaing-katubusan kumpara sa Calvinism. 

Kung ang kamatayan ni Cristo ay simpleng ginawang posi- 
ble lamang ang kaligtasan, at ang kada indibidwal ay mayroong 
katubusang makukuha sa kundisyong ito'y kukuhanin nila, kung 
gayon hindi ganap na niligtas ni Cristo ang kahit sino! Ang mga 
tagapagtaguyod ng “Pangkalahatang Pagtutubos” ay papapaniwa- 
lain tayo na ibinuhos ni Cristo ang nakapag-papaging banal na 
dugo ng Dios kung sakaling may sinomang magdesisyon na ga- 
mitin ito. Ngunit, ang aktuwal na pasimula ng kaligtasan ay ang 
kalooban ng indibidwal na nagdedesisyong paganahin ang pag- 
tutubos sa kanyang sariling buhay. 

Habang ang mga Doktrina ng Biyaya ay nililimitahan ang 
saklaw ng pagtutubos, nililimitahan ng doktrinang Arminian ang 
kapangyarihan nito. Walang alinlangan na ang halaga ng paghi- 
hirap at ng kamatayan ni Cristo ay sapat na para iligtas ang kada 
indibidwal na nabuhay, ngunit ito'y mabisa lamang sa mga nahi- 
rang. 

Tinitingnan ng palaisip na Arminian ang pagtutubos bilang 
isang malaki at malawak na tulay na nagdudugtong ng bangin sa 
pagitan ng tao at ng Dios, ngunit ito'y nangalahati lang na dumi- 
retso. Ang mga tao'y kinakailangang bumuo ng kalahati pa ng sa 
gayo'y makaabot sa makalangit na destinasyon. Subalit, iniha- 
hayag ng palaisip na Calvinist na ang pagtutubos ay isang maki- 
tid at matibay na tulay na umaabot dire-diretso patawid sa ma- 
lawak na bangin sa pagitan ng kasiraan at ng kaligtasan. Ngunit 
hindi ito popular na nakikilala at ito'y mahirap na masumpungan. 

“Pumasok kayo sa makipot na pintuan, sapagkat ma- 
luwang ang pintuan at malapad ang daang patungo sa 
kapahamakan, at marami ang pumapasok doon. Sa- 
pagkat makipot ang pintuan at masikip ang daang pa- 
tungo sa buhay, at kakaunti ang nakakatagpo niyon.” 
(Mateo 7:13-14) 


Kaya hindi mababagong kami ay napilitang limitahan ang pagtu- 
tubos, hindi ang bisa nito - ang pananaw-Arminian o kaya sa 
partikularidad nito - ang pananaw-Calvinism. Subalit ipinagta- 
tanggol ng Biblia ang ganap na kakumpletuhan at ang lubos na 
bisa ng kamatayan ni Cristo, habang inihahayag din nito ang 
partikular na aplikasyon at pagkakuha sa mga hinirang ng Dios. 
Sa gayon, ang limitasyong Arminian ay nagkukulang sa suporta 
ng Biblia. 


t IBA PANG MGA PAGTATALO 


Ang pinaka-popular na paraan para makipagtalo sa katotohanan 
ng Limitadong Pagtutubos ay sa pamamagitan ng wala sa kon- 
tekstong (out-of-context) mga talata na sa unang tingin ay lumi- 
litaw na pinabubulaanan ito. Ngunit, kapag ang karamihan sa 
mga “pruwebang mga talatang” (proof text) ito ay ibinalik sa 
kanilang angkop na konteksto, hindi lang sila bigo para pabulaa- 
nan ang doktrina, ang totoo'y sinusuportahan pa nila ito! 


1. Marahil ang pinaka-gamit na gamit na depensa ng unibersa- 


lismo ay ang, “Hindi ibig ng Dios na ang sinoman ay mapa- 
hamak!” 

Ang katagang ito ay hinango mula sa 2 Pedro 3:9. Sa kon- 
teksto, ipinarating ni Pedro sa mga nanunuya laban sa Mabuting 
Balita ang katanungang, “Nasaan ang pangako ng kanyang pag- 
dating? Sapagkat, buhat pa nang mamatay ang ating mga ninuno, 
nananatili ang lahat ng mga bagay sa dati nilang kalagayan mula 
nang pasimula ng paglalang.” (2 Pedro 3:4) Ngunit, pinaalalaha- 
nan sila ni Pedro: 


“Hindi mapagpaliban ang Panginoon tungkol sa ka- 
niyang pangako, na gaya ng pagpapalibang ipinalala- 
gay ng iba, kundi mapagpahinuhod tungo sa atin, na 
hindi niya ibig na sinoman ay mapahamak, kundi ang 
lahat ay magsipagsisi.” (2 Pedro 3:9) 


Ang susing kataga dito, hinggil sa kanaisan ng Dios na si- 
noma'y hindi mapahamak, ay “tungo sa atin.” Kanino sumusulat 
si Pedro? Kung maitatatag natin iyan, mapag-aalaman natin 
kung sino ang kanyang binabanggit kapag sinasabi niyang “tungo 
sa atin.” 

Kinikilala sila ng 1 Pedro 1:2 bilang: 


“pinili at itinalaga ng Diyos Ama, at ginawang banal 
ng Espiritu upang sumunod kay Jesu-Cristo at mawi- 
sikan ng kanyang dugo...” 


Kinikilala sila ng 2 Pedro 1:1 bilang: 


“sa kanila na nagsipagkamit na kasama namin 
ng mahalagang pananampalataya sa katuwiran ng 
ating Dios at Tagapagligtas na si Jesucristo.” 


Napakahalagang maintindihan natin ang pagkukumparang 
inilagay ni Pedro. May mga ilan na nililibak ang ideya ng pagba- 
balik ni Cristo. Tinatawag niya silang “mga manunuyang nagsisi- 
lakad sa kanilang masasamang mga pita.” Ikinukumpara niya ang 
mga taong iyon, mga walang katiyagaan at walang paniniwala, sa 
mga tumanggap ng biyaya ng 

Dios, na kung kanino ang Dios ay mapagpahinuhod. Binanggit ni 
Pedro ang mga mananampalataya bilang “atin”. 

Sa konteksto nga, hindi ninanais ng Dios na ang kahit sino 
sa atin ay mapahamak, kaya nga wala ngang loloobin sa atin. 
Ninanais din Niya na tayong lahat ay magsisi, at lahat nga tayo'y 
loloobin. Pinipigilan Niya ang Kanyang maluwalhating pagpapa- 
kita at ang poot ng Kanyang kahatulan hanggang sa ang lahat ng 
mga hinirang ay dalahing tungo sa pagsisisi sa kanilang takdang 
panahon. 

Gayon din naman, ang konteksto ng kabanatang ito ng su- 
lat ni Pedro ay walang kinalaman sa eternal na kaligtasan. Si 
Pedro ay nagsasalita ng eskatolohikal na katapusan ng sanglibu- 
tan dito. Upang maitatag ang theolohiya patungkol sa pananaw 
ng Dios sa kaligtasan, kailangan nating sumangguni sa mga 
talatang kinatatahanan ng paksang iyon. Itong isang ito ay hindi. 

O, para kuhanin ang kasalungat na argumento, kung gayon 
ngang - tulad ng sa mga nagkamaling magpaliwanag ng talata na 
nagnanais na tayo ay mapaniwala -kalooban ng Dios na iligtas 
ang lahat, kung gayon ang kanyang intensyon ay nahadlangan ng 
sa wari'y mas mataas na kalooban ng indibidwal na tao na na- 
punta sa Impiyerno bagaman ang katotohana'y ibinuhos ni 
Cristo ang Kanyang dugo at pumaroon sa tabi ng Kanyang Ama, 
tiwalang nasiguro na Niya ang kanilang kaligtasan. Ang hindi 
kanaisan ng Dios na sila'y mamatay ay walang anumang halaga 
sa kanila. Namatay pa rin sila gayunmang nandiyan Siya. Ang 
ganyang theolohiya ay nagtataguyod ng isang walang kapangya- 
rihang, miserableng Dios na palaging nakikita ang Kanyang 
inibig na mga tao na mamatay, ngunit walang kakayanang gawin 
ang kahit anumang patungkol dito. At iyan ay hindi ang Dios ng 
Biblia. 

Para sa isang mas malalim na pag-aaral ng 2 Peter 3:9, 
maaari lamang na bumisita sa Q&A seksyon ng aming website 
(http://www.salvationbygrace.org). 


2. Juan 316 
“Sapagkat gayon na lamang ang pag-ibig ng Diyos sa 
sanlibutan na ibinigay niya ang kanyang tanging 
Anak, upang ang sinumang sa kanya'y sumampala- 
taya ay huwag mapahamak kundi magkaroon ng bu- 
hay na walang hanggan.” 


Ito ay isang paboritong talata ng mga Arminian theolo- 
gians na sumusuporta sa “universality” ng misyon ni Cristo. Ang 
susi sa kanilang argumento ay ang terminong “sanglibutan”, na 
ipinalalagay nilang nangangahulugang ang katubusang pagibig 
ng Dios ay lumalawig tungo sa lahat ng taong nabuhay, walang 
pagbubukod. Anopa't ang gawain ng krus ay mailalapat ng patas 
sa sinomang naninirahan sa daigdig, na nagbibigay ng oportuni- 
dad na maniwala at manahin ang gantimpala na buhay na wa- 
lang hanggan. Pero, iyan bang talaga ang sinasabi ng talatang ito? 

Ang Griegong salita na naisaling sanglibutan ay kosmos 
kung saan kinuha natin ang cosmopolitan o makamundo. Ito 
minsa'y napakahulugang ang katuusang pangkalahatan ng lahat 
ng bagay sa planeta o sa sansinukob. Subalit karaniwan itong iti- 
natalang ang mga tao sa bawat angkan, at wika, at bayan, at ban- 
sa na labas sa Israel. Dapat nating kayaning pag-ibahin ang da- 
lawang mga kagamitan ng kosmos o mauuwi tayong may 
kalituhan. 

Ang naunang mga nagbalik-loob sa Christianity ay mga 
Hudyo. Tinuruan ni Jesus ang Kanyang mga alagad na pumunta 
muna sa “mga nawawalang tupa sa bahay ni Israel.” (Mateo 10:6). 
Kaya nga, ito'y laban sa natural nilang pang-unawa para tanggap- 
ing ang Christianity ay kakalat sa mundo ng mga Hentil. Si Juan, 
sa pagsagot, ay naitala ang deklarasyon ni Cristo na inibig ng Di- 
os ang mga indibidwal sa bawat lahi at ibinigay ang Kanyang 
anak para sa kanila. Kaya nga inibig ng Dios ang “sanglibutan”. 

O para tingnan ito sa ibang paraan, kung tatanggapin natin 
ang Arminian na interpretasyon ng salitang “sanglibutan” ayon 
sa pakahulugang lahat ng nangabuhay, sa gayon mayroon tayong 
matinding kasalungatan ayon din mismo kay Apostol Juan kapag 
siya'y sumusulat: 


“Huwag ninyong ibigin ang sanlibutan, ni ang mga 
bagay na nasa sanlibutan. Ang pag-ibig ng Ama ay 
wala sa sinumang umiibig sa sanlibutan.” (1 Juan 2:15) 


Ibig ipakahulugan ba ni Juan sa atin na ang Dios ay nag- 
utos sa Kanyang mga anak na huwag ibigin ang kaparehong 
sanglibutan na Siya mismo ang umibig at ibinigay ang Kanyang 
Anak para dito? Hindi, ang tanging paraan para pagtugmain ang 
mga talatang ito ay kilalanin ang tiyak na aplikasyon ng salitang 
kosmos. Minahal nga ng Dios ang mga tao sa ibang bahagi ng 
sanglibutan, hindi lamang mga Israelita. Ngunit, hindi natin para 
ibigin ang bawat bahagi at tapyas ng sanglibutan, o ang mga 
tukso nito, o ang lahat ng indibidwal na nandito. 

Ating tingnan ito sa isa pang paraan - 

Si Esau ba ay nasa sanglibutan? (Oo. 

Minahal ba siya ng Dios? Hindi, kinapootan siya ng Dios. 


“Inibig ko kayo," sabi ng PANGINOON. Gayunma'y 
inyong sinasabi, "Paano mo kami inibig?" "Hindi ba si 
Esau ay kapatid ni Jacob?" sabi ng PANGINOON. 
"Gayunma'y inibig ko si Jacob. Ngunit si Esau ay aking 
kinamuhian, at ginawa ko ang kanyang mga bundok 
na isang kasiraan at ibinigay ko ang kanyang mana sa 
mga asong palaboy sa ilang.” (Malakias 1:2-3) 

“Gaya ng nasusulat, "Si Jacob ay aking minahal, ngu- 
nit si Esau ay aking kinasuklaman.” (Roma 9:13) 


O, papaano naman ang mga Pariseo? Sila ba'y nasa 
sanglibutan? Oo. 

Inibig ba sila ni Cristo at ibinigay ang Kanyang sarili 
para sa kanila? Hindi... 


“Kayong mga ahas, kayong lahi ng mga ulupong, paa- 
no kayo makakatakas sa kahatulan sa impierno?” 
(Mateo 23:33) 


“Kayo'y mula sa inyong amang diyablo, at ang nais 
ninyong gawin ay ang kagustuhan ng inyong ama. 
Siya'y isang mamamatay-tao buhat pa sa Simula, at 
hindi naninindigan sa katotohanan, sapagkat walang 
katotohanan sa kanya. Kapag siya ay nagsasalita ng 
kasinungalingan, siya ay nagsasalita ayon sa kanyang 
sariling likas, sapagkat siya'y isang sinungaling, at 
ama ng kasinungalingan. Ngunit dahil sa sinasabi ko 
ang katotohanan ay hindi kayo nananampalataya sa 
akin. Sino sa inyo ang makakasumbat sa akin tungkol 
sa kasalanan? Kung sinasabi ko ang katotohanan, ba- 
kit hindi kayo sumasampalataya sa akin? Ang mula sa 
Diyos ay nakikinig ng mga salita ng Diyos. Ang dahi- 
lan kung bakit hindi ninyo pinakikinggan ang mga ito 
ay sapagkat kayo'y hindi mula sa Diyos.” 

(Juan 8:44-47) 


Nakasisigurong ang mga eskriba at Pariseong ito ay nasa 
kalahatang-inklusibong “sanglibutan” ng Arminian. Ngunit tayo 
nga ba'y maniniwalang ang mga anak ng dimonyo ay inibig ng 
Dios, na sila'y hindi makatatakas sa apoy ng Impiyerno, inibig ng 
lubos na ipinadala Niya ang Kanyang Anak para sa kanila, kahit 
buong pagkakaalam na sila'y mamamatay? Hindi, kung manana- 
tili tayong matatag sa Kasulatan. 

At para siguraduhin ang punto, kung sobrang inibig ng Di- 
os ang sanglibutan, bakit tumanggi si Cristo na ipanalangin sila? 


“dinadalangin ko sila. Hindi ang sanlibutan ang idi- 
nadalangin ko, kundi para doon sa mga ibinigay mo 
sa akin, sapagkat sila'y iyo.” (Juan 17:9) 


Para sa isang mas malalim na pag-aaral ng Juan 3:16, maaa- 
ri lamang na bumisita sa Q&A seksyon ng aming website 
(http://www.salvationbygrace.org). 


3. 1 Timoteo 2:3-6: 

“Ito'y mabuti at kaaya-aya sa paningin ng Diyos na 
ating Tagapagligtas, na nagnanais na ang lahat ng 
tao ay maligtas at makarating sa pagkakilala ng kato- 
tohanan. Sapagkat may isang Diyos at may isang ta- 
gapamagitan sa Diyos at sa mga tao, ang taong si 
Cristo Jesus, na ibinigay ang kanyang sarili na pantu- 
bos sa lahat, na siyang patotoo sa tamang panahon.” 


Ginamit ng mga Arminian theologians ang talatang ito sa 
dalawang kadahilanan. Ang una'y ang katagang “na nagnanais na 
ang lahat ng tao ay maligtas”. At ang pangalawa'y “na ibinigay 
ang kanyang sarili na pantubos sa lahat.” Ngunit parehong 
mauunawaan ang mga talatang ito kapag sila'y tiningnan sa 
liwanag ng mas malawak na konteksto. 

Ang siping ito ay mula kay Apostol Pablo. Ang ministeryo 
ni Apostol Pablo ay nakasentrong karaniwan sa mga Hentil. Sa 
katunayan, ang pinaka-kasunod na talata sa kanyang sulat kay 
Timoteo ay itinuro ang ganito: 

“Para dito'y itinalaga ako na isang mangangaral at 
apostol (sinasabi ko ang katotohanan, hindi ako nag- 
sisinungaling), guro sa mga Hentil sa pananampala- 
taya at katotohanan.” (1 Timoteo 2:7) 


Ipinagtanggol ni Pablo ang kanyang pagiging apostol. Igi- 
niit niyang siya ay nagsasalita ng “katotohanang na kay Cristo.” 
Ang kanyang buong ministeryo ay puno ng mga Hudyong mana- 
nampalataya na tumangging tanggapin na ang Mabuting Balita 
ay kumalat sa mundo ng mga Hentil. Kahit na si Pedro ay nahi- 
rapan sa ganoong ideya (Acts 10). Ngunit idineklara ni Pablo na 
ang kanyang ministeryo, pangangaral at pagtuturo, ay specific 
para sa mga Hentil. Bakit? Dahil hindi ginawa ni Jesus ang Kan- 
yang sarili na pawang pangtubos lamang ng mga Hudyo, ngunit 
isang “pangtubos sa marami.” At hindi binalak ng Dios na iligtas 
lamang ang mga Hudyo, ngunit “ang lahat ng mga tao”. Hindi 
ang lahat ng taong nabuhay, pero lahat ng uri ng mga tao. Ang 
Griegong salita na pas, na isinaling lahat palagi ay may saktong 
kahulugan, lahat ng klase o lahat ng uri. 

Ngayon, sa liwanag ng mga talatang ating nakita na nag- 
papatunay na ang Dios ay walang hanggang magpaparusa ng 
ilang mga tao, imposibleng maintindihan ang sitas na ito mula sa 
1 Timoteo 2 na nagsasabi na ang Dios ay positibong nagpasya na 
tubusin at iligtas ang kada isa at lahat ng indibidwal na kailan- 
ma'y nabuhay. Ngunit kung titingnan natin ang sinulat ni Pablo 
sa liwanag ng tanaw ng Ika-unang Siglong iglesiang Hudyo, mas 
madaling makita kung ano ang kanyang pinatutunguhan. 

Para sa isang mas malalim na pag-aaral ng 1 Timoteo 2:4, 
maaari lamang na bumisita sa Q&A seksyon ng aming website 
(http://www.salvationbygrace.org). 


4. “Ang may ibig...” (“Whosoever will...”) 

Mahahanap natin sa Kasulatan na ang Mabuting Balita'y 
libreng hinandog sa bawat tagapakinig na maaaring magbigay ng 
atensyon. “Ang may mga pakinig upang ipakinig, ay makinig.” 

(Mateo 11:15) At ang katagang “ang may ibig” ay nagdadala ng 
malakas na implikasyon na ang kakayanang gumawa ng desisyon 
ng kahit sinong indibidwal ay ang isyung magpapasya sa bisa ng 
Kasulatan. Ang mga Arminian theologians ay tumuturo sa dala- 
wang partikular na mga talata ng Bagong Tipan - 


“Tinawag niya ang maraming tao pati ang kanyang 
mga alagad, at sa kanila'y sinabi, "Kung ang sinuman 
ay nagnanais sumunod sa akin, siya ay tumanggi sa 
kanyang sarili, pasanin ang kanyang krus at sumunod 
sa akin.” (Marcos 8:34) 


“At ang Espiritu at ang kasintahang babae ay nagsa- 
sabi, Halika. At ang nakikinig ay magsabi, Halika. At 
ang nauuhaw, ay pumarito: ang may ibig ay kumu- 
hang walang bayad ng tubig ng buhay.” 

(Pahayag 22:17) 


Hayaang sabihin ko sa pasimula na ang mga palaisip na 
Calvinists ay hindi sa anumang paraan pinipigilan ang malayang 
takbo ng mensahe ng Mabuting Balita. Buong puso kaming 
sumasang-ayon na kung sinoman ang magtitilapon ng kanyang 
sarili kay Cristo at buong pananampalatayang aasa sa natapos na 
gawain ng pagtutubos ay maliligtas. Subalit, ito rin nama'y mali- 
naw na hindi lahat ng tao ay loloobing kamitin para sa kanyang 
sarili ang libreng handog na ito. Kaya, habang “ang sinomang 
may ibig” ay maaaring makisalo sa biyaya ng Dios, hindi ito 
gugustuhin ng bawat tao. Tanging ang mga hinirang lamang. 

Pero, ang kaunting pag-intindi sa teksto ay makatutulong 
dito. Walang salitang kapareho ang wikang Ingles na whosoever 

(ang sinomang) sa salitang Griego. Kapag binasa natin ang sali- 
tang whosoever sa Biblia, ito ay ang pagkasalin ng dalawang sali- 
tang Griego na pas ho. Ang literal na pagsasalin ng dalawang sali- 
tang iyan ay all the (lahat ng). Tinutukoy nito ang isang specific 
na grupo ng mga tao, tulad ng “lahat ng sumasampalataya.” Kaya 
nga, ang konotasyong ipinakita ng kasalukuyang terminong In- 
gles na ang Dios ay iniwang malawakang bukas ang pintuan ng 
kaligtasan para sa lahat ng magnanais na paganahin ang kanilang 
kalooban ay simpleng hindi umiral sa orihinal na wikang Griego. 

Pero muli, ang pagkaunawang ito ay hindi sa anumang pa- 
raan pinipigilan ang pagsisikap ng Calvinist na ipangaral ang 
mabuting balita ng biyaya sa kung sinoman at sa bawat isa. Min- 
sang narinig ko ang isang mangangaral na nagsabing mas magi- 
ging madali kung sana'y sinelyuhan ng Dios ang mga nahirang 
ng isang makulay na tanda o ginawa ang kanilang buhok na 
magtalarak paitaas o kaya nama'y nilagayan ng kahit anumang 
tanda para mapagkilanlan na ang kanilang pagkahirang ay mali- 
wanag. Ngunit ang mga tupa'y napakalat kahalubilo ang mga 
kambing. Kung gayon, ito ay trabaho ng mga pastor ng Dios na 
ipangaral ang Mabuting Balita ng malaya at pinakadakilang bi- 
yaya sa bawat isang nagna-nais makinig. Silang may mga tengang 
bigay ng Dios ay makikinig at tatalima, gagawing maliwanag ang 
kanilang pagkahirang. 

Ang tunog ng Mabuting Balita ay pumailanglang sa buong 
sanglibutan, ngunit ang mga hinirang lamang ang loloobing tu- 
nay na makakaintindi nito. Tayo ngang lahat ay nagkaroon na ng 
karanasan na makapakinig ng isang kahanga-hangang sermon at 
ang ating mga puso'y nahalukay habang ang ibang tao, napa- 
kinggan ang kaparehong mga salita, ay lumitaw na hindi man 
lang naapektuhan. Ano ang pagkakaiba sa pagitan natin? Tayo 
ba ay simpleng mas matatalino, mas espiritual, o mas nagnanais 
kumpara sa kanila? Hindi, ang humihirang na biyaya ng Dios ay 
binuhay ang Salita sa ating mga puso. Tayo'y naligtas sa pama- 
magitan ng Kanyang mapagbiyayang handog, tayo'y mga hindi 
karapat-dapat na tagatanggap lamang. 

“Sapagkat sino ang nakakakita ng kaibahan mo? At 
ano ang nasa iyo na hindi mo tinanggap? At kung ti- 
nanggap mo, bakit mo ipinagmamalaki na parang 
hindi mo tinanggap?” (1 Corinto 4:7) 


Gayon din sa talata mula sa Pahayag 22 (isang gamit na 
gamit na talata kapag nag-aanyaya sa “altar calls”, isang konsep- 
tong ganap na labas sa Kasulatan), marapat ding tingnan ang 
pangkalahatang konteksto. 

Ang talatang ito ay lumitaw sa katapusan ng aklat - ang 
huling mga pangyayari ng panahong ito at ang pagsikat ng ma- 
kabagong panahon. Ang mga kaaway ay nasupil na. Ang daki- 
lang paghatol ay naganap na. Ang dimonyo, ang kanyang mga 
anghel, at ang mga hindi sumampalataya ay itinapon na sa Da- 
gatdagatang Apoy. Ang “Bagong Jerusalem” ay bumaba na mula 
sa Langit. Hindi na magkakaroon pa ng sumpa (Pahayag 22:3) at 
wala ng gabi o kadiliman sapagkat ang Dios ang liwanag at ang 
mga banal ay nagsimula ng “maghari magpakailan-kailanman.” 
(Pahayag 22:5) 

Kaya nga, kapag ang Espiritu at ang Kasintahang babae ay 
nagsabing “halika” at inihandog nila ang tubig ng buhay, kanino 
nila inihahandog ito? Sa buong sanglibutan? Sa mga hindi suma- 
sampalataya? Hindi, ang handog ay para sa kanila na naligtas na 
at pinanghahawakan na ang walang hanggang kaluwalhatian. 
Sila, at tanging sila lamang, ang sinabihan na “kung sinomang 
may ibig” ay maaaring kumuha sa tubig at punongkahoy ng 
buhay. 

Marapat na gawing malinaw ng apat na halimbawang ito 
kung papaanong ang mga mangangaral na Arminians, upang 
suportahan ang kanilang wala sa Biblia na mga konklusyon, ay 
nagmamanipula ng out-of-context (wala sa konteksto) na mga 

talata. Nagsimula sila sa isang konklusyon at naghanap ng mga 
talata para suportahan kung anumang gustuhin nilang maging 
totoo. Ngunit ang Biblia ay hindi nagpapasailalim sa sumpong ng 
tagapagpaliwanag. Ang katotohanan ay mabubunyag lamang ka- 
pag tayo'y mapagkumbabang nanikluhod harapan sa naihayag na 
Salita at pahintulutan itong salitain kung anuman ang katu- 
nayang inihahayag nito. 

Sa wakas, kung ang ating theolohiya ay may pakikipagla- 
ban sa malinaw na deklarasyong nagmula sa Kasulatan, ang isa 
sa atin ay mali. At ang isa sa atin ay marapat na baguhin. Dapat 
nating hulmahin at pagbaguhin ang ating theolohiya hanggang 
sa ang bawat salita ng Banal na Kasulatan ay naluluklok ng ma- 
ginhawa sa loob ng balangkas. Ang Salita ng isang Dios na hindi 
nababago ay hindi marahil magbabago para sa ating mga kapa- 
kanan - kaya marapat na tayo. 


t PANGWAKAS 


Tayo ay lohikal at Biblikal na kinorner sa isang sulok. Tanging isa 
lamang sa sumusunod na dalawang pahayag ang maaaring totoo, 
dahil sila'y esklusibo lamang sa kanilang mga sarili: 


Binayarang kumpleto ni Cristo ang kautangan ng kasala- 
nan at tunay na tinubos, inaring-ganap at pinerpekto ang mga 
taong kung kanino Siya namatay. 

o 

Tinanggal ni Cristo ang pasanin ng kasalanan, ginawang 
posible ang kaligtasan, ngunit hindi Niya tunay na naganap ang 
kaligtasan ng sinoman. Kinakailangang paganahin ng indibidwal 
na lalaki at babae ang pagtutubos na ito sa pamamagitan ng pa- 
niniwala, pagpili o sa pamamagitan ng mga gawa ng kalooban. 

Kung tama ang naunang pahayag, kung gayo'y si Cristo ay 
hindi maaaring namatay para sa bawat-isang tao na walang pag- 
bubukod. Siya nga'y namatay para sa partikular na mga nahirang. 

Kung tama ang pangalawang pahayag, kung gayo'y ang ka- 
kayahang magpasya ng indibidwal na tao ang deciding factor na 
nagpapatatag o nagpapagana ng gawaing-pagtutubos ni Cristo. 

Idinedeklara ng Biblia na ang unang pahayag ay tama. Ito 
ay ginawang payak hindi lamang ng mga detalye, ngunit ito rin 
ay alinsunod sa pinakadakilang mga konsepto ng Kristianismo. 
Halimbawa, alam nating ang lahat ng mga bagay ay gumagawa 
tungo sa kaluwalhatian at kapurihan ng Dios. At, ninais ng Dios 
na ang lahat ng mga bagay ay hahantong sa ikatataas ng Kanyang 
Anak. 


“Na sa kanya ay mayroon tayong katubusan, na 
siyang kapatawaran ng mga kasalanan. Siya ang la- 
rawan ng Diyos na hindi nakikita, ang panganay sa 
lahat ng mga nilalang, sapagkat sa pamamagitan niya 
nilalang ang lahat ng mga bagay sa langit at sa lupa, 
ang mga bagay na nakikita at ang mga bagay na hindi 
nakikita, maging mga trono o mga pagkapanginoon, 
maging mga pinuno o mga may kapangyarihan -- la- 
hat ng mga bagay ay nilalang sa pamamagitan niya at 
para sa kanya. Siya mismo ay una sa lahat ng mga 
bagay, at ang lahat ng mga bagay ay nahahawakang 
sama-sama sa kanya. Siya ang ulo ng katawan, ang 
iglesya, siya ang pasimula, ang panganay mula sa 
mga patay, upang siya ay maging pangunahin sa la- 
hat ng mga bagay. Sapagkat minagaling na ang buong 
kapuspusan ay manirahan sa kanya, at sa pamamagi- 
tan niya ay pagkasunduin ng Diyos sa kanyang sarili 
ang lahat ng mga bagay, sa lupa man o sa langit, na 
ginagawa ang kapayapaan sa pamamagitan ng dugo 
ng kanyang krus.” (Colosas 1:14-20) 

Nakatitiyak na ang kamatayan ng sariling anak ng Dios , na 
Siyang nagbayad ng halagang pangtubos, ang bumili sa atin pa- 
labas mula sa aliping-pamilihan ng kasalanan, tayo'y inaring- 
ganap sa harapan ng makatuwirang pamantayan ng Dios, at pi- 
nerpekto magpakailanman sila na kung para kanino Siya ay na- 
paslang, ay hindi dapat ipaliwanag sa paraang kung saan malu- 
luwalhati ang mga matitigas ang ulo, mapagrebelde, 
sumusuklam sa Dios, at espiritual na patay na mga makasalanan. 
Ang lahat ng mga bagay ay nilikha para sa layunin na luwalhatiin 
ang Anak at walang pahiwatig saan man sa Kasulatan na sina- 
sadya Niyang ibahagi ang ganap na kadakilaan sa kahit na sino. 

Ngayon, matapos nating wakasan na ang Partikular na 
Pagtutubos ay ang tamang pagkakaintindi sa Scriptural Soteriol- 
ogy (ang pag-aaral patungkol sa Kaligtasan), ang susunod na lo- 
hikal na katanungan ay, “Maaari bang labanan ng isang tao ang 
kaligtasang ito kung gugustuhin niya?” 

Iyan ang sentrong katanungan na ating bubulayin sa Dok- 
trina ng Hindi Malabanang Biyaya. 

IKAAPAT NA KABANATA 
HINDI MALABANANG BIYAYA 


Bago pa man itinatag ang sanglibutan, naghirang ang Dios ng 
mga indibidwal na Kanyang ililigtas mula sa karamihan ng nasi- 
rang sangkatauhan. Pinagtiisan ni Cristo ang poot ng Dios at 
ibinuhos ang dugo ng Kanyang buhay upang tubusin at bilihin 
silang hinirang na mga indibidwal, binigyang kaluguran ang 
katarungan ng Dios sa ngalan nila. Gayunpaman, walang ma- 
ruming bagay ang kailanmang tatayo sa harapan ng dalisay at 
banal na presensya ng Dios. Kaya, bago makita ng mga tinubos 
na mga makasalanang ito ang Kaluwalhatian ng Langit, kinakai- 
langan nilang pagdaanan ang isang mahalagang pagbabago ng 
karakter at ng kalikasan. Ngunit ang ganitong pagbabago ay 
nangangailangan ng isang ganap na himala. 

Ang pagbabagong-buhay ng makasalanang mga tao - nili- 
likha silang panibago, binibigyan sila ng bagong puso, binabago 
ang kanilang mga kalooban at mga pagnanasa at dinadala sila sa 
pagbabalik-loob - ay nasa puso ng doktrinang ito. Ang katanu- 
ngang kung ang tao ba ay may kakayahang hindian ang mapag- 
biyayang paglilikhang-muling ito ay ang paksa ng pagtatalo. 

Mas nais gamiting ng ibang theologians ang terminong 
Hindi Matalong Biyaya, dahil sa ipinalalagay nito ang kapangya- 
rihan ng biyaya para sumakop at hindi masakop. Ang terminong 
Hindi Malabanang Biyaya ay naglalahad ng hindi kinitang kabu- 
tihan ng Dios kung saan ang tao'y walang kakayanang lumaban. 
Gayunman ang kapwang termino ay naghahatid ng parehong 
mahalagang konsepto - ang Dios ay makapangyarihan-sa-lahat, 
ang tao'y lubos na walang kapangyarihan. 

Tulad ng nakita natin sa unang kabanata, ang tao ay maka- 
salanan. Minana natin ang ating makasalanang estado mula sa 
ating ninuno, si Adan. Si Adan ay sa simula'y nilikha ayon sa la- 
rawan at wangis ng Dios. Ang kanyang pisikal na buhay ay patu- 
loy, walang kasakitan o pagkabulok. Ang kanyang buhay- 
espritual ay ang personal na komunyon sa Dios. Gayonman, pag- 
katapos niyang magrebelde at malaglag sa kasalanan, ang kan- 
yang buhay-espiritual ay biglaang nabaligtad at pinasyahan ng 
Dios na siya ay patay sa espiritu. Siya ay nahiwalay mula sa Dios, 
nahiya at natakot. Samantala, ang kanyang pisikal na katawan ay 
nagsimulang mabulok sa kasalanan hanggang sa kanyang wakas 
na pisikal na kamatayan. 

Ang katampalasanan ni Adan ay ipinasang pababa sa 
buong angkan ng sangkatauhan, sa lahat ng mga henerasyon, sa 
pamamagitan ng salingdugo ng mga ninuno. Nailathala ng mod- 
ernong medisina na ang ama ang nagpapasya ng blood type ng 
isang bagong panganak na sanggol. Gayonman, bitbit kasama ng 
bloodtype na iyon ang katampalasanan ng mga ninuno na ipina- 
sang pababa sa mga kaanakan. Ngunit ng inihayag ng anghel ng 
Panginoon kay Maria na siya ay mabubuntis, sinabi niyang ang 
kanyang pagkabirhen ang humadlang sa gayong pangyayari. 


“Sinabi ni Maria sa anghel, "Paanong mangyayari ito, 
samantalang ako'y wala pang nakikilalang lalaki. At 
sumagot ang anghel sa kanya, "Bababa sa iyo ang Es- 
piritu Santo at lililiman ka ng kapangyarihan ng Ka- 
taas-taasan. Kaya't ang batang banal ay tatawaging 
Anak ng Diyos.” (Lucas 1:34-35) 


Hindi napasali si Jesus sa makasalanang salingdugo ng 
sangkatauhan. Ang Kanyang Ama ang nagpasya ng Kanyang 
blood type. Ito ang dalisay at mahalagang dugo ng Dios, walang 
bahid at banal. Nang ibinuhos ni Cristo ang mahalagang dugong 
iyon, ito'y sapat na halaga, katanggap-tanggap sa Dios, upang pa- 
tawarin ang mga pagsalangsang ng nahirang na mga banal para 
sila'y mapalaya mula sa pagkaka-utang ng kasalanan na humingi 

ng habang-buhay na kasumpaan, ginagawa silang mga tagapag- 
mana ng Makalangit na pangako kasama ni Cristo. (Roma 8:17) 

Gayonpaman, bagamang si Cristo ay nagtiis ng mga kapin- 
salaan at nilampaso ang kasalanan para sa Kanyang mga tao, 
tayo'y makalupang-nabubuhay pa rin, ipinanganak sa katawang- 
lupa, kinakain ng ating makasalanang mga kalikasan. Kaya kina- 
kailangan ngang ang ating pangloob na kalikasan ay mapanibago 
bago tayo pumasok sa Kaharian ng Langit. 

Ngunit tayong mga tao ay may malubhang problema. Iti- 
nuro ni Cristo na imposible para sa masamang mga puno na 
magbunga ng mabuti (Mateo 7:16-20). Ang masamang puno ay 
kailangang gawing mabuti nang sa gayo'y magbunga ito ng 
mabuti. At iyan, para ipagdiinan ang punto, ay nangangailangan 
ng isang himala. Pinanghahawakan ng Doktrina ng Hindi Ma- 
paglabanang Biyaya ang himalang iyon - ang pagbabagong- 
pangloob na pinanday sa pamamagitan ng mapagbiyayang ka- 
pangyarihan ng Dios sa Kanyang mga tao. Ito ay hindi isang 
pagbabago na pinagdaraanan ng buong sanglibutan. Bagkus, ang 
kaparehong ordinasyon ng paghihirang na nagsulat sa ating mga 
pangalan sa Aklat ng Buhay ng Kordero, ang siya ring nag- 
garantiya na ating matatanggap ang Banal na Espiritu at sisimu- 
lan ang paglalakbay patungo sa ating Lumikha. 


t ANGTRINITY 


Ang kaligtasan ng mga tao ay isang gawain na pinangyayari ng 
lahat ng tatlong miyembro ng Banal na Trinity. 
o Naghirang ang Ama ng ilang mga tao bago pa man mag- 
simula ang sanglibutan. 
o Binili ng Anak ang kanilang katubusan at binigyang ka- 
siyahan ang kaparusahang hinihingi sa kanila. 

o Hinihila ng Banal na Espiritu ang mga taong ito patun- 
go sa Dios, binabago ang kanilang mga puso at kaisipan, 
ginagawa silang payag na ipagpalit ang “pasan na pag- 
kaalipin” na nangunguna patungo sa tiyak na pagkawa- 
sak para sa “kapayapaang na kay Cristo”, na nangungu- 
na patungo sa buhay na walang hanggan. 

Ngayon, habang ito'y lubos na totoo at kinailangan na sa 
Kanyang gawaing pagtutubos si Cristo'y nagpatawad, nagtubos, 
at inaring-ganap ang mga makasalanan, iyan ay hindi ang ka- 
buuang suma ng gawain. Kanya ring siniguro ang kanilang pa- 
mana at nilikha ang daanan para pumuwesto ang Banal na Espi- 
ritu at manirahan sa kanilang mga buhay. 


“Gayunma'y sinasabi ko sa inyo ang katotohanan. 
Makakabuti sa inyo na ako'y umalis, sapagkat kung 
hindi ako aalis, ang Mang-aaliw ay hindi darating sa 
inyo. Ngunit kung ako'y umalis, siya'y susuguin ko sa 
inyo.” (Juan 16:7) 


“At hihingin ko sa Ama, at kayo'y bibigyan niya ng isa 
pang Mang-aaliw, upang makasama ninyo siya mag- 
pakailanman, Ito ang Espiritu ng katotohanan na 
hindi kayang tanggapin ng sanlibutan, sapagkat siya'y 
hindi nito nakikita o nakikilala man. Siya'y nakikilala 
ninyo, sapagkat siya'y nananatiling kasama ninyo at 
siya ay mapapasa inyo. Hindi ko kayo iiwang nag-iisa, 
ako'y darating sa inyo.” (Juan 14:16-18) 


Naghayag si Jesus ng ilang kapansin-pansing mga bagay di- 
to. Pansining una kung papaano niya isinalarawan ang pagkakai- 
sa sa layunin na nakapaloob sa tatlong persona ng Dios. 

o Nanalangin si Cristo sa Ama na ipadala ang Banal na 

Espiritu. 

o Ang karakter ng espiritung iyon ay kapareho sa sariling 

karakter ni Cristo - “ibang” mang-aaliw. 

o Na ang mang-aaliw ay mananatiling kasama nila mag- 

pakailanman. Ngunit ang sanglibutan - na hindi 

hinirang ng Dios at kung kanino hindi namatay si Cristo 
- ay hindi makatatanggap ng Espiritu ng Katotohanan. 
o Ngunit, nakikilala “ninyo” Siya. Bakit? Sapagkat ang 
Banal na Espiritu ay maninirahang kasama ang mga ti- 
nubos at mapapasaloob nila, bilang isang permanenteng 
nananahan. 
o Pagkatapos ay inulit ni Cristo, “Hindi ko kayong iiwan 
magisa,” ngunit “Ako'y paparito sa inyo.” Ang Banal na 
Espiritu at si Cristo ay iisa katumbas na ang Ama at ang 
Anak ay iisa. Gayunman, ang bawat isa ay isang indi- 
bidwal na may partikular na tungkulin at kalikasan. 
Kinakailangan ding ituro na malinaw na kinukunsidera ni 
Cristo ang sarili Niya bilang ang tagapagdesisyon sa kung sino 
ang tatanggap o sa kung sino ang hindi tatanggap ng Banal na 
Espiritu. Tulad ng pagkatanto Niya na hindi ito matatanggap ng 
sanglibutan, akma din namang desisyunan Niya kung sino ang 
tatanggap nito. Tulad na lang na hindi tayo makatatanggap ng 
isang regalo sa kaarawan na hindi naman ibinigay sa atin, hindi 
natin matatanggap ang mapagbiyayang handog ng Banal na 
Espiritu kung hindi ito tiyak na ibibigay sa atin. (1 Corinto 4:7) 

Ang salitang isinalin na Mang-aaliw ay ang Griegong ter- 
mino na parakletos, na isinalin sa wikang Ingles bilang paraclete, 
o helper. Ang Griegong salita ay pangunahing isang pangturing 
(adjective) na nagmumungkahi ng kakayahan sa pagbibigay ng 
tulong. Ito'y ginamit sa hukuman ng hustisya upang kilalanin 
ang isang legal na katulong, isang tagapamagitan, o tagapayo 
para sa depensa. Kaya ang Banal na Espiritu, ibinigay sa mga 
hinirang na mga makasalanan, ay dumadaing para sa kanilang 
kaso sa korte ng Langit at lumalakad katabi, upang aliwin sila, sa 
kanilang makalupang paglalakbay. 

Itong pananahan ng ikatlong persona ng Dios ay ang pasi- 
mula ng mahimalang proseso ng pagbabago. Ang mismong ka- 
pangyarihan ng Dios na bumuhay na magmuli kay Cristo mula sa 
kamatayan ay tumatahan sa kalooban ng mga dating patay na 
mga makasalanan. At, tulad ng pagkabuhay Niyang magmuli sa 
bagong buhay, ang tinahanang makasalanan ay binuhay na 
magmuli mula sa kamatayang espiritual tungo sa buhay na wa- 
lang hanggan. Ito ang nagdadala ng kakumpletuhan sa ating 
natural at espirtual na ebolusyon. 

Si Adan ay ipinanganak na buhay ayon sa espiritu at naging 
biglaang patay sa oras ng kanyang paghihimagsik. Sa kaparehong 
kabaligtarang kaparaanan, ang hinirang na mga makasalanan ay 
ipinanganak na patay ayon sa espiritu at sa oras ng paglagak ng 
Banal na Espiritu sila'y biglaang naging buhay ayon sa espiritu. 

Gayundin naman, si Adan ay nilikhang perpekto sa pisikal, 
ngunit ang kanyang kasalanan ang nagsimula ng kanyang pisikal 
na pagkabulok at kawakasang kamatayan. Sa kaparehong kaba- 
ligtarang kaparaanan, ang hinirang na mga makasalanan ay ipi- 
nanganak sa nabubulok na mga katawan. Mula sa oras ng ating 
pagkapanganak ay nagsisimula tayong mamatay. Sa takbo ng 
ating buong buhay, sinasalot tayo ng mga sakit at karamdaman 
hanggang sa ating pangwakas na kamatayan. Ngunit ang pare- 
hong bumubuhay na Espiritu ng Dios na nagbangon sa atin mula 
sa ating espiritual na kamatayan ang Siya rin namang magba- 
bangon sa ating mortal na mga katawan, binubuhay tayo sa pi- 
sikal na kaganapan. Ang mga tinubos ay binigyan ng bagong mga 
katawan at ng eternal na espiritual/pisikal na buhay. Karagdagan, 
upang kumpletuhin ang proseso, ang mga tinubos ay magkaka- 
roon ng karapatan sa “Punongkahoy ng Buhay” gaya ng dati na 
orihinal itong nagagamit ni Adan. (Pahayag 2:7, 22:2-14) 


t MABISANG PAGKAKATAWAG 


Gumagawa bilang ahente ng Dios sa ating mga buhay, ang Banal 
na Espiritu ay sumesenyas sa atin na makipagkasundo sa ating 
Panginoon. Ngunit ito'y hindi ang desperadong sigaw ng isang 
pulubi. Ito ang mabisang pagtawag ng kapamahalaan, batay sa 

isang eternal na plano, ginawang tiyak sa pamamagitan ng mag- 
pakailanmang pagibig. At kapag ang Dios ang tumawag, napaka- 
tiyak at buong kaloobang ang Kanyang mga tao ay tutugon, 
hinila ng Kanyang walang katapusang kapangyarihan at hindi 
mababagong pasya. 


“Inibig kita ng isang walang hanggang pag-ibig, 
kaya't ipinagpatuloy ko ang aking kagandahang-loob 
sa iyo.” (Jeremias 31:3) 


“Walang taong makakalapit sa akin malibang ilapit 
siya ng Ama na nagsugo sa akin, at siya'y muli kong 
bubuhayin sa huling araw.” (Juan 6:44) 


“Pinagbubuksan siya ng bantay sa pinto, at pinapa- 
kinggan ng mga tupa ang kanyang tinig. Tinatawag 
niya ang kanyang mga tupa sa pangalan, at sila'y in- 
ihahatid papalabas. Kapag nailabas na niya ang lahat 
ng kanya, ay nangunguna siya sa kanila at sumusu- 
nod sa kanya ang mga tupa, sapagkat kilala nila ang 
kanyang tinig.” (Juan 10:3-4) 


Ang Dios ay isang personal na Dios. Tinatawag Niya ang 
Kanyang mga tao sa kanilang pangalan. Isinulat Niya ang kani- 
lang mga pangalan sa Aklat ng Buhay ng Kordero. Pinasyahan na 
Niya nuong una pa lamang para sa bawat isa sa kanila ang isang 
panahon sa kanilang mga buhay kung saan makikilala nila ang 
Kanyang tinig at tutugunan ito. Sa katotohanan, ang mismong 
pangalan kung saan nakikilala ang Kanyang samahan ng mga 
mananampalataya ay nagsasalita sa patunay na ito. Ang salitang 
church, minsang isinasaad na assembly, ay ang Griegong salita na 

ekklesia. Ang church ay isang pagsasama-sama ng mga indibid- 
wal na taong tinawag. Sila ay ang mga tinawag (out-called ones). 

Dati-rati, ang terminong ekklesia ay may kinalaman sa si- 
naunang Griegong mga pagtitipon para sa mga pagtatalumpati o 
para sa pulitikal na mga pagsasama-sama. Kung nais ng isang tao 
ang mga tagapakinig pupunta siya sa buong bayan at isisigaw sa 
mga residente na sila'y pumaroon at pakinggan siyang magsalita 
sa isang partikular na oras at lugar. Iyan ay isang pangkalahatang 
panawagan, iniimbitahan ang bawat isang persona na dumating 
at maging bahagi ng pagtitipon. Sa pagkukumpara, nang si Isaias 
ay sumulat patungkol sa Messias, kanyang (nagsasalita para sa 
Dios) inihayag: 


“Narito ang aking lingkod, na aking inaalalayan, ang 
aking hinirang, na kinalulugdan ng aking kaluluwa. 
Inilagay ko ang aking Espiritu sa kanya, siya'y magla- 
lapat ng katarungan sa mga bansa. Siya'y hindi sisi- 
gaw, o maglalakas man ng tinig, o ang kanyang tinig 
man sa lansangan ay iparirinig.” (Isaias 42:1-2) 


Hindi tinawag ng Dios ang katawan ng Iglesia ng isang ka- 
buuan. Tumawag Siya ng mga indibidwal, isa sa bawat panahon, 
upang maging kabahagi ng katawan ni Cristo. Ang panawagan 
ng Dios sa pamamagitan ng Banal na Espiritu ay ang panawagan 
ng Pangulong Pastor sa Kanyang mga tupa. Hindi ito isang 
pangkalahatang paghiyaw sa mga lansangan, umaasang may ma- 
kikinig. Ang personal na kalikasan at partikularidad ng pagtawag 
ng Dios ay nakitang muli't-muli sa buong Kasulatan. Halimbawa: 
1. Nang ang Dios ay naglalakad sa hardin, tinawag Niya si 
Adan sa kanyang pangalan. Ang unang tao na nalaglag 
ay siya ring unang taong tinawag. (Genesis 3:8-9) 

2. Tinawag ng Dios ng tatlong beses sa gabi si Samuel sa 
kanyang kabataan at nahalata ni Eli na ito nga ang Dios. 
(1 Samuel 3:4-10) 

3. Si Moises ay isang prinsipeng Egipcio na kumampi sa 
kanyang lipi, ang mga Hudyo, at tumakas sa ilang ng 
ang Dios ay nakipagusap sa kanya mula sa isang 

nagniningas na mababang punongkahoy, tumawag sa 
kanya, “Moises, Moises”. (Exodo 3:4) 

4. Pagkatapos makipagbuno ng Anghel ng Panginoon kay 
Jacob, sinabi Niya, "Hindi na tatawaging Jacob ang iyong 
pangalan, kundi Israel, sapagka't ikaw ay nakipagpunya- 
gi sa Dios at sa mga tao, at ikaw ay nanaig.” 

(Genesis 32:28) 

5. Nang hinadlangan ng Dios si Saulo ng Tarsus, sinabi 
Niya, “Saulo, Saulo, bakit mo ako pinaguusig?” (Gawa 9:4) 

6. Nang tawagin ni Jesus ang patay na si Lazaro mula sa li- 
bingan, tumawag Siya, “Lazaro, lumabas ka” (Juan 11:43) 

Ang mga taong ito ay nasa mga posisyon ng walang pagka- 
kaalam, pagsalungat, o ganap na walang interes ng sila'y tinawag 
ng Dios. Gayunman, tinawag Niya sila sa pangalan tulad ng isang 
Pastor na tumatawag sa kanyang tupa o ng isang ama na tuma- 
tawag sa kanyang mga anak. Sila'y hindi mananatili sa kundisyon 
kung saan sila'y nahanap Niya. Ang panawagan ng Dios ay may 
hangaring baguhin ang mga tao at gagawin ng Dios na Maka- 
pangyarihan sa lahat ang Kanyang layunin. 

Kapag ang Banal na Espiritu ay “nanahan” sa isang tao, sad- 
yang imposible para sa taong iyon na manatiling hindi apektado. 
Kapag ang Bagong Tipan ay nagsasalita patungkol sa kapangya- 
rihan ng Espiritu, ginagamit nito ang Griegong salita na dunamis 
na mula dito'y kinuha natin ang salitang dinamita. Sindihan mo 
ang isang dinamita at upuan mo ito. Ngayon, tumanggi kang 
gumalaw sa pagkaupo mo dito. Makukuha mo ang ideya. 

t PAGSISISI 


Ang ikalawang gawain ng Banal na Espiritu ay ang isumbat sa tao 
ang kanyang pagiging makasalanan sa harapan ng Dios at dala- 
hin siya sa pagsisisi. 


“Sinabi niya sa kanila, "Ganyan ang nasusulat, na kai- 
langang magdusa ang Cristo at muling mabuhay mu- 
la sa mga patay sa ikatlong araw, at ipangaral ang 
pagsisisi at pagpapatawad ng mga kasalanan sa ka- 
nyang pangalan sa lahat ng mga bansa, mula sa Jeru- 
salem.” (Lucas 24:46-47) 


Ipangangaral ng mga alagad ang dalawang mga bagay na 
naganap sa kamatayan at pagkabuhay na magmuli ni Cristo - pa- 
rehong “sa ngalan Niya” - pagsisisi at pagpapatawad ng mga ka- 
salanan. Hindi mahirap na tungkulin ang kumbinsihin ang mga 
tao na ang kapatawaran ng mga kasalanan ay isang gawain ng 
banal na biyaya, na tanging ang Dios lang ang makagaganap. 
Subali't, isinama ni Cristo sa Kanyang komisyon na ang pagsisisi 
ay resulta din ng Kanyang kamatayan at pagkabuhay na magmuli. 
Ang pagsisisi kung gayon ay isang patas na gawain ng biyaya, na 
tanging ang Dios lang ang makapagbibigay. 

Ang salitang pagsisisi (repentance) ay simpleng nanganga- 
hulugan na magbago ng 180 degrees, o “ang tumalikod sa, patun- 
gong”. Sa Espiritu, tayo'y kumakampi sa Dios laban sa ating mga 
sarili. Ating nakikilala at inihahayag na ang Dios ay makataru- 
ngan at tayo'y tumatayong wastong nahatulan kung hindi dahil 
sa Kanyang biyaya. 

Hindi nakikita nang natural na mga tao ang pangangailan- 
gan na magsisi o ang “tumalikod mula” sa kanilang mga masa- 
mang buhay. Nabulag sa kanilang sariling kasalanan at paniwala 
sa kanilang sariling mayabang na kakayahan, ang mga natural na 
mga tao ay tumangging mabago dahil hindi nila nakikita ang ka- 
nilang mga sarili na ganung kasama. 

“Ang lahat ng mga lakad ng tao ay malinis sa sarili 
niyang mata, ngunit tinitimbang ng PANGINOON 
ang diwa.” (Kawikaan 16:2) 


“May mga malinis sa kanilang sariling mga mata, 
gayunman ay hindi malinis sa karumihan nila.” 
(Kawikaan 30:12) 


“Ngunit ang taong hindi ayon sa espiritu ay hindi tu- 
matanggap ng mga bagay ng Espiritu ng Diyos, sa- 
pagkat ang mga iyon ay kahangalan sa kanya at hindi 
niya iyon nauunawaan, sapagkat ang mga iyon ay 
nauunawaan sa pamamagitan ng espiritu.” 

(1 Corinto 2:14) 


Ganunpaman, ang banal at makatuwirang pamantayan ng 
Diso ay lubos na humihingi na ang tao ay tumalikod mula sa 
kanyang mga sariling-kaparaaanan at “hanapin muna ninyo ang 
kanyang kaharian at ang kanyang katuwiran.” (Mateo 6:33) Kaya, 
ang krusyal na katanungan ay: kaya ba ng isang natural na tao na 
gawin sa kanyang sariling kalooban at katalinuhan, na maintin- 
dihan ang banal na utos na magsisi at kunin sa kanyang sarili na 
gumawa? 

Hindi. Sinasabi sa Kasulatan na ang Dios lamang ang ma- 
kapangyayari sa isang tao upang magsisi. 


“Na sawaying may kaamuan ang mga sumasalungat, 


baka sakaling sila'y pagkalooban ng Dios ng pagsisisi 
tungo sa pagkakilala sa katotohanan.” (2 Timoteo 2:25) 

“O hinahamak mo ang mga kayamanan ng kanyang 
kabutihan, pagtitiis, at pagtitiyaga na hindi mo naba- 
batid na ang kabutihan ng Diyos ang umaakay sa iyo 
sa pagsisisi?” (Roma 2:4) 


Ngayon, ang pagsisisi ay karaniwang napagkakamalan bi- 
lang kalungkutang makatao. Ngunit ang kalungkutan sa ating 
mga ginawang kasamaan ay hindi katulad ng tunay na pagtali- 
kod mula sa ating masasamang mga gawa. Karaniwan, ang mga 
taong ang gawa ay nabubulgar ay magpapakita ng pagkabalisa, 
taimtim man o hindi. Ngunit ang pagsisisi ay nangangailangan 
ng pagnanasa at kapangakuan tungo sa tunay na pagbabago. At 
minsan, nilalayon ng Dios na basagin ang ating mga puso at di- 
nudulutan tayo ng kalumbayan para sa ating mga kasalanan. 
Ngunit ang kalungkutang iyon ay hindi tulad sa pagsisisi. Subalit 
ang ganung kalungkutan ay mangunguna tungo sa pagsisisi. 


“Ngayon, ako'y nagagalak hindi sapagkat kayo'y na- 
lungkot, kundi sapagkat kayo'y nalungkot tungo sa 
pagsisisi, sapagkat kayo'y pinalumbay nang naaayon 
sa Diyos, upang kayo'y huwag magdusa ng kalugihan 
sa pamamagitan namin. Sapagkat ang kalungkutang 
naaayon sa Diyos ay nagbubunga ng pagsisisi tungo 
sa kaligtasan na hindi ipagdaramdam, subalit ang 
makasanlibutang kalungkutan ay magbubunga ng 
kamatayan.” (2 Corinto 7:9-10) 


Itong “pagtalikod mula sa... tungo sa” ay ang gawain ng Di- 
os sa tao. Hindi ito mai-pipilit, mai-pupuwersa, mai-hihikayat, o 
“buong katakutang ma-iikasi” sa kanya. Tulad na lang sa isang 
kahangalan ang ipagpilitan na ang isang hindi nabagong tao ay 
tanggapin ang Banal na Espiritu kapag hindi naman nasa sa 
kanya ang desisyon para tumanggap, ito'y maihalintulad sa wa- 
lang saysay na paghampas ng isang natural na tao sa kanyang ulo, 
na ipagpilitang siya ay dapat magsisi, kung wala naman siyang 
nakikitang mali sa kanyang buhay o di man ay may kakayahang 
talikuran ito. 

Oo, ako'y sang-ayon, dapat siyang magbago. Ngunit hindi 
niya kaya. 

Tanging ang Dios lamang ang makagagawa ng trabahong 
iyan. 


t KINAKAILANGAN KAYONG IPANGANAK NA MULI MU- 
LA SA ITAAS 


Sa Juan 3, nagkaroon ng pakikipagusap si Cristo sa isang Pariseo, 
isang guro ng Israel na nagngangalang Nicodemo. Tinuruan siya 
ni Jesus, 


“...Katotohanan, katotohanang sinasabi ko sa iyo, 
Malibang ang isang tao'y ipanganak na muli ay hindi 
niya makikita ang kaharian ng Diyos.” (Juan 3:3) 


Tumugon si Nicodemo na ito'y imposible para sa isang tao, 
kapag matanda na siya, na bumalik sa sinapupunan ng kanyang 
ina upang ipanganak ng ikalawang beses. Ngunit itinama siya ni 
Jesus sa pagsasalitang tumutukoy Siya sa dalawang hiwalay na 
kapanganakan, bagaman sila'y magkaparehong mga pangyayari. 


“Sumagot si Jesus, Katotohanan, katotohanang sina- 
sabi ko sa iyo, Maliban na ang tao'y ipanganak ng tu- 
big at ng Espiritu, ay hindi siya makapapasok sa kaha- 
rian ng Dios. Ang ipinanganak ng laman ay laman 
nga, at ang ipinanganak ng Espiritu ay espiritu nga. 
Huwag kang magtaka sa aking sinabi sa iyo, Kinakai- 
langan ngang kayo'y ipanganak na muli.” (Juan 3:5-7) 

Tulad na lamang ng isang masamang puno nahindi maka- 
kapamunga ng mabuting bunga, ang laman ay magbubunga la- 
mang ng laman. Ang makalamang pagsasama ng lalaki at babae 
ay maaaring magbunga ng isang makalamang supling. Iyan ang 
tinawag ni Cristo bilang “ipinanganak ng tubig”. Ngunit ang ma- 
kalamang bata ay ipinanganak na nagkasalang makasalanan, ka- 
tulad ng kinalagyan ng kanyang mga magulang. Ang pisikal na 
kapanganakan ay hindi nag-gagarantiya ng karapatang pumasok 
sa Langit. Iyan ay nangangailangan ng pangalawang pagkapa- 
nganak - “at ng Espiritu.” 

Sa katunayan, ang Griegong salita na naisaling again sa 
born-again sa King James Version ay ang anothen, o nagmula sa 
itaas (from above). Ang laman ay hindi makakapamunga ng ka- 
panganakang espiritual. Tanging ang Espiritu ang makapagpapa- 
bunga sa pangalawang kapanganakang espiritual. 


“Subalit ang lahat ng tumanggap sa kanya na suma- 
sampalataya sa kanyang pangalan ay kanyang pinag- 
kalooban sila ng karapatan na maging mga anak ng 
Diyos, na ipinanganak hindi sa dugo, sa kalooban ng 
laman, o sa kalooban ng tao, kundi ng Diyos.” 

(Juan 1:12-13) 


May mga tiyak na taong pinagkalooban ng kakayahang 
tanggapin si Cristo Jesus at manampalataya sa Kanyang pangalan. 
Silang tangi ang pinagkalooban ng kapangyarihang maging “mga 
anak ng Dios”. Sa daan ding ito, mayroong popular na maling 
pagbasa ng Juan 1:12-13 na pinagpipilitan na ang kapangyarihan 
para maging “mga anak ng Dios” ay ibinigay bilang isang tugon, 
o mula sa isang obligasyon, sa kanila na piniling “tanggapin Siya” 
o “maniwala sa Kanyang pangalan.” Tiniyak na gawin ni Juan na 
ipailalim ang gayong katuruan kapag itinuturo niya na ang ba- 
gong kapanganakan ay hindi resulta ng dugo o lahi ng sinomang 
tao. At hindi rin ito resulta ng makalamang katangian ng sino- 
mang tao. Walang halaga ng mabubuting gawa o ng pagtalima sa 
kautusan ang nagdala upang palabasin ang Banal na 

kapanganakan. O ito man ay naganap sa pamamagitan ng pu- 
wersa ng kalooban ng sinoman. Wala ni isa kailanman ang nag- 
desisyon upang “maging born again” o piliin na tanggapin ang 
Espiritu ng bagong kapanganakan. 

Kaya, anong natira? Ano ang pamamaraan dito sa kataas- 
taasang mapagbiyayang gawa na ito? Sumagot si Juan, “kundi ng 
Dios.” Ang Dios tangi ang nagpapagana sa kaligtasan. 

Itong bagong kapanganakan sa pamilya at lipi ni Cristo ay 
mapangyayari lamang kung lilikhain ito ng Dios. Ang tao ay 
walang kakayahang likhain ito, o desisyunan ito. Ang nadumi- 
hang dugo, makasalanang laman at ang mandarayang kalooban 
ng tao ay walang kakayanan at hindi kailanman hahanapin ang 
espiritual na pagkagising. Nasa sa Dios na Siyang tagapagdulot 
ng kapanganakang ito at ang sanglibutan, sa lahat ng kanilang 
makalamang kakayanan, ay hindi kailanman magagawa ito. Ni 
ang kahit anumang laman, ligtas man o hindi, ay hindi mako- 
kontrol ang paggalaw ng Espiritu. 


“Humihihip ang hangin kung saan nito ibig at nariri- 
nig mo ang ugong nito, ngunit hindi mo nalalaman 
kung saan ito nanggagaling at kung saan tutungo. 
Ganoon ang bawat isang ipinapanganak ng Espiritu.” 
(Juan 3:8) 


Tulad ng hangin na umiihip kung saan nito gustuhin, pi- 
napatnubayan lamang ng kamay ng Dios na Pinakamakapangya- 
rihan sa lahat, gayundin ang Banal na Espiritu na tumutungo 
saanman Niya naisin at nagbibigay kapanganakan sa mga taong 
Kanyang pinipili, na maaaring makarinig ng tunog ng Kanyang 
pagdaan, ngunit hindi nila makokontrol ang Kanyang pagdating 

o “pagparoon. Soberanong pinangasiwaan ng Kapama- 
pamahalang kalooban at mabuting kasiyahan ng Dios, tanging 
Siya. 


“Sapagkat kung paanong ibinabangon ng Ama ang 
mga patay at sila'y binubuhay, gayundin naman binu- 
buhay ng Anak ang sinumang nais niya.” (Juan 5:21) 


Iniligtas niya tayo, hindi dahil sa mga gawa na ating 
ginawa sa katuwiran kundi ayon sa kanyang kahaba- 
gan, sa pamamagitan ng paghuhugas ng muling ka- 
panganakan at ng pagbabago sa pamamagitan ng Es- 
piritu Santo.” (Tito 3:5) 


Kapag ang Dios ay pumili ng kahalintulad sa pagitan ng 
kapanganakan ng isang sanggol at ang pananahan ng Banal na 
Espiritu, ito'y hindi sapalarang paghahalintulad. Kapag ang isang 
babae ay nagbigay kapanganakan sa isang bata, ang bata ay wa- 
lang pagpili sa proseso. Kapag ang oras para manganak ay du- 
mating, hindi kinukonsulta ang bata. Hindi pinipili ng mga 
sanggol na sila'y ipanganak, hindi nila pinipili ang oras ng kani- 
lang kapanganakan, at hindi nila pinipili ang kanilang mga ma- 
gulang. Sila'y simpleng resulta ng pagsasama ng dalawang tao, na 
naging isang laman (Mateo 19:5). Nang ideposito ng lalaki ang 
kanyang binhi sa loob ng babae, ito'y nagbunga ng isang halos 
bagong tao. 

Ang mga ito'y mga makalupang mga larawan ng espiritual 
na kapanganakan. Si Cristo ay naghirap sa krus para magbunga 
ng espiritual na supling (Gawa 17:28). Ang isang tao ay “ipinan- 
ganak na muli” na walang pagpiling ginawa sa proseso. Kapag 
ang oras ay dumating para ipanganak na muli, hindi kinonsulta 
ang tao. Hindi natin pinipili ang ating oras, ang ating lugar, ang 
ating mga pangyayari, o kaya'y ang ating Ama - ang Dios mismo. 
Ngunit, kapag idineposito ng Ama sa Langit ang binhi ng Banal 
na Espiritu sa atin, tayo'y nagiging isang laman kay Cristo, ang 
ating bagong asawa, at ang pagsasamang iyan ang nagbubunga 
ng isang ganap na bagong nilalang - ang Kristiano! 

“Kaya't kung ang sinoman ay na kay Cristo, siya'y ba- 
gong nilalang: ang mga dating bagay ay nagsilipas na, 
narito, sila'y pawang naging mga bago.” 

(2 Corinto 5:17) 


t PANANAMPALATAYA 


Ang pangwakas na kinakailangang resulta nang pananahan ng 
Banal na Espiritu ay ang mapagkalooban ang “ipinanganak mula 
sa itaas” na indibidwal ng kakayahang maniwala kay Cristo, na 
umasa sa Dios, at sumunod sa pangunguna ng Banal na Espiritu. 
Ang kakayahang ito ay tinatawag na pananampalataya (faith). 

Ang terminong Ingles na faith ay isang pagsasalin ng Grie- 
gong pangngalan na pistis. Subalit, isang problema sa interpre- 
tasyon ang lumalabas sa katunayang ang wikang Ingles ay wa- 
lang pandiwa ng salitang pananampalataya. Bilang resulta, ang 
Griegong pandiwa na pisteuo ay lumabas na believe (maniwala) 
sa Biblia. Ang pistis o faith ay nangangahulugang isang matibay 
na pananalig batay sa pakikinig at tumutukoy sa pananampala- 
taya sa Dios, kay Cristo, o sa mga bagay na may espiritual na 
kalikasan. 

Ang ating salitang Ingles na believe (maniwala) ay napapa- 
looban ng malawak na klase ng mga kahulugan. Simpleng ang 
pagtanggap na ang isang bagay ay namamalagi ay naging kasing- 
kahulugan sa paniniwala. Itoy nasa lugar na iyan kung saan 
aaminin ng mga tao na sila'y naniniwala sa Dios, kahit na walang 
kinakailangang yakaping doktrina na patungkol sa Kanya. Ang 
simpleng paggawa ng desisyon ay karaniwang tinatawag na 
paniniwala, tulad nang, 

“Ako'y hindi naniniwalang magkakaroon ako ng panghimagas.” 
Kahit ang pagtatanong sa krebilidad ng isang ideya, o ang su- 
maksi sa isang kagila-gilalas na gawain, ay katumbas na sa pani- 
niwala, tulad ng, “Wow, iya'y hindi kapani-paniwala.” 

Mas malala pa, ang modernong mga akala ng paniniwala ay 
naging mababagsik na nabantayang mga karapatan na puno ng 
personal na diskresyon at indibidwal na pagpili. Anumang pina- 
niniwalaan ng kahit sinong tao, kahit na gaanong kakaiba, ay ki- 
nukunsidera bilang may kabuluhan kagaya ng paniniwala ng ka- 
hit sinoman. Eh sa iyan ang kanilang pinaniniwalaan! 

Hindi pinahihintulutan sa Biblia ang ganyang kalawak na 
saklaw ng pakahulugan. Parehong ang pananampalataya at ang 
paniniwala ay nanggaling mula sa iisang ugat - pistis at pisteuo. 
Ang matibay na pananalig na ito - hindi lamang sa presensya ng 
Dios, kundi pati na rin sa lahat nang naihayag sa Kasulatan pa- 
tungkol sa Kanyang Anak - ay isang ganap na pangangailangan 
sa ating relasyon sa Dios. Tulad ng naisulat kanina, kung wala 
ang pananampalatayang ito ay imposibleng mabigyan ng kalugu- 
ran ang Dios. 

Marami sa mga taong pumipintas sa Biblical na Kristianis- 
mo ay nangungubli sa deklarasyong, “Ngunit, naniniwala ako sa 
Dios.” Nagbigay babala si Santiago laban sa kaisipang ang sim- 
pleng “maniwala” na mayroong Dios ay sapat na para siguradu- 
hin ang eternal na kaligtasan. 


“Sumasampalataya ka na ang Diyos ay iisa, mabuti 
ang iyong ginagawa. Ang mga demonyo man ay su- 
masampalataya at nanginginig pa.” (Santiago 2:19) 


Ang tunay na pananampalataya ay higit pa ang ginagawa 
kumpara sa kaisipang pumapanhik sa akalang ang Dios ay dapat 
umiiral sa kung saan man. Ang kada dimonyo sa Impierno ay 
kumbinsido sa mismong parehong bagay, at ito'y dinadala sila sa 
pagkatakot hanggang sa sila'y mawalan ng ulirat. Ang Pistis ay 
nangangailangan ng higit pa. Ang pananampalataya ay umaasa 
na ang ating buong eternal na disposisyon ay napagpasyahan na 
ng isang mabiyayang, mapagmahal na Dios na Siyang nagpadala 

sa Kanyang Anak bilang ating kapalit. Bilang resulta, ang pana- 
nampalataya ay hindi namamahinga sa kahit anumang personal 
na pinaghirapan, mabubuting mga gawa o sa katuwiran, ngunit 
pangkalahatang sumasandigan sa natapos na gawa ng Makatuwi- 
rang Manunubos. Ang pananampalataya ay nagtitiwalang ang 
Dios ang magkakaloob ng ating pananggalang at ng ating kaga- 
napan. 

O ilagay man ito sa ibang paraan, madali ito para sa atin 
kung titingnan natin ang isang upuan at gumawa ng determi- 
nasyon sa kung ang upuan bang iyon ay ligtas na masusuporta- 
han ang ating pag-upo. Iyan ay isang intelektuwal na pagtatan- 
tiya. Ngunit hindi iyan pananampalataya. Ang pananampalataya 
ay nangangailangan ng pag-upo sa upuan, ilalagay ang ating 
katawan sa upuan kung saan tayo'y may buong pagtitiwala. 
Pinagmamasdan ng pananampalataya ang bawat isang mga 
pangyayari, kahit gaano man itong kahirap at imposible, at 
tumatayo sa Salita ng Dios. Tinatrato ng pananampalataya ang 
bawat isang deklarasyon ng Dios na mas “makatotohanan” pa 
kumpara sa mga pangyayari ng buhay. Isinasabit ng pananampa- 
lataya ang ating mga katawan sa “ganito ang sabi ng Panginoon.” 

Ngunit kung walang pamamagitan ng Banal na Espiritu, 
ang tao ay hindi pupunta sa ganitong klase ng kumbiksyon, 
pagtitiwala at paniniwala. Ang pananampalataya ay buong kada- 
lisay at kaganapang kaloob ng biyaya ng Dios. Hindi ito maaa- 
ring maging desisyong-intelektuwal. Hindi ito mapipilit. Ang tao 
ay hindi maaaring makumbinse o hikayating piliin ito, gamitin 
ito o paganahin ito sa paggawa. Ang pananampalataya sa Dios ay 
tanging dumarating lamang magmula sa Dios, itinatanim ito sa 
isang tao. 

“Walang taong makakalapit sa akin malibang ilapit 
siya ng Ama na nagsugo sa akin, at siya'y muli kong 
bubuhayin sa huling araw.” (Juan 6:44) 


“Sapagkat sa biyaya kayo'y naligtas sa pamamagitan 
ng pananampalataya, at ito'y hindi sa pamamagitan 
ng inyong sarili, ito'y kaloob ng Diyos, hindi sa pa- 
mamagitan ng mga gawa, upang ang sinuman ay hu- 
wag magmalaki.” (Efeso 2:8-9) 


Ang ating kaligtasan ay isang gawain ng biyaya - hindi pi- 
naghirapang kabutihan - sa pamamagitan ng tagapamagitang 
ahensya ng pananampalataya, na isang kaloob ng Dios at hindi 
kabahagi ng kahit anuman sa ating mga sarili. Hindi tayo nalig- 
tas, o kaya nama'y tumanggap ng pananampalataya sa pamama- 
gitan ng mga gawa - kasama na dito ang pagpili, pagdesisyon, 
pagtanggap o paggawa ng isang pangako - o kung hindi man ay 
ang pagkakaroon natin ng anumang bagay na maipagmamalaki 
patungkol sa ating sariling kaligtasan. At ang Dios ay hindi kai- 
lanman ibabahagi ang kaluwalhatiang iyan kahit kanino. 


“Pagmasdan natin si Jesus na siyang nagtatag at nag- 
pasakdal ng ating pananampalataya, na dahil sa ka- 
galakang inilagay sa kanyang harapan ay tiniis niya 
ang krus, hindi inalintana ang kahihiyan, at siya'y 
umupo sa kanan ng trono ng Diyos.” (Hebreo 12:2) 


Napakalinaw, kung si Cristo ang nag-akda ng ating pana- 
namplataya, Siya ang pasimula nito. Kung sinakdal Niya ang 
ating pananampalataya, Siya ang kakumpletuhan nito. Iyan ay 
nag-iiwan ng napakakitid na pagkakataon sa atin para tayo'y 
magdagdag ng anuman. Sa isang paraan, kapag binasa mo ang 
Hebreo 12:2 sa salin ng King James, ang salitang “ating” ay idi- 
nagdag ng tagapagsalin. Ang ibang mga edisyon ay itinuturo ito 
sa pamamagitan ng paglalagay ng salitang ito sa italiko. Patunay 
na sinasabi ng tekstong Griego na si Cristo ang gumawa at su- 
makdal ng pananamplataya. Kahit saanman tayo makakita ng 

pananampalataya sa Dios, sa anumang mga nilikha sa Langit at 
sa Lupa, si Cristo ang kapangyarihang nasa likuran nito. 

Ang konseptong ito ay napakalinaw at tama sa isipan ni 
Pablo na nuong inilista niya ang mga kaloob ng Banal na Espiritu, 
isinama niya ang pananampalataya. 


“Kaya't nais kong maunawaan ninyo na walang nag- 
sasalita sa pamamagitan ng Espiritu ng Diyos na nag- 
sasabi, "Sumpain si Jesus!" at walang makapagsasabi, 
"Si Jesus ay Panginoon," maliban sa pamamagitan ng 
Espiritu Santo. May iba't ibang uri ng mga kaloob, 
subalit iisang Espiritu. At may iba't ibang uri ng pagli- 
lingkod, subalit iisang Panginoon. May iba't ibang uri 
ng gawain, subalit iisang Diyos na gumagawa ng la- 
hat ng mga bagay sa lahat. Subalit sa bawat isa ay 
ibinigay ang paghahayag ng Espiritu, upang pakina- 
bangan ng lahat. Sa isa ay ibinigay sapamamagitan ng 
Espiritu ang salita ng karunungan, at sa iba'y ang sa- 
lita ng kaalaman ayon sa gayunding Espiritu, sa iba'y 
pananampalataya sa pamamagitan ng gayunding Es- 
piritu, at sa iba'y ang mga kaloob ng pagpapagaling sa 
pamamagitan ng isang Espiritu. Sa iba'y ang paggawa 
ng mga himala, sa iba'y propesiya, sa iba'y ang pagki- 
lala sa mga espiritu, sa iba'y ang iba't ibang wika, at 
sa iba'y ang pagpapaliwanag ng mga wika. Ang lahat 
ng ito ay pinakilos ng iisa at gayunding Espiritu, na 
namamahagi sa bawat isa ayon sa pasiya ng Espiritu..” 
(1 Corinto 12:3-11) 

Gayon din, si Cristo ang pangwakas na halimbawa ng pa- 
nanamplataya. Siya ay nawalay mula sa Kanyang Ama, pinagtii- 
san ang poot ng Dios, na kung saan Siya ay ganap na hindi kara- 
pat-dapat. 


“At nang malapit na ang oras na ikasiyam ay sumigaw 
si Jesus ng may malakas na tinig, na sinasabi: Eli, Eli, 
lama sabachthani?” Na ang kahulugan ay “Dios ko, 
Dios ko bakit mo ako pinabayaan?” (Mateo 27:46) 


Gayunpaman, nagtiwala Siya at naniwala na ang Dios na 
mismong bumugbog sa Kanya ay magbabangon sa Kanya mula 
sa kamatayan at magpapanumbalik sa Kanya sa mas higit na da- 
kilang kaluwalhatian. 


“Si Jesus ay sumigaw ng malakas at nagsabi, "Ama, sa 
mga kamay mo ay inihahabilin ko ang aking espiritu." 
At pagkasabi nito ay nalagot ang kanyang hininga.” 
(Lucas 23:46) 


Iyan ay isang kapansin-pansing halimbawa ng wagas na 
pananampalataya. Ang pananampalataya ni Cristo ang naglatag 
ng daan para sa pananampalataya ng Kanyang mga banal. At tu- 
lad nuong itinanim Niya ang pananampalataya sa atin, Siya ang 
kapangyarihang kumakandili sa ating pananampalataya hang- 
gang sa wakas. Siya ngang tunay ang may akda at tagapagtapos 
ng ating pananampalataya. 


t ANG BIYAYANG HINDI MALABANAN 


Kaya nga ating balikan ang isyung theolohikal na: Kaya ba 
ng tao, lunod sa kanyang mga kasalanan at masaya sa kanyang 
rebelyon, na labanan ang mapagbigay na gawain ng biyaya at 
manatili sa kanyang hindi nabagong katayuan kung gugustuhin 
man niya? Sa Biblia, ang sagot ay “hindi”, kaya nga ang salitang 
Irresistible (hindi malabanan) ay ginagamit kapag kinokontra 
ang mga doktrinang Arminian. 

Sa pinakasimpleng tuntunin, ang pinakamalinaw na kati- 
bayan sa kamaliang may kakayahan ang tao na tutulan ang Banal 
na Espiritu ay ang katotohanang kung kakayanin niya, gagawin 
niya! Ang makalamang kaisipan ay may paglaban sa Dios. At ang 
tao'y hindi magnanais na piliin ang anumang bagay na hayag 
niyang kinamumuhian! Mabigyan ng opsyon, walang tao ang 
kailanmang maliligtas, dahil walang taong pipiling sumunod sa 
mga daan ng katuwiran. Ito ay lubos na laban sa kanilang kalika- 
san. Hindi nila dedesisyunan na manumbalik, magsisi at paka- 
hanapin ang Dios. 

Iyan nga ang dahilan kung bakit, sa kabila ng kasikatan ni- 
to sa modernong evangelicalism, na walang saysay na sabihin sa 
isang tao, “Gawin mo si Jesus na iyong Panginoon at Tagapaglig- 
tas.” Ito ay isang imposibleng desisyon. Bukod pa sa katunayang 
hindi natin ginagawa si Jesus na Panginoon. Siya ang Panginoon. 
Hindi natin Siya ginagawang ating Tagapagligtas. Ginagawa Niya 
tayong ligtas! 

Ang kasalukuyang diin sa “free will” at sa makataong psy- 
chology ay pangunahin sa hindi nabagong mga tao na nagkamali 
na pang-hawakan na may kakayahan silang baguhin ang kani- 
lang kaisipan at bumalik sa Dios anumang oras nila naisin. Ngu- 
nit, hinatulan ni Jesus ang ganyang pangdaraya. 


“Ang sumasampalataya sa kanya ay hindi hinahatu- 
lan, ngunit ang hindi sumasampalataya ay hinatulan 
na, sapagkat hindi siya sumampalataya sa pangalan 
ng tanging Anak ng Diyos. At ito ang kahatulan, na 
naparito ang ilaw sa sanlibutan, at inibig pa ng mga 
tao ang kadiliman kaysa ilaw sapagkat ang kanilang 
mga gawa ay masasama.” (Juan 3:18-19) 

Tanging sa pagkaunawa lamang ng soberanong paunang 
kaalaman at pagpapasya ng Dios na maaari nating maunawaan 
ang paghatol ni Cristo sa mga hindi naniniwala: na hindi sila bi- 
nibigyan ng panahon para “makinig at magdesisyon.” Alam 
Niyang hindi sila darating sa pagsisisi, palagi na lamang nilang 
kapopootan ang liwanag at mas gugustuhin pa ang kanilang ma- 
sasamang mga pamamaraan. Hindi sila magbabago sapagkat 
hindi Niya sila babaguhin. 

Sa isang banda, inihahayag ng Biblia na ang mga hinirang 
ng Dios, binili sa pamamagitan ng sakripisyong kamatayan ni 
Cristo, ay susunod kay Jesus, sasagot sa panawagan ng Dios, at 
ibabangon sa kabaguhan ng buhay sa pamamagitan ng kapang- 
yarihan ng pagakabuhay na magmuli ni Cristo. 


“Ang lahat ng ibinibigay sa akin ng Ama ay lalapit sa 
akin, at ang lumalapit sa akin kailanman ay hindi ko 
itataboy.” (Juan 6:37) 


“Ngunit ang pumapasok sa pintuan ay siyang pastol 
ng mga tupa. Pinagbubuksan siya ng bantay sa pinto, 
at pinapakinggan ng mga tupa ang kanyang tinig. 
Tinatawag niya ang kanyang mga tupa sa pangalan, 
at sila'y inihahatid papalabas. Kapag nailabas na niya 
ang lahat ng kanya, ay nangunguna siya sa kanila at 
sumusunod sa kanya ang mga tupa, sapagkat kilala 
nila ang kanyang tinig. Ngunit hindi sila susunod kai- 
lanman sa iba, kundi lalayo sila sa kanya, sapagkat 
hindi nila kilala ang tinig ng iba.” (Juan 10: 2-5) 


t ANG PAKIKIPAGTALO NG FREEWILL 


Ang pinaka-karaniwang hidwaan sa doktrinang ito ay pa- 
laging nasa tonong katulad nito: “Ngunit ang doktrinang ipinipre- 
senta mo ay sumisira sa freewill ng isang tao!” 

Mabuti! Napapanahon nang may isang gumawa ng sira sa 
kalokohan ng free will ng tao. Para simulan ito, ang terminong 
freewill ay hindi lumabas kahit saan sa Bagong Tipan at 

kailanma'y hindi ginamit sa Kasulatan sa konteksto ng “kung 
papaanong ang tao ay naliligtas.” Ang salitang free will ay luma- 
labas lamang sa Lumang Tipan bilang isang uri ng hindi- 
kinakailangang handog. Ngunit hindi ito ginagamit para waka- 
san, hanguin o ipahiwatig na ang mga tao ay may kalayaang 
pumili sa kanilang mga kapalaran. Sa katotohanan, nilabanan ni 
Jesus ang haka ng sinabi Niya, 


“At sino sa inyo na sa pagkabalisa ay makapagdarag- 
dag ng isang oras sa haba ng kanyang buhay? Kung 
hindi nga ninyo magawa ang ganoong kaliit na bagay, 
bakit mag-aalala kayo tungkol sa mga ibang bagay?” 
(Lucas 12:25-26) 


Nakatitiyak na kung ang tao ay walang kakayanang gawin 
ang sarili niyang mas matangkad, baguhin ang kulay ng kanyang 
balat, magpatubo ng mas maraming buhok, pigilan ang kanyang 
sariling pagtanda o naising magkaroon ng mas malaking karu- 
nungan, ang kanyang kalooban ay malayo mula sa “malaya”. Sa 
Sa katunayan, ang kalooban ng mga tao ay sobrang limitado. 
Maaaring naisin ng isang taong lumipad sa pamamagitan ng 
kanyang kapangyarihan, ngunit ang kanyang kawalan ng ka- 
kayahan ang pumipigil sa kanya. Maaaring loobin ng isang taong 
maging Hari ng Inglatera, ngunit ang kanyang kawalan ng du- 
gong-bughaw ang pumipigil sa kanya. Maaaring naisin ng isang 
taong maging napakayaman, o kaya'y tumakbo ng isang milya sa 
loob ng 3 minuto, o maging invisible, o ang bisitahin ang Langit 
sa susunod na linggo - ngunit siya ay ganap na walang kapangya- 
rihan upang tuparin ang kanyang kalooban. 

Sa isang theolohikal na paliwanag, ang tanging kalayaan ng 
kalooban sa kalikasang pinanghahawakan ng tao ay ang 

kalayaan na magkasala. Ang ating mga kalooban ay limitado sa 
kahit anumang kaisipan o pagnanais na maging kasiya-siya sa 
Dios. Ang ating mga kalooban ay nakukunsumo sa pagtupad ng 
ating mga makalamang pagnanasa. Ngunit ang maging mabuti at 
obligahin ang Dios na kumilos upang magligtas ay lampas sa 
ating kapangyarihang maghangad. 

Samantala, ang pahiwatig na pakikipagtalo ng Arminian ay 
sa kung ang tao ay makagagawa ng isang ganap na malayang ka- 
looban, na makukuhang piliin ng ibang mga tao na maging ma- 
sunurin sa Dios at maligtas. Ngunit, tayo'y matuto sa halimbawa. 
Si Adan ang may pinaka-“malayang” kalooban sa kahit sinomang 
tao na nabuhay bago kay Cristo. Mahalaga ding nabuhay siya sa 
isang kapaligirang walang kasalanan, kaya ang natural niyang 
mga inklinasyon ay maging patungo sa Dios. Ang tanging limita- 
syong inilagay ng Dios sa ganap na kalayaang pumili ni Adan ay 
ang hindi niya maaaring hawakan ang Punongkahoy ng Pagkaki- 
lala ng Mabuti at Masama. 

Sa isang perpektong kapaligiran, ang perpektong tao, na 
may isa lamang paghihigpit sa kanyang kalayaang pumili, ay pi- 
niling magrebelde. Paano kaya, na ating ipagpalagay na ang mga 
tao na naligaw sa kasalanan at sa rebelyon, napapaligiran ng kay- 
raming mga tukso, naninirahan sa isang daigdig ng pagkagalit at 
pagkapoot sa Dios, ay gagamitin ang kanilang “free will” at pipili, 
laban sa kanilang mga karakter at sa mga mahahalay na pita ng 
kanilang puso, upang iwanan ang lahat at sumunod sa Dios? 

Inihahayag ng Biblia na tayo ay ipinanganak na “patay sa 
mga pagsalangsang at sa mga kasalanan” (Efeso 2:1). Papaanong 
gaganapin ng mga patay na tao ang kanilang kalooban? Maka- 
kaya ba ni Lazaro na loobin ang sarili niyang bumangon mula sa 
libingan? Makakaya ba nang pilay sa portiko ng Bethesda na loo- 
bin ang sarili niyang bumangon at maglakad? Makakaya ba nung 
ketongin na loobin ang sarili niyang maging malinis? Hindi. Sila 
ay ganap na walang kakayanan at ang kanilang mga kalooban ay 
ganap na limitado. 

Tingnan at matuto mula sa isang makasaysayang halimba- 
wa - gaanong karaming kapangyarihan ng kalooban at kalayaan 
ng pagpili ang ginamit ni Saulo ng Tarsus sa kanyang pagbabalik- 

loob sa Kristianismo? Siya ay isa sa pinakamabagsik na tagapag- 
usig na nakita kailanman ng unang mga Kristiano. Kanyang 
nakita ang pagbato kay Esteban at may kalakhang responsable sa 
pagtakas ng mga naniniwalang mga Hudyo palabas ng Jerusalem. 
Siya ay nakasakay patungong Damascus na may mga kasulatan 
galing sa dakilang saserdote na nagbibigay sa kanya ng kapan- 
gyarihan na igapos at dalhin sa Jerusalem ang kahit sinong lalaki 
o babae na yumakap sa bagong relihiyong ito. Pagkadaka'y may 
liwanag na kuminang mula sa langit at siya'y itinumba mula sa 
kanyang asno. Nang siya'y bumagsak sa lupa, tinawag siya ng 
boses ni Jesus, binulag siya at maya-maya'y dinala sa disyerto 
para turuan siya. Ang taong iyon, kilala sa atin bilang ang Apos- 
tol Pablo, ang sumulat ng 2/3 ng Bagong Tipan. At wala sa kahit 
saan sa kanyang sinulat na inako niya para sa sarili ang papuri 
para sa kanyang pagbabago. Sa kasalungatan, si Pablo ang na- 
ngunguna sa kapamahalaan sa Bagong Tipan patungkol sa biyaya 
at pagtatalaga sa kapalaran. 

Nang naratnan ni Jesus sina Simon Pedro at ang kapatid 
niyang si Andres na naghuhulog ng kanilang mga lambat sa 
dagat, sinabi Niya, “Magsisunod kayo sa hulihan ko at gagawin ko 
kayong mangingisda ng tao.” At, “pagdaka'y iniwan nila ang mga 
lambat at nagsisunod sa kaniya.” (Mateo 4:19-20) Iyan ay isang 
mabisang pagtawag. Walang sinabi sa nasulat na si Jesus ay 
nagtatanong sa kanila para magdesisyon, piliin Siya, o gawin 
Siyang Panginoon o Tagapagligtas. Sa halip, sila'y tumugon sa 
makapangyarihang utos ng Isa na tinaguriang Panginoon ng 
Sansinukob. Sila'y walang kapangyarihang tumutol. 

Ang susunod na argumento ay karaniwang nasa tonong tu- 
lad nito - “Kung ganun, sinasabi mo na inililigtas ng Dios ang tao 
kahit na ganun sila at puwersang hinihila sila na sumisipa at 
sumisigaw, patungong Langit.” 

Hindi iyan ang paraan kung paanong nangyayari ito. Ka- 
pama-pamahalang binabago ng Dios ang kalooban at ang puso 
ng tao, nililikha sa kanya ang pagnanais na sumunod. Ang Dios 
ay hindi nakikipagkumpetensiya sa kalooban ng tao, Ginagapi 
Niya ito. 


“Ang bayan mo'y maghahandog na kusa sa kaarawan 
ng iyong kapangyarihan...” (Awit 110:3) 


“At aking bibigyan sila ng isang puso, at aking lala- 
gyan ng bagong diwa ang loob ninyo, at aking aalisin 
ang batong puso sa kanilang laman, at aking bibigyan 
sila ng pusong laman, Upang sila'y magsilakad sa ak- 
ing mga palatuntunan, at ganapin ang aking mga ka- 
hatulan at isagawa: at sila'y magiging aking bayan, at 
ako'y magiging kanilang Dios.” (Ezekiel 11:19-20) 


“Ngunit ito ang tipan na aking gagawin sa samba- 
hayan ng Israel pagkatapos ng mga araw na iyon, sabi 
ng PANGINOON: Ilalagay ko ang aking kautusan sa 
kanilang kalooban, at aking isusulat iyon sa kanilang 
mga puso, at ako'y magiging kanilang Diyos at sila'y 
magiging aking bayan. At hindi na tuturuan ng bawat 
isa sa kanila ang kanyang kapwa, at ng bawat tao ang 
kanyang kapatid, na magsasabi, 'Kilalanin mo ang 
PANGINOON," sapagkat ako'y makikilala nilang la- 
hat, mula sa pinakahamak sa kanila hanggang sa pi- 
nakadakila, sapagkat patatawarin ko ang kanilang 
kasamaan, at ang kanilang kasalanan ay hindi ko na 
aalalahanin pa," sabi ng PANGINOON.” 


(Jeremias 31:33-34) 
“Sapagka't Dios ang gumagawa sa inyo maging sa 


pagnanais at sa paggawa, ayon sa kanyang mabuting 
kalooban.” (Filipos 2:13) 

Ang Dios ay hindi gumagawa nang may oposisyon sa ka- 
looban ng tao. Binabago ng Dios ang kalooban ng tao, hinihila 
sila sa Kanya, binabago ang kanilang pinaka-puso at kalikasan. 
Silang mga nahirang, binili ng dugo, nilukuban ng Espiritung 
mga banal ay lumalapit kay Cristo ng buong kalooban. Nagdede- 
sisyon tayo laban sa ating mga sarili at isinusuko ang ating mga 
sarili sa kalooban ng ating Ama, tulad ng pagsuko ni Jesus ng 
kanyang mga hangarin sa kalooban ng Kanyang Ama. 


"Ama, kung ibig mo, ilayo mo sa akin ang kopang ito, 
gayunma'y huwag ang kalooban ko ang mangyari 
kundi ang sa iyo.” (Lucas 22:42) 


Pinalaya ng sakripisyo ni Cristo ang mga tao sa pagkaalipin 
sa kautusan at sa usapang nasusulat sa mga palatuntunan laban 
sa atin, na hindi naayon sa atin: at ito'y kaniyang inalis, na ipina- 
ko sa krus” (Colosas 2:14). Ngayong wala na ang “sumpa ng kau- 
tusan” na nakasabit sa ating ulunan, tayo'y malaya ng gawin ang 
anumang ating hangarin. Ngunit ang nananahang Espiritu ng 
Dios ang nagbabago ng ating mga hangarin! Ginagawa Niya 
tayong malaya upang sundin ang ating mga udyok, ngunit hinu- 
hulma Niya ang ating mga udyok! Ginagawa Niyang malaya tayo 
upang gawin anuman ang ating kasiyahan, ngunit binabago Niya 
ang ating mga puso ng sa gayon ang ating pinakamalaking ka- 
siyahan ay ang maging kasiya-siya sa Kanya. 


"Ang lahat ng mga bagay para sa akin ay matuwid," 
ngunit hindi lahat ng mga bagay ay makakatulong. 
"Ang lahat ng mga bagay para sa akin ay matuwid," 
ngunit hindi ako paaalipin sa anuman.” (1 Corinto 6:12) 

Sa dakila at maluwalhating kalayaan ng Kristianismo, 
tayo'y nilinaw sa bawat isang paglabag at ang Kautusang huma- 
hatol sa atin ay lubusang inalis sa daraanan. Gayunpaman, tayo'y 
patas na tinatahanan ng pagnanais na gawin ang mga bagay na 
magdadala ng kaluwalhatian sa ating Dios. Hindi tayo basta mga 
manika lamang, isiniksik sa Langit ng kung sinong Makapangya- 
rihang Panginoon ng mga manika. Tayo ang mga tagatanggap, 
laban sa ating mga kalikasan, ng mapagbiyayang hangad na su- 
munod at maging masunurin sa ating Tagapagligtas. Muli, ang 
lahat ng may kinalaman patungkol sa ating kaligtasan ay hahan- 
tong sa kaluwalhatian ni Cristo at hindi sa ating mga sarili. Ang 
mga pagtatalo sa free will, sa kabila ng panghalina nito sa pang- 
labas, umaapila sa ating pagiging makasarili at sa natural na gawi 
na magmapuri sa ating mga nagawa, ay bigo para makahanap ng 
kahit pinakamaliit na pahiwatig ng suporta sa Biblia. 


t ANG KAPAMAHALAAN NI CRISTO 


Nang lumakad si Jesus sa daigdig, Kanyang ginawa ang awtori- 
dad sa bawat bahagi ng Kanyang nilikha: 

o Binago Niya ang kalikasan ng mga hayop ng Siyay'y sumakay 
sa isang asno na hindi pa kailanman nasasakyan, ginawa 
itong maamo at mapaglingkod. (Lucas 19:30-35) 

o Binago Niya ang kalikasan ng isda ng ginawa Niyang patalu- 
nin sila papasok sa mga lambat. (Juan 21:6) 

o Binago Niya ang kalikasan ng tubig ng ginawa Niya itong 
maging alak. (Juan 2) 

o Binago Niya ang kalikasan ng mga bagyo ng ginawa Niyang 
pigilin sila sa isang salita lamang. (Mateo 8:25-26) 

o Binago Niya ang kalikasan ng namumukong puno ng igos ng 
gawin niya itong lanta at mamatay sa pamamagitan ng Kan- 
yang salita. (Mateo 21:18-20) 

o Maaari Niyang baguhin ang kalikasan ng mga bato at gawin 
silang sumigaw, kung napatahimik ang mga tao. 

(Lucas 19:40) 

Kahalintulad niyan kapag si Cristo ay gumagawa sa puso 
ng mga tao. Kapag ang Kapama-pamahalaang Panginoon ay 
nagsalita, ang Kanyang nilikha ay sumusunod sa Kanya. Kapag 
ipinag-utos Niya na ang isang tao ay mabago, ang taong iyon ay 
walang kapangyarihan para tumanggi. Ito'y kabuuang hindi 
maintidihan: na ang Dios na sinalita ang sansinukob upang 
umiral, na umuupong nakataguyod sa Kanyang trono sa Langit, 
na nagdedeklara ng kawakasan mula pa sa pasimula at tinatawag 
ang mga bagay na wala pa na parang nandoroon na, ay na- 
tanikalaan ng “kalooban” ng mga nilikhang ang mga buhay ay 
parang usok lang, na bumabalik sa alabok at hindi man kayang 
huminga kung walang permiso ng Dios na sa akala nila ay kaya 
nilang kontrolin. 

Para wakasan na ang Dios ay pipiliing iligtas ang ilang tao 
at si Cristo ay titiisin ang sakit ng pagkawalay sa Kanyang Ama 
para sa mga taong iyon at pagkatapos ay iiwanan ang kanilang 
wakas na tadhana sa kanilang makasalanan, ignorante, at rebel- 
deng mga kamay ay ang tawagin ang Dios na parehong walang 
kapangyarihan at mangmang. Kung pinagpasyahan ng Dios ang 
kaligtasan ng isang tao, ang taong iyon ay maliligtas. Aaminin 
niya ang kanyang kawalan ng katuwiran, at mapagtatanto ang 
kanyang pangangailangan ng Tagapagligtas. Tulad ni Jonah, siya 
ay magwawakas, “Ang kaligtasa'y sa Panginoon!” (Jonah 2:9). 

Na ang tao ay malilikhang-muli, sa wangis ng Anak ng Di- 
os, hinahanap ang kalooban at ang kasiyahan ng Ama. Siya ay 
maipapanganak magmuli, ipagpapalit ang kanyang madumi at 
sariling-makatuwirang mga basahan at isusuot ang malinis at 
dalisay na damit ng katuwiran sa pamamagitan ni Cristo. Siya ay 
maniniwala sa natapos na gawa ni Cristo at sa Dios na nagpadala 
sa Kanya, may pagkakaalam na Sila ang kaparaanan ng kanyang 
seguridad at ang tanging pag-asa sa buhay na walang hanggan. 

Ang pagasa ko para sa inyong lahat ay katulad ng kung ano 
ang kay Pablo para sa Iglesia sa Efeso: 


“Upang ang Diyos ng ating Panginoong Jesu-Cristo, 
ang Ama ng kaluwalhatian, ay magkaloob sa inyo ng 
espiritu ng karunungan at ng pahayag sa isang ganap 
na pagkakilala sa kanya, yamang naliwanagan ang 
mga mata ng inyong puso, upang malaman ninyo 
kung ano ang pag-asa sa kanyang pagtawag, kung 
ano ang mga kayamanan ng kaluwalhatian ng ka- 
nyang pamana sa mga banal, at kung ano ang di ma- 
sukat na kadakilaan ng kanyang kapangyarihan sa 
atin na sumasampalataya, ayon sa paggawa ng ka- 
pangyarihan ng kanyang lakas. Kanyang isinagawa 
ito kay Cristo, nang kanyang muling buhayin siya mu- 
la sa mga patay, at pinaupo sa kanyang kanan sa 
sangkalangitan.” (Efeso 1:17-20) 


Nawa nga'y tanggapin natin ang espiritu ng karunungan, 
maunawaan ang pahayag ng kaalamang patungkol sa Kanya, 
gawing ang ating mga mata ay mabuksan at ang ating mga pang- 
unawa ay maliwanagan, at mapag-alaman kung ano ang pag-asa 
ng Kanyang pagtawag. 

Ang Dios ay tumatawag. Tayo ay tumutugon sa pamamagi- 
tan ng Kanyang biyaya. At tayo'y ginarantiyahan ng pagpasok sa 
Langit, batay sa Kanyang pasyang itinakda na nuon pang una, sa 
Kanyang kapama-pamahalang paghirang, sa ganap na paglilinis 
ni Cristo at sa pagpuno ng Banal na Espiritu. Ang mga elemen- 
tong iyan ay napakatiyak, napakahigpit at napaka karapat-dapat 
na pagkatiwalaan na tayo'y mauuwing nakikinita ang ating mga 
sarili sa katayuan ng buhay na walang hanggan. At iyan ang 
magdadala sa atin sa panghuli sa limang mga Doktrina ng Biyaya, 
ang Pagtitiyaga ng mga Banal. 

IKALIMANG KABANATA 
PAGTITIYAGA NG MGA BANAL 


Kung ating aalamin na ang bawat isa sa nakalipas na apat na 
posisyong-doktrinal ay theolohikal na magaling at totoo sa Kasu- 
latan, kung gayon ang ikalima ay isang konklusyon na hindi 
matatakasan: 

1. Kung ang doktrina ng Pangkalahatang Kasiraan (Total De- 
pravity) ay totoo, kung gayon ang buong sangkatauhan ay 
natural na makasalanan, patay sa espiritual at walang kakaya- 
nang gumawa ng kahit anumang bagay para palugurin ang 
Dios at obligahin Siya para iligtas sila. Kaya, kung ang sino- 
man ay maliligtas, ito ngang Dios ang dapat na gumawa 
alang-alang sa mga makalasanan, laban sa walang buhay, wa- 
lang kakayanan, makasalanang mga nilalang na ibinabangong 
paitaas ang kanilang mga sarili upang hanapin ang Dios. 

2. Kung ang doktrina ng Walang Kundisyong Pagkahirang (Un- 
conditional Election) ay totoo, kung gayon ang Dios ay pumili 
bago pa likhain ang sanglibutan ng isang takdang bilang ng 
nawalang mga nilalang kung kanino nagpakita Siya ng habag 
at ng biyaya ayon sa Kanyang sariling layunin at kasiyahan. 
Hayag ang kanilang makasalanan at bulok na estado, wala 
ngang kahit anuman sa loob ng sinomang indibidwal na 
maaaring ikunsidera ng Dios bilang positibong gawa, kaya 
ang paghirang ng Dios ay magiging walang kundisyon at wa- 
lang obligasyon. 

3. Kung ang doktrina ng Limitadong Pagtubos (Limited Atone- 
ment) ay totoo, kung gayon si Cristo Jesus ay dumating sa 
Daigdig at namatay bilang kapalit para sa mga taong hinirang 
ng Dios, ganap na binigyang-kaluguran ang mga demanda ng 

Kautusan, binayaran ang ating pangtubos at siniguro ang 
ating walang hanggang kaganapan. Ngunit ang sakripisyo at 
pagkabuhay na maguli tungo sa buhay ay mabisa lamang para 
sa mga indibidwal na pinili ng Dios inordina para sa buhay na 
walang hanggan. Ang makasalanang sanglibutan ay hindi yu- 
mayakap kay Cristo sa pananampalataya o nakikihati man sa 
mga kapakinabangan ng Kanyang gawain ng pagtutubos. 

4. Kung ang doktrina ng Hindi Malabanang Biyaya (Irresistible 
Grace) ay totoo, kung gayon ang lahat ng hinirang na tao ng 
Dios ay tinahanan ng Banal na Espiritu, hinihila sila patungo 
sa Ama at dinadala sila tungo sa pananampalataya sa Anak. 
Ang kapangyarihan ng Dios na nagsalita ng liwanag sa sangsi- 
nukob ay patas na nagsasalita ng liwanag sa kaluluwa ng nadi- 
limang mga makasalanan, dinadala sila tungo sa panibagong 
kapanganakan, sa pag-gising ng kanilang espiritual na pan- 
damdam at sa pangako ng buhay na walang hanggan. Ang ka- 
pangyarihang ito ng Dios para supilin ang Kanyang mga nila- 
lang ay hindi maaaring matalo, di pansinin o labanan. 
Positibo at buong katiyakang ililigtas ni Jesus ang lahat ng 
taong hinirang ng Dios. 

Yamang ang lahat ng iyan ay tunay, ito'y parehong lohikal 
at intelektuwal na hindi matatakasang wakasan na ang bawat 
isang taong ganap at walang kundisyong nilayon ng Dios para sa 
buhay na walang hanggan ay siguradong mauuwing habang- 
buhay na ligtas at tiwasay sa presensya ng Ama. Ang isang Dios 
na makapangyarihan sa lahat ay buong katiyakang titingnan na 
ang Kanyang plano at hangarin ay ganap na makumpleto. At ya- 
man ngang wala kahit anuman sa loob ng tao ang naging sanhi o 
nag-obliga sa Dios upang iligtas siya, kung gayon patas rin na 
walang anumang meron sa taong iyon ang naging dahilan upang 
pakawalan siya ng Dios, o ihabilin siya sa mga puwersa ng pag- 
kawasak. Tulad na ngang kinakailangan ng isang makapangyari- 
han at mahimalang gawa ng Dios upang papagbaguhin ang isang 
makasalanan, ito'y mangangailangan din ng isang kaparehas na 
makapangyarihan at mahimalang gawa ng Dios para bulukin ang 
isang naniniwala pabalik sa kanyang dating katayuan. 

Kaya nga ang pangwakas na doktrinang ito ay tinawag na 
“Ang Pagtitiyaga ng mga Banal.” Inihahayag ng posisyong ito na 
ang bawat isa sa mga taong hinirang ng Dios ay nakakatiyak at 
malinaw na makararating sa kanilang itinadhanang gantimpala. 
Sila ay magsisipagtiyaga sa kabila ng oras, mga hadlang, mga 
kalaban at “ng pagkakasalang pumipigil sa atin.” (Hebreo 12:1) 

Ang debate ay sumesentro sa hakang Arminian na maaa- 
ring “malaglag” ang mga tunay na mananampalataya at mawala 
ang kanilang kaligtasan. Isang natural na kadugtong ng akalang 
iyan ay ang ideya na ang isang tao ay maaaring maligtas at ma- 
walay ng ilang beses sa paglipas ng kanyang buhay. Patuloy na 
inilalagay ng posisyong-Arminian sa kamay ng walang kakaya- 
hang mga rebelde ang responsibilidad para sa wakas na kapala- 
ran ng kahit sinong tao. Kaysa bigyang diin ang kapamahalaan 
ng Dios sa bawat aspeto ng kaligtasan - lalo na ang seguridad ng 
lahat ng mananampalataya samantalang nasa kanilang makalu- 
pang paglalakbay - naglalagay ng hindi dapat at hindi maipagta- 
tanggol na diin ang posisyong-Arminian sa kapangyarihan ng 
kalooban ng makasalanang tao hindi lamang para “makuhang 
maligtas” kundi pati na rin ang manatili sa ligtas na kundisyon. 

Ngunit kagaya ng isinaad kanina, kung ang kaligtasan ng 
mga tao ay isang proyekto ng Dios, batay sa hindi hihigit o ku- 
mulang pa kaysa sa biyaya, habag at mabuting kasiyahan ng 
Isang nagpapasya sa lahat ng mga bagay mula sa pasimula, kung 
gayon ito'y nangangailangan ng higit pa kaysa pagbabago lamang 
ng karakter o ng gawain sa parte ng tao upang iwanan siya ng 
Dios sa kanyang sariling pamamaraan at hayaan siyang mamatay. 
Ito'y mangangailangan ng isang pagbabago ng kaisipan, isang 
pagbabago ng pasya, at isang pagbabago ng determinasyon sa 
parte ng isang hindi nagbabagong Dios. 

t ANG KASIGURADUHAN NG MGA PASYA NG DIOS 


Ginagamit ng mga theologians ang salitang hindi magbabago 
(immutable) kapag isinasalaysay ang mga katangian ng Dios. Ang 
ibig sabihin na ang Dios ay walang kakayanang magbago. Hindi 
Niya binabago ang Kanyang isip, ang Kanyang direksyon, ang 
Kanyang pasya o ang Kanyang mga intensyon. 


“Sapagkat akong PANGINOON ay hindi nagbabago, 
kaya't kayo, O mga anak ni Jacob ay hindi napapaha- 
mak.” (Malakias 3:6) 


“Si Jesu-Cristo ay siya ring kahapon, ngayon, at mag- 
pakailanman.” (Hebreo 13:8) 


“Ang Diyos ay hindi tao, na magsisinungaling, ni anak 
ng tao na magsisisi. Sinabi ba niya at hindi niya ga- 
gawin? O sinalita ba niya at hindi niya tutuparin?” 
(Bilang 23:19) 


Ito ang importanteng karakter at kalikasan ng Dios, isa sa 
Kanyang tunay na mga katangian, na kung ano ang Kanyang ni- 
layon mula sa pasimula ay sadyang napaka-perpekto na hindi na 
nito kinakailangan pang baguhin o pag-igihin pa. 


“Ang bawat mabuting kaloob at ang bawat sakdal na 
kaloob ay pawang buhat sa itaas, na nanggagaling sa 
Ama ng mga ilaw, na sa kanya ay walang pag-iiba, o 
anino man ng pagbabago.” (Santiago 1:17) 


Kapag ipinapakilala ni Juan ang persona ni Jesus sa pinaka- 
simula ng kanyang ebanghelyo, binanggit niya Siya bilang ang 
Verbo, mula sa Griego na logos. Ito ay isang tanging pangalang 
ibinigay sa Anak ng Dios, itinatalaga Siya bilang ang “nagsasali- 
tang” ahensiya ng Dios na sa pamamagitan Niya ang lahat ng 
mga bagay na nalikha ay “sinalita” para umiral. Ang salitang “Lo- 
gos” ay lumalabas paulit-ulit sa Bagong Tipan, nagtuturo ng 

pagsangguni sa Kasulatan bilang ang nasulat na Salita ng Dios at 
kay Jesus bilang ang nabubuhay na salita ng Dios. 

Nang ipadala ng Dios ang Kanyang Anak sa sanglibutan 
para ganapin ang partikular na tungkulin ng kaligtasan para sa 
mga hinirang, walang anumang katanungan sa mga tagapayo ng 
Langit kung ang tungkulin ay magiging kumpleto. Ito ay pinag- 
pasyahan at binigyang-kapangyarihan sa pamamagitan ng hindi 
pagbabago ng isang Dios na Makapangyarihan sa lahat. At si 
Jesus ay hindi babalik sa Kanyang Ama na hindi tinatapos ang 
pinaka-bagay kung saan Siya ay ipinadala upang gawin. 


“Magiging gayon ang aking salita na lumalabas sa bi- 
big ko, hindi ito babalik sa akin na walang bunga, 
kundi gaganapin ang ayon sa layunin ko, at magtata- 
gumpay sa bagay na kung saan ay sinugo ko ito.” 
(Isaias 55:11) 


Kung ating kinukunsidera ang sinalitang salita ng Dios, 
ang nasusulat na salita ng Dios o ang nagkatawang-taong Salita 
ng Dios, ito ay ibinigay para sa isang layunin at hindi mabibigo 
sa layuning ito. Ngayong alam mo na ito, mayroon ba kailanman 
na anumang posibilidad na hindi ibabangon ng Dios ang Kan- 
yang Anak mula sa libingan? Gugustuhin bang - o maaari bang - 
mabigo ang Dios na ibangong muli si Jesus? Ang Mang-aawit ay 
nagpropesiya ng imposibilidad ng gayong pag-aakala. 


“Sapagka't hindi mo iiwan ang aking kaluluwa sa 


Sheol, ni hindi mo man titiisin ang iyong banal ay ma- 
kakita ng kabulukan.” (Awit 16:10) 

Buong katiyakang bubuhaying-muli ng Dios ang pisikal na 
katawan ng Kanyang Anak. Gayon din naman, walang kahit 
anumang pinaka-kaunting posibilidad na ang Dios ay mabibi- 
gong buhaying-muli ang “Katawan ni Cristo” sa daigdig. Si Jesus 
at si Pablo ay mariin sa puntong ito. Ang buhay na walang hang- 
gan ay ibinibigay tangi at hindi matatalo sa lahat ng yaong kung 
kanino si Cristo ay namatay. 


“Nang masabi na ni Jesus ang mga bagay na ito, tu- 
mingala siya sa langit at sinabi, "Ama, dumating na 
ang oras, luwalhatiin mo ang iyong Anak, upang lu- 
walhatiin ka ng Anak.” (Juan 17:1) 


“Subalit pinatutunayan ng Diyos ang kanyang pag- 
ibig sa atin, na noong tayo'y mga makasalanan pa, si 
Cristo ay namatay para sa atin. Lalo pa nga, ngayong 
itinuturing tayong ganap sa pamamagitan ng ka- 
nyang dugo, ay maliligtas tayo sa galit ng Diyos sa 
pamamagitan niya. Sapagkat kung noon ngang tayo'y 
mga kaaway, ay pinakipagkasundo tayo sa Diyos sa 
pamamagitan ng kamatayan ng kanyang Anak, lalo 
ngayong ipinagkasundo na, ay maliligtas tayo sa pa- 
mamagitan ng kanyang buhay.” (Roma 5:8-10) 


Ang reputasyon at ang katapatan ng Dios ang nakasalalay. 
Mangangako ba ang Dios ng mga tao para sa Kanyang Anak at 
pagkatapos ay mabibigong ibigay sila sa Kanya? Ipagkasundo ba 
Niya ang Kanyang Anak ng asawa at pagtapos ay mabigong ma- 
kita na ang kasalan ay hindi matuloy? Kung ganyan, ang kati- 
bayan ng sari-ling mga pangako ni Jesus ay nasa panganib. Ma- 
ngangako ba si Jesus ng buhay sa mga taong naniwala sa Kanya 
at pagkatapos ay mabigong ganapin ang transaksyon? 

Siguradong hindi. 

t ANG ITATAGAL NG BISA NG KALIGTASAN 


Tunay na ginanap ni Cristo ang kaligtasan ng Kanyang mga 
tao sa krus. Ngunit anong klase ng kaligtasan ba ito? Gaanong 
katagal ito matatapos? Tatagal ba ito? O may pagkakataon bang 
ito'y maaaring panandalian lamang? 

Isa sa mga pangunahing konsepto sa Biblia, isang matibay 
na muog, ay ang konsepto ng “buhay na walang hanggan”. 


“At ito ang pangako na kanyang ipinangako sa atin, 
ang buhay na walang hanggan.” (1 Juan 2:25) 


“Kayat siya ang tagapamagitan ng isang bagong ti- 
pan, upang ang mga tinawag ay tumanggap ng pan- 
gako na pamanang buhay na walang hanggan. Ya- 
mang naganap ang isang kamatayan na tumutubos sa 
kanila mula sa mga pagsalangsang sa ilalim ng unang 
tipan.” (Hebreo 9:15) 


“Katotohanan, katotohanang sinasabi ko sa inyo, Ang 
sumasampalataya ay may buhay na walang hanggan.” 
(Juan 6:47) 


“Katotohanan, katotohanang sinasabi ko sa inyo, ang 
nakikinig ng aking salita at sumasampalataya sa 
kanya na nagsugo sa akin ay may buhay na walang 
hanggan, at hindi darating sa kahatulan kundi lumi- 
pat na sa buhay mula sa kamatayan.” (Juan 5:24) 


Paulit-ulit ding nagsalita si Jesus patungkol sa buhay 
na walang hanggan: 

“At sila'y sasagutin niya, na nagsasabi, 'Katotohanang 
sinasabi ko sa inyo, yamang hindi ninyo ito ginawa sa 
isa sa pinakamaliliit na ito, ay hindi ninyo ito ginawa 
sa akin. At ang mga ito'y mapupunta sa walang 
hanggang kaparusahan, ngunit ang mga matuwid ay 
sa buhay na walang hanggan.” (Mateo 25:45-46) 


“Upang ang sinumang sumampalataya sa kanya ay 
magkaroon ng buhay na walang hanggan. Sapagkat 
gayon na lamang ang pag-ibig ng Diyos sa sanlibutan 
na ibinigay niya ang kanyang tanging Anak, upang 
ang sinumang sa kanya'y sumampalataya ay huwag 
mapahamak kundi magkaroon ng buhay na walang 
hanggan.” (Juan 3:15-16) 


“Kaya't sinabi ni Jesus sa labindalawa, "Ibig din ba ni- 
nyong umalis?" Sumagot sa kanya si Simon Pedro, 
"Panginoon, kanino kami pupunta? Ikaw ang may 
mga salita ng buhay na walang hanggan.” 

(Juan 6:67-68) 


“Dinirinig ng aking mga tupa ang aking tinig, at sila'y 
aking nakikilala, at sila'y nagsisisunod sa akin: At si- 
la'y binibigyan ko ng walang hanggang buhay, at kai- 
lanma'y hindi sila mapapahamak, at hindi sila aaga- 
win ng sinuman sa aking kamay.” (Juan 10:27-28) 


“Nang masabi na ni Jesus ang mga bagay na ito, tu- 
mingala siya sa langit at sinabi, "Ama, dumating na 
ang oras, luwalhatiin mo ang iyong Anak, upang lu- 
walhatiin ka ng Anak, yamang binigyan mo siya ng 
awtoridad sa lahat ng laman upang bigyan niya ng 
buhay na walang hanggan ang lahat ng ibinigay mo sa 
kanya. At ito ang buhay na walang hanggan, na ikaw 
ay makilala nila na iisang Diyos na tunay, at si Jesu- 
Cristo na iyong sinugo.” (Juan 17:1-3) 

Kapag kinukunsidera natin ang mga salitang tulad ng wa- 
lang hanggan at eternal, dapat nating tingnan sila mula sa pers- 
pektibo ng Dios. Ang Dios ay hindi saklaw ng oras, hindi rin 
naman siya nahahadlangan nito. Ang oras ay imbensyon ng Dios 
at ang oras ay nasa ilalim ng pamamahala ng Lumikha. Guma- 
gawa sa labas ng at sa ibabaw ng oras, pinasyahan ng Dios na ang 
kaligtasan ng Kanyang hinirang na mga tao ay magaganap sa 
kamatayan ng Kanyang Anak - ang Korderong pinaslang. At ang 
gawaing sakripisyong iyan ay pinagpasyahan na bago pa man ang 
pundasyon ng sanglibutan. 


“Nalalaman ninyong kayo'y tinubos mula sa inyong 
walang kabuluhang paraan ng pamumuhay na mina- 
na ninyo sa inyong mga ninuno, hindi ng mga bagay 
na nasisira, tulad ng pilak o ginto, kundi ng mahala- 
gang dugo ni Cristo, gaya ng sa korderong walang ka- 
pintasan at walang dungis. Siya ay itinalaga na nang 
una bago itinatag ang sanlibutan, ngunit inihayag sa 
mga huling panahon dahil sa inyo. Sa pamamagitan 
niya ay nanampalataya kayo sa Diyos, na bumuhay sa 
kanya mula sa mga patay at sa kanya'y nagbigay ng 
kaluwalhatian, kaya't ang inyong pananampalataya 
at pag-asa ay nakatuon sa Diyos.” (1 Pedro 1:18-21) 


“At ang lahat ng naninirahan sa lupa ay sasamba sa 
kanya, ang lahat na ang pangalan ay hindi nakasulat 
sa aklat ng buhay ng Kordero na pinaslang buhat 
nang itatag ang sanlibutan.” (Pahayag 13:8) 

Ang eternal na Dios ay lumikha ng eternal na utos na rere- 
sulta sa eternal na kaligtasan para sa kanila na eternal Niyang 
minahal. Dahil sa kanilang pinaka-kalikasan, ang mga utos ng 
Dios ay umaabot hindi lamang pasulong sa oras ng walang hang- 
gang kinabukasan, sila'y patas na dinidipang pabalik ang kalali- 
man ng walang hanggang nakalipas. Sa ganitong paraan, ang ki- 
nahinatnan ng masakripisyong pagtutubos ni Cristo ay buhay na 
walang hanggan at eternal na kaligtasan, pinasyahan sa walang 
hanggang nakalipas at ginarantiya sa walang hanggang kinabu- 
kasan. 


“Nalalaman ko na anumang ginagawa ng Diyos ay 
mananatili magpakailanman, walang bagay na mai- 
dadagdag doon, o anumang bagay na maaalis. Gayon 
ang ginawa ng Diyos upang ang tao ay matakot sa 
harapan niya. Ang nangyayari ay nangyari na, at ang 
mangyayari pa ay nangyari na, at hinahanap ng Diyos 
ang nakaraan na.” (Eclesiastes 3:14-15) 


Kasing-tiyak ng mangyayari sa kanya sa Langit, ang isang 
nahirang na mananampalataya ay makatitiyak din naman sa ka- 
ligtasan saanmang punto sa makalupang buhay na ito. Sa katu- 
nayan, ang kanyang kaligtasan ay sinigurado na mahabang pa- 
nahong bago pa man ang kanyang sariling pagbabago. Ang Dios, 
na naghangad ng kanyang mapangyaring pagbabago, ang nagko- 
kontrol ng mga pangyayari sa kanyang buhay at isinasaayos ang 
bawat hininga at tibok ng puso. Sa Kanyang sariling oras, batay 
sa Kanyang sariling mabuting kasiyahan, inihahayag ng Dios ang 
Kanyang sarili sa nahirang na tao. Ang hindi nagbabagong pasya 
ng Dios patungo sa isang makalangit na patutunguhan para sa 
taong iyon ay sinigurado na bago pa man ang taong iyon ay na- 
buo sa sinapupunan. 

Ang eternal na kasiguraduhan ay hindi nagsisimula sa 
isang gawa ng kalooban, sa isang paghahayag ng pananampla- 
taya, bautismo o pagkukumpisal. Ito'y nagsimula sa kaisipan ng 
Dios, bago pa man likhain si Adan. Ang mga pangyayari sa buhay 

ng mananampalataya ay simpleng magdadala sa kanya upang 
mapag-alaman ang katotohanang ito. 


“At nalalaman natin na sa lahat ng mga bagay ang 
Diyos ay gumagawa sa ikabubuti ng mga umiibig sa 
kanya, sa kanila na mga tinawag alinsunod sa ka- 
nyang layunin.” (Roma 8:28) 


Anumang kay liit na kasiguraduhang nais na aminin ng 
Arminian ay karaniwang nagsisimula sa punto ng pagbabago at 
pasulong na tumatagal sa hinaharap. Ngunit iyan ay “hindi kum- 
pleto” o “temporal” na kaligtasan - hindi ang eternal na kaligta- 
san. Ang isang kaligtasang maaaring mawala ay hindi tunay na 
“eternal” 

Muli, ang ating seguridad ay hindi nakasalalay sa kapang- 
yarihan ng ating mga kalooban, ng ating laman, o ng ating nais. 
Ang ating seguridad ay matibay na nakapundasyon sa hindi 
nagbabagong mga pasya ng Dios. 


t PARA SAKANYA NA SIYANG PANGWAKAS 


Kaya, kung pinagpasyahan ng Dios na ang kaligtasang na- 
siguro kay Cristo ay tiyak at eternal, ilan kaya sa mga nahirang 
na hinangad ng Dios upang maligtas ang talagang maliligtas? 

Lahat sila. 

Si Jesus ay hindi makapagwawala ng kahit isa mang tupa 
na para sa mga ito'y ibinuhos Niya ang Kanyang dugo. 

“Ano sa palagay ninyo? Kung ang isang tao ay may 

sandaang tupa, at isa sa kanila ay naligaw. Hindi ba 

niya iiwan ang siyamnapu't siyam, sa kabundukan, at 

hahayo upang hanapin ang naligaw? 

At kung matagpuan niya ito ay katotohanang sinasabi 
ko sa inyo, magagalak siya rito nang higit kaysa 
siyamnapu't siyam na hindi naligaw. At kung matag- 
puan niya ito ay katotohanang sinasabi ko sa inyo, 
magagalak siya rito nang higit kaysa siyamnapu't 
siyam na hindi naligaw. Kaya't hindi kalooban ng in- 
yong Ama na nasa langit na ang isa sa maliliit na ito 
ay mapahamak.” (Mateo 18:11-14) 


Ang kapangyarihan ng Dios na pagharian ang Kanyang ka- 
harian ay ang kasiguraduhan na pananatilihin ni Jesus ang pana- 
nampalataya ng Kanyang mga hinirang. Ang ipagpalagay na hin- 
di dadalhin ni Cristo ang bawat huling natubos na banal 
patungong kaluwalhatian ay ang ipagpalagay na ang Dios mismo 
ay maaaring pabagsakin mula sa Kanyang trono. Kung ang isang 
tao na hinirang ng Dios ay mabigong manahin ang pangakong 
Makalangit, ang sariling deklarasyon ni Cristo na, “At muli, Nari- 
to, ako at ang mga anak na ibinigay sa akin ng Dios” (Hebreo 2:13) 
ay babalik ng walang kabuluhan sa Kanyang Ama. Ngunit, ang 
kalooban ng Tagapamahala ay mahigpit at tiyak. Ito ay maisasa- 
ganap, sapagkat walang sinoman ang makasisira sa Kanyang ka- 
pasyahan. 


“Dinirinig ng aking mga tupa ang aking tinig, at sila'y 
aking nakikilala, at sila'y nagsisisunod sa akin: At si- 
la'y binibigyan ko ng walang hanggang buhay, at kai- 
lanma'y hindi sila mapapahamak, at hindi sila aaga- 
win ng sinuman sa aking kamay. Ako at ang Ama ay 
iisa.” (Juan 10:27-30) 


“At ito ang kalooban ng nagsugo sa akin na sa lahat 
ng ibinigay niya sa akin ay huwag kong iwala ang 
anuman, kundi muli kong bubuhayin sa huling araw.” 
(Juan 6:39) 

Sa Getsemani, ipinanalangin ni Jesus na ipagpatuloy na 
alagaan ng Kanyang Ama ang Kanyang mga nahirang habang 
Siya'y paalis na sa daigdig: 


“Habang ako'y kasama nila, iningatan ko sila sa iyong 
pangalan, sila na ibinigay mo sa akin. Sila'y binan- 
tayan ko, at isa man sa kanila ay walang napahamak, 
maliban sa anak ng kapahamakan, upang matupad 
ang kasulatan.” (Juan 17:12) 


Walang katanungang inaakay tayo ng mga talatang ito 
upang wakasan na ninanais ni Jesus na dalhin ang bawat isang 
naniniwalang hinirang na ligtas patungong Kaluwalhatian. 
Maaari bang mabigo magpakailanman ang kalooban ng Ama at 
ang malinaw na hangarin ng Anak dahil sa “isang iyon na naka- 
wala” sa plano ng kaligtasan? Ang isang tao ba, puno ng kaya- 
bangan, matigas sa kanyang sariling-kalooban, ay maaaring 
gumawa ng sapat na kapamahalaan upang wasakin ang ganap na 
napaka-walang hanggang mga pasya sa mga konseho ng Langit? 

Huwag nawang papangyarihin ng Dios. 


Tt ANG BINHI NG AHAS 


“Sinabi ng PANGINOONG Diyos sa ahas, "Sapagkat 
ginawa mo ito ay isinumpa ka nang higit sa lahat ng 
hayop, at nang higit sa bawat mailap na hayop sa pa- 
rang, ang iyong tiyan ang ipanggagapang mo, at ala- 
bok ang iyong kakainin sa lahat ng mga araw ng iyong 
buhay. Maglalagay ako sa iyo at sa babae ng pagka- 
poot sa isa't isa, at sa iyong binhi at sa kanyang binhi. 

Ito ang dudurog ng iyong ulo, at ikaw ang dudurog ng 
kanyang sakong.” (Genesis 3:14-15) 


Ang nag-iisang, mapalad na Binhi ng Dios na Siyang du- 
murog sa ulo ni Satanas ay walang iba kungdi si Cristo Jesus. 
Ngunit mula sa sandali ng deklarasyong iyon, hinati na ng Dios 
ang buong sangkatauhan sa dalawang grupo: 

1) Ang pinagpalang lipi: ang binhi ng babae. 

2) Ang isinumpang lipi: ang binhi ng ahas. 

Ang mga hinirang na mananampalataya, nakalaan para sa 
Langit, ay malinaw na sa mapalad na lipi. Walang “alanganing 
lugar” at walang nasa gitna. Ngayon ito ang punto: para maiwala 
ng isang tao ang kanyang eternal na pamana ay kinakailangang 
ipagpalit niya ang kanyang katayuang kasama sa pinagpalang lipi 
upang maging isang anak ng Diablo. Ito ay higit pa kaysa isang 
intelektuwal na “pagbabago ng isip” lamang. Upang mailaglag 
ang isang naligtas na tao, nangangailangan ng isang ganap na 
pag-iiba sa kanyang eternal na karakter at kapalaran. Ngunit ang 
Biblia na rin ang nagsasabi na ang ganitong konsepto ay imposi- 
ble. 

Kapag ang Banal na Espiritu ng Dios ay tumahan sa isang 
lalaki o babae, sila ay mabisang ligtas laban sa kahit anumang 
pagsalakay mula sa mga dimonyo, o kahit kay Satanas na mismo. 


“Alam natin na ang sinumang ipinanganak ng Diyos 
ay hindi patuloy na nagkakasala, subalit ang ipinan- 
ganak ng Diyos ay nag-iingat sa kanyang sarili, at 
hindi siya ginagalaw ng masama.” (1 Juan 5:18) 


Nang hinarap ng mga Pariseo si Jesus at inakusahan Siya 
ng pagpapalayas ng mga dimonyo sa pamamagitan ng kapangya- 
rihan ni Beelzebub, sinabi Niyang ang dalawang malakas na lala- 
ki ay hindi maaaring manirahan sa iisang bahay. Kapag ang Ba- 
nal na Espiritu ay pumasok sa isang tao na dati'y kinokontrol ni 
Satanas, iginagapos ng Espiritu ang dimonyo at itinatapon siya sa 
labas. Kapag ang nakahihigit na lakas ng Banal na Espiritu ay na- 
nirahan sa bahay, hindi na ito kailanman masisira. 

“O paano bang makakapasok ang sinuman sa bahay 
ng malakas na tao at nakawin ang mga ari-arian nito, 
kung hindi muna gagapusin ang malakas na tao? At 
saka pa lamang niya mapagnanakawan ang bahay ni- 
to.” (Mateo 12:29) 


“Ngunit kung sa pamamagitan ng daliri ng Diyos ay 
nagpapalayas ako ng mga demonyo, dumating na nga 
sa inyo ang kaharian ng Diyos. Kapag ang isang taong 
malakas at nasasandatahang mabuti ay nagbabantay 
sa kanyang sariling palasyo, ang kanyang mga ari- 
arian ay ligtas. Subalit kung may dumating na mas 
malakas kaysa kanya at siya'y talunin, kukunin nito 
sa kanya ang lahat ng sandata na kanyang pinagtiwa- 
laan at ipamimigay nito ang mga nasamsam niya.” 
(Lucas 11:20-22) 


Kayo'y sa Diyos, mga munting anak, at inyong dinaig 
sila sapagkat siyang nasa inyo ay higit na dakila kaysa 
sa nasa sanlibutan.” (1 Juan 4:4) 


Kaya, nalalamang ang dimonyo ay walang kapangyarihang 
protektahan ang anumang muog laban sa nakahihigit na lakas ng 
ating Panginoon at hindi madadampian ang kahit sinong binili 
na ni Cristo, papaanong magiging posible para sa isang tao na 
maging sobrang tinukso na dahil dito'y buong kalooban niyang 
ipagpapalit ang kanyang makalangit na katayuan para sa tiyak na 
kaparusahan ng impierno? Ayon kay Pablo, ang mga pagsubok 
ng buhay na ito ay hindi maaaring sirain ang bigkis ng pagibig at 
kaligtasan na mayroon tayo kay Cristo. 

“Walang tuksong dumating sa inyo na hindi karani- 
wan sa tao, subalit tapat ang Diyos, na hindi niya ipa- 
hihintulot na kayo'y tuksuhin nang higit sa inyong 
makakaya, kundi kalakip din ng tukso ay naglalaan ng 
pag-iwas upang ito'y inyong makayang tiisin.” (1 Co- 
rinto 10:13) 


Maski ang bulaang mga propeta at ang Anti-kristo mismo 
ay walang kakayahang impluwensiyahan ang mga kaisipan nila 
na pinaligiran ng Dios at ginawan Niya ng bakod ng proteksyon. 


(Job 1:10) 


“Hindi ba't binakuran mo siya at ang kanyang samba- 
hayan, at ang lahat ng nasa kanya sa bawat dako? Pi- 
nagpala mo ang gawa ng kanyang mga kamay, at ang 
kanyang mga pag-aari ay dumami sa lupain.” (Job 1:10) 


“Sapagkat lilitaw ang mga bulaang Cristo at ang mga 
bulaang propeta, at magpapakita ng mga dakilang 
tanda at mga kababalaghan, anupa't ililigaw, kung 
maaari, pati ang mga hinirang.” (Mateo 24:24) 


Ngunit ito nga'y hindi posible. Ang mga hinirang ay mag- 
pasawalang-hanggang ligtas mula sa mga kapangyarihan ni Sata- 
nas na naghahanap ng pagkakataong hilahin tayo papalayo mula 
sa mapagkalingang kamay ng Dios. Sa katunayan, binigyan tayo 
ni Pablo ng napaka-kumpletong listahan ng hindi mabilang na 
mga impluwensyang maaaring sumubok upang alisin tayo mula 
sa ating kaligtasan. 


“Sino ang makapaghihiwalay sa atin sa pag-ibig ni 
Cristo? Ang kahirapan ba, o ang kapighatian, o ang 
pag-uusig, o ang taggutom, o ang kahubaran, o ang 
panganib, o ang tabak?... Sapagkat ako'y naniniwa- 
lang lubos, na kahit ang kamatayan man, ni ang bu- 
hay, ni ang mga anghel, ni ang mga pinuno, 

ni ang mga bagay na kasalukuyan, ni ang mga bagay 
na darating, ni ang mga kapangyarihan, ni ang kataa- 
san, ni ang kalaliman, ni ang alin pa mang nilalang, 
ay hindi makapaghihiwalay sa atin sa pag-ibig ng Di- 
yos, na na kay Cristo Jesus na Panginoon natin.” 
(Roma 8:35, 38-39) 


Ang terminong “alin pa mang nilalang” ay kasama ang tao. 
Dito'y kasama rin ang nag-iisang tao na susubok na kuhanin ang 
responsibilidad para sa kanyang sariling kaligtasan, o sa kawalan 
nito. Hindi tayo ligtas dahil tayo'y walang kapintasan at tapat. 
Ngunit tayo'y ligtas sapagkat ang Dios ay walang kapintasan at 
tapat. 


“Kung tayo'y hindi tapat, siya'y nananatiling tapat, 
sapagkat hindi niya maipagkakaila ang kanyang sari- 
li.” (2 Timoteo 2:13) 


t MGA PAGTATALO 


Ang pinaka-pangkaraniwang hindi pagkakasundo sa doktrinang 
ito ay nag-uugat higit sa karanasan kaysa mula sa Kasulatan. Ang 
iglesia ay palagi na lang napuno ng “kunwari'y” mga naniniwala 
na nagbibigay ng panglabas na mga palatandaan ng aktuwal na 
pagbabago, ngunit pagdaka'y “mahuhulog” at mawawalan ng 
interes sa mga bagay na patungkol sa Dios. Sa miron, ito'y nag- 
mumukhang pagkawala ng kaligtasan. Ngunit nagbabala si Jesus 
sa mga gayong uri ng mga tao. 

Sa Kanyang talinghaga ng maghahasik, sinasabi sa atin ni 
Jesus na ang binhi, ang Kanyang salita, ay pumupunta sa iba't- 
ibang klase ng lupa: 

“Ito ang mga nasa tabi ng daan na nahasikan ng sali- 
ta. Nang kanilang mapakinggan ito, agad dumating si 
Satanas at inagaw ang salitang inihasik sa kanila. 
Gayundin naman ang mga nahasik sa batuhan, nang 
marinig nila ang salita, agad nila itong tinanggap na 
may galak, at hindi ito nagkaugat sa kanilang sarili, 
kundi panandalian lamang. Kaya't nang dumating 
ang kapighatian o ang mga pag-uusig dahil sa salita, 
kaagad silang tumatalikod." Ang iba'y nahasik sa tini- 
kan. Ang mga ito ang nakinig ng salita, ngunit ang 
mga alalahanin ng sanlibutan, ang pang-akit ng mga 
kayamanan, at ang mga pagnanasa sa ibang bagay ay 
pumasok at sinakal ang salita at ito'y hindi nakapa- 
munga. Ang mga ito ang nahasik sa mabuting lupa: 
narinig nila ang salita, tinanggap ito at namumunga 
ng tatlumpu, animnapu at isandaan.” (Marcos 4:15-20) 


Ang mga taong tinukoy ni Jesus bilang “batuhan” ay tina- 
tanggap ang mabuting balita ng may kagalakan at sumisibol ng 
mabilis, nagbibigay ng indikasyon na sila nga'y tunay na mabu- 
ting lupa. Ngunit, pagkatapos lamang nilang masaktan at tuma- 
likod papalayo ay makukuha natin ang kabatiran sa kanilang tu- 
nay na kalikasan. Ang pag-alis na iyan ang katibayan na sila'y 
hindi kabahagi ng hinirang na iglesia sa simula pa lamang. 


“Sila'y lumabas sa atin, ngunit sila'y hindi sa atin, sa- 
pagkat kung sila'y kabilang sa atin ay magpapatuloy 
sana silang kasama natin. Ngunit sa paglabas nila ay 
ginawa nilang maliwanag na silang lahat ay hindi ka- 
bilang sa atin.” (1 Juan 2:19) 


Ang pag-alis ng ganyang mga tao mula sa pananampala- 
taya ni Cristo ay hindi pruweba na maaaring maiwala ng isang 
tao ang kanyang kaligtasan, ito nga'y katibayan na kahit ang pi- 
naka-totoong mga pagsisikap ng laman ay hindi maaaring mag- 
bunga ng isang tunay at hindi kumukupas na pananampalataya. 

Ang panglabas na kaanyuhan ay nakalilinlang. Ang dimonyo 
mismo ay maaaring magpanggap na isang mananampalataya. 


“At hindi nakapagtataka! Sapagkat maging si Satanas 
man ay nagpapanggap na anghel ng liwanag. Kaya't 
hindi nakapagtataka na ang kanyang mga ministro 
naman ay magpanggap na mga ministro ng katuwi- 
ran. Ang kanilang wakas ay magiging ayon sa kani- 
lang mga gawa.” (2 Corinto 11:14-15) 


Gayunpaman ang katotohanan ay palagiang maihahayag at 
dapat tayong magpasalamat na nililinis ng Dios ang katawan ng 
iglesia at itinataboy ang mga mandarayang sangkap. 


“Nangyari sa kanila ang ayon sa tunay na kawikaan, 
"Nagbabalik muli ang aso sa kanyang sariling suka," 
at, 'Ang babaing baboy na nahugasan na, sa paglulub- 
lob sa putik.” (2 Pedro 2:22) 


Ang siping ito sa 2 Pedro 2:22 ay karaniwang ginagamit ng 
mga debatistang Arminian para makipagtalo na maaaring mai- 
waglit ng tao ang kanilang kaligtasan at manumbalik sa kanilang 
dating katayuan, gaya ng mga asong bumabalik sa kanilang 
sariling suka at mga baboy na bumabalik sa putikan. Ngunit, 
pansinin na ang pagbanggit ni Pedro nang mga hayop na buma- 
balik sa kanilang dating mga asal ay walang pagtukoy patungkol 
sa “tupa.” Ang mga binago tungo kay Cristo ay tinatawag na 
tupa dahil sa sumusunod sila sa kanilang pastol. Hindi nakipag- 
talo si Pedro na ang tupa ay biglaang naging baboy o mga aso. 
Ang dahilan na ang mga aso at baboy ay bumabalik sa kanilang 
dating mga gawi ay sa kadahilanang sila, sa katunayan, ay mga 

aso at baboy. Hindi sila mga tupa. Hindi sila sumusunod sa pas- 
tol. Hindi sila kabahagi ng Kanyang kawan. Ang mga baboy ay 
palagiang magiging mga baboy, kahit na kuskusin mo man sila 
ng matagal. Ang mga aso ay palagiang magiging mga aso, kahit 
na sila'y nasa kalagitnaan ng mga tupa. Ngunit ang kanilang tu- 
nay na kalikasan ay mangingibabaw at sila'y magsisibalik sa kani- 
lang dating mga gawi. 

Sa isang banda, ang pag-aakala na maaaring maiwaglit ng 
isang tao ang kanyang kaligtasan ay lumilikha ng sarili nitong 
mga problemang theolohikal. Halimbawa, kung ang Dios ay na- 
kaka-alam ng lahat, bakit Niya hahayaan ang isang tao na min- 
san ng “naligtas” na mabuhay pa ng matagal para lamang talik- 
dan at wasakin niya ang kanyang sariling seguridad? Hindi ba 
itoy magiging mas makatarungan at patas para sa Dios na pa- 
tayin na lang ang taong iyon habang siya ay nasa isang katayuan 
pa ng paniniwala kaysa sa payagan siyang manatili sa daigdig 
nang mahaba-haba pa para lang “malaglag”? Dapat bang hindi 
kumilos ang pagkalinga ng Dios na nakaka-alam-sa-lahat upang 
iligtas ang taong iyon habang ito'y posible pa? 

O, yamang ipinapangaral ng Hebreo 10:14 na sa pamamagi- 
tan ng isang sakripisyo ni Cristo ay Kanyang “pinasakdal magpa- 
kailan man ang mga pinapagiging-banal,” papaanong ang isang 
“pinasakdal magpakailanman” na tao ay pipiliing bumalik sa pa- 
giging imperpekto, napag-aalaman na itong “pagsasakdal” (pag- 
peperpekto) na ito'y hindi naganap dahil sa kanyang sariling ka- 
looban o kapangyarihan sa simula pa lamang? 

O simple bang pupunta siya ng impierno na perpekto? 


t ANO YUNG MAHULOG MULA SA BIYAYA? 


Isa pang popular na pakikipagtalong labas-sa-konteksto ang bu- 
mabangon kapag maling isinalarawan ng mga tao ang Kasulatan 
na sinasabi raw nito na ang isang tao ay maaaring “mahulog mu- 
la sa biyaya.” Ipinahihiwatig ng kanilang argumento na maaaring 
maiwala ng isang tao ang kanyang kaligtasan dahil siya ay nahu- 
log mula sa mapagpanatiling kabutihan ng Dios. Ngunit minsan 
pang ang tamang konteksto ang magwawaksi sa kanilang maling 

kaisipan. Ang katagang “nahulog mula sa biyaya” ay lumabas 
lamang ng minsan sa Kasulatan: 


“Kayo'y hiwalay kay Cristo, kayong mga nagnanais 
ariing ganap sa pamamagitan ng kautusan, nahulog 
kayo mula sa biyaya.” (Galacia 5:4) 


Sa konteksto, medyo mahirap mapagkamalan ang pakahu- 
lugan ni Pablo. Si Pablo ang apostol para sa mga Hentil. Palagian 
niyang ipinagtanggol ang Bagong Tipang doktrina ng kaligtasan 
sa pamamagitan ng biyaya lamang laban sa mga Hudyo (Judaiz- 
ers) na nagpumilit na ang mga Kristiano'y obligadong pangha- 
wakan ang Kautusan ni Moises. Para pabulaanan ang gayong aral, 
iginiit ni Pablo na kung sinuman ang umaasa sa kanyang sariling 
makalamang mga kakayahan para iligtas ang kanyang sarili ay 
“nahulog mula sa” o lumiban na mula sa seguridad ng” mapag- 
biyayang kaligtasan. Ang sigurado at tiyak na gawain ni Cristo ay 
walang anumang bisa sa mga taong nagpupumilit na tuparin ang 
kautusan bilang paraan ng ikaaaring-ganap sa harapan ng Dios. 

Ang talatang ito ay malinaw na kaibahan sa pagitan ng 
mga hinihiling ng luma at bagong mga tipan. Hindi ito ang 
batayan ng anumang doktrinang nagtataguyod ng hindi maka- 
tuwirang pagkawala ng kaligtasan. 


Tf “GAWIN ANG INYONG SARILING PAGKALIGTAS” 


Isa pang popular na di-pagkakasundo ay nasa tonong tulad nito: 
“Hindi ba sinabi sa Biblia na gawin natin ang ating sariling pag- 
kaligtas na may takot at panginginig?” Ang pahiwatig ng argu- 
mentong ito ay ang pagpapa-alala ni Pablo sa mga mananampa- 
lataya na gumawa ng aktibong tungkulin upang siguruhin ang 

Langit sa pamamagitan ng paggawa nito para sa kanilang mga 
sarili. Ilagay rin natin ang isang ito sa kanyang konteksto. 

Isinulat ito ni Pablo para sa mga mananampalataya - sa ig- 
lesia ng Filipos. Naipangaral na niya sa kanila ang Doktrina ng 
Kapama-pamahalang Biyaya. Sa katunayan, binuksan ni Pablo 
ang sulat niya sa mga tiga-Filipos sa pagbating ito: 


“Sumainyo nawa ang biyaya at kapayapaang mula sa 
Diyos na ating Ama at sa Panginoong Jesu-Cristo. 
Ako'y nagpapasalamat sa aking Diyos tuwing kayo'y 
aking naaalala, na laging nananalanging may kagala- 
kan sa bawat panalangin ko para sa inyong lahat, da- 
hil sa inyong pakikibahagi sa pagpapalaganap ng 
ebanghelyo, mula mang unang araw hanggang 
ngayon. Ako'y panatag sa bagay na ito, na ang nag- 
pasimula sa inyo ng mabuting gawa ay siyang magta- 
tapos nito hanggang sa araw ni Jesu-Cristo.” 

(Filipos 1:2-6) 


Pinarangalan ni Pablo ang Dios sa pagpapasimula ng ma- 
buting gawa ng pagdadala sa mga mananampalatayang ito sa pa- 
kikisama sa ebanghelyo at muli niyang pinagtibay ang kanyang 
tiwala na ipagpapatuloy ng Dios at kukumpletuhin ang anumang 
Kanyang mag-isang sinimulan. Subalit si Pablo ay tinawag para 
maging isang misyonaryo. Bilang ganoon, hindi siya nanatili sa 
isang lugar ng matagalang panahon. At ang kanyang sulat para sa 
Filipos ay isinulat pagkatapos niyang umalis doon. 


“Kaya nga, mga minamahal ko, kung paanong lagi 
ninyo akong sinusunod, hindi lamang sa harapan ko, 
kundi higit ngayon na ako'y hindi ninyo kasama, ay 
isagawa ninyo ang inyong sariling kaligtasan na may 
takot at panginginig.” (Filipos 2:12) 


Ngayong siya'y wala, iniwanan ni Pablo ang mga mana- 


nampalataya sa Filipos upang pangasiwaan ang gawain ni Cristo 
na wala siya. Subalit itinuro niyang ito'y hindi dapat daanin sa 

pagbibiro. Dapat nilang pakitunguhan ang tungkulin na may 
takot - ang Griegong phobos, kung saan natin kinukuha ang 
salitang phobia, at panginginig - ang Griegong tromos, na kung 
saan natin kinukuha ang salitang trauma. 


Ngunit upang pabulaanan ang maling pagpapaliwanag ng 
Filipos 2:12 na nagpupumilit na ipinangangaral daw sa atin ni 
Pablo na kuhanin ang responsiblidad para siguraduhin ang ating 
sariling kaligtasan, kailangan lang nating basahin ang talatang 
sumusunod dito: 


“Sapagka't Diyos ang gumagawa sa inyo maging sa 
pagnanais at sa paggawa, para sa kanyang mabuting 
kalooban.” (Filipos 2:13) 


Ang kaalaman ni Pablo patungkol sa soberanong pag- 
aalaga ng Dios sa iglesia ng Filipos ang nagbigay sa kanya ng 
tiwala na iwanan sila sa mga kamay ng Dios. May katiyakang, 
kung ipinagpipilitan ni Pablo na ito ngang Dios mismo ang 
nagdudulot upang ibaling natin ang ating atensyon sa Kanya at 
itaguyod ang ating mga sarili batay sa Kanyang mabuting kasiya- 
han, hindi siya nakikipagtalo na tayo ang dahilang magpapasya 
para sa ating kaligtasan. Ang anumang interpretasyon ng mga 
talatang ito na dumadating sa gayong konklusyon ay ganap na 
sumablay sa pakahulugan ni Pablo. 

T NGUNIT PAPAANO NAMAN ANG MGA NADULAS PABALIK? 
(BACKSLIDERS) 


Sa kabila ng popular na paggamit ng salitang “backsliding” sa 
modernong Kristianong pakikipagusap, ang salitang iyan ay hin- 
di lumabas sa Bagong Tipan. Wala sa mga anyo nito - backslide, 
backslider, backslidden - ay kailanman ginamit sa isang Kristiano. 
Wala kahit minsan. Ang Backsliding ay ginamit lamang sa Lu- 
mang Tipan bilang pagsasalarawan sa bansang Israel ng sila'y 
nabigo sa pagsunod sa mga kautusan at pamumuno ng Dios. Ang 
mga Kristiano ay lubusang binili ng kanilang Panginoon, sumu- 
sunod sa kanilang Pastol at tumatalima sa kanilang Hari o sila'y 
hindi Kristiano. Walang ganyang wika sa Biblia tulad ng “back- 
slidden na Kristiano” o “karnal na Kristiano”. Mayroon lamang 
mga makasalanan na iniligtas ng biyaya. Ang haka ng backslid- 
den o karnal na mga Kristiano ay pumapasok sa ating aral- 
Kristiano bilang lohikal na kinahinatnan ng Arminian na pag- 
iisip. Nagsisimula ito sa palagay na ang lahat ng dapat gawin ng 
tao para siguraduhin ang kanilang walang-hanggang pagsama sa 
Dios ay ang simpleng pagpapahayag ng kanilang pananampala- 
taya o ang pagsasambit ng “sinner's prayer.” Kapag nasambit na 
ang mga salitang iyan o nasundan ang ganyang pamamaraan, 
ang mga “bagong nagbalik-loob” na ito ay karaniwang pinapa-asa 
na sila ngayon ay ligtas na at wala ng makapagpapabago sa kani- 
lang kapalaran. Ito ay klasikong “once saved always 
saved” (minsang naligtas ay palagi ng ligtas) na theolohiya - isang 
oposisyon sa doktrinang Biblikal ng Kasiguraduhang Eternal 
(Eternal Security). Inilalagak ng theolohiyang “Once saved always 
saved” ang responsibilidad para sa kaligtasan sa pagkukumpisal 
ng makasalanan, samantalang ganap na inilalagay ng Biblikal na 
eternal security sa paanan ng soberanong Panginoon ang respon- 
sibilidad ng kaligtasan. 

Ang problema'y lumalabas kapag ang mga “nagbalik-loob” 
sa “easy believe-ism” (madaling paniniwala) na mga ito ay mabi- 
gong tunay na magsisi, magbago o mamuhay ng buhay-Kristiano. 
Papaano sila uuriin? Hindi na ba sila mga Kristiano? Ayon sa 
Arminian, ang kanilang pagkabigo na magbunga ng anumang 
bunga ng tunay na pagbabago ay hindi magpaparupok sa 

kanilang tunay na kaligtasan. Sila ay simpleng “nag-backslide” o 
mga “carnal Christians”. Ngunit muli, ang Biblia ay hindi nagpa- 
pahintulot para sa ganyang mga pumapagitnang-kategorya sa 
mga tinubos. Kahimang ang isang tao ay nailigtas ng ganap at 
mabisa sa pamamagitan ng pagtutubos ni Cristo o siya'y hindi 
ligtas. At silang mga naligtas ay maaasahang magbunga ng mga 
bunga ng pagsisisi at katuwiran. 

Ngayon, hindi ako nakikipagtalo na ang lahat ng mga Kris- 
tiano - o talagang kahit sinong mga Kristiano - ay kailanma'y 
makapagtatamo ng perpeksyon o ng personal na katuwiran. 
Sinasabi ko na ang kalikuan ng kanilang mga buhay ay maitutu- 
wid palayo mula sa kanilang sariling makasalan at makalamang 
mga pagnanasa patungo sa pagnanais na mabigyang kaluguran 
ang kanilang Panginoon. Ang tunay na pagbabago ang nagsisi- 
mula ng proseso ng pagbabago. Ito'y hindi nangyayari ng biglaan. 
Sa tabi ng daan ang mga tupa'y naliligaw, nagkakasala ang mga 
makasalanan, at ang mga taong imperpekto ay nadarapa. Ngunit 
tayo'y hindi pinapanatiling ligtas ng ating sariling kakayahan 
para tamuhin ang kaganapan: 


“Ako'y ililigtas ng Panginoon sa bawat masamang 
gawa at ako'y kanyang iingatan para sa kanyang ka- 
harian sa langit. Sumakanya nawa ang kaluwalhatian 
magpakailanman. Amen.” (2 Timoteo 4:18) 


Bagamang tayo'y nadarapa, tayo'y iingatan mula sa pagka- 
wasak sa pamamagitan ng hindi nabibigong biyaya ng Dios. 


“Ngayon sa kanya na may kakayahang mag-ingat sa 


inyo mula sa pagkatisod, at sa inyo'y makapaghaha- 
rap na walang kapintasan sa harapan ng kanyang 

kaluwalhatian na may malaking kagalakan, sa iisang 
Diyos na ating Taga-pagligtas, sa pamamagitan ni Je- 
su-Cristo na ating Panginoon, sumakanya nawa ang 
kaluwalhatian, ang karangalan, ang kapangyarihan at 
ang kapamahalaan, bago pa ang lahat ng panahon, at 
ngayon at magpakailanman. Amen.” (Judas 24-25) 


“Ang mga lakad ng isang tao ay ang PANGINOON 
ang nagtatatag, at siya'y nasisiyahan sa kanyang la- 
kad, bagaman siya'y mahulog, hindi siya lubos na ma- 
bubuwal, sapagkat ang PANGINOON ang aalalay sa 
kanyang kamay. Ako'y naging bata, at ngayo'y ma- 
tanda na, gayunma'y hindi ko nakita na ang matuwid 
ay pinabayaan, ni ang kanyang mga anak ay nama- 
malimos ng tinapay. Siya ay laging mapagbigay at 
nagpapahiram, at ang kanyang mga anak ay nagiging 
pagpapala.” (Awit 37:23-26) 


“Ikaw na aking kinuha mula sa mga dulo ng lupa, at 
tinawag kita mula sa mga pinakamalayong sulok 
niyon, na sinasabi sa iyo, "Ikaw ay aking lingkod, ak- 
ing pinili ka at hindi kita itinakuwil. huwag kang ma- 
takot, sapagkat ako'y kasama mo, huwag kang maba- 
lisa, sapagkat ako'y Diyos mo, aking palalakasin ka, 
oo, ikaw ay aking tutulungan, oo, ikaw ay aking aala- 
layan ng kanang kamay ng aking katuwiran.” 

(Isaias 41:9) 


Samantalang ito'y tiyak na totoo na ang mga Kristiano ay 


nabibigo, hindi tayo pinananatili ng ating kakayahang pangha- 
wakan si Cristo, tayo ay pinananatili ng kakayahan ni Cristo na 
panghawakan tayo. Hindi tayo ipagkakanulo ng kanyang maha- 


baging pagpapahinuhod. 


“Hindi niya babaliin ang tambong nasugatan, o papa- 
tayin ang nagbabagang mitsa, hanggang ang kata- 
rungan ay dalhin niya sa tagumpay.” (Mateo 12:20) 

“Umiwas kayo sa pag-ibig sa salapi at kayo'y masiya- 
han na kung anong mayroon kayo, sapagkat sinabi 
niya, "Sa anumang paraan ay hindi kita iiwan, o paba- 
bayaan man.” (Hebreo 13:5) 


Palagian na lamang tayong malalaglag na nagkulang ha- 
bang tayo'y nakatira sa mga templong ito ng laman na may 
kanser ng kasalanang dumadaloy sa ating mga ugat. Iyan nga ang 
dahilan kung bakit ang pangako ng buhay na walang hanggan ay 
gayon din namang ang pangako ng isang bago at perpektong 
katawan na maisusuot sa ating bagong perpektong tirahan. 


“Pakabanalin nawa kayong lubos mismo ng Diyos ng 
kapayapaan, at ang inyong espiritu at kaluluwa at ka- 
tawan ay ingatang buo, na walang kapintasan sa pag- 
dating ng ating Panginoong Jesu-Cristo. Tapat ang sa 
inyo'y tumatawag, na gagawa rin naman nito.” 

(1 Tesalonica 5:23-24) 


t ANG HALIMBAWA NI PEDRO 


Sa lahat ng mga alagad na pinili ni Cristo, makikita natin ang 
pinaka-kumpletong “larawan ng personalidad” kay Pedro. Ang 
larawang nakikita natin ay ang palagiang paglusong at pagga- 
pang, pananampalataya at kabiguan. Ngunit nakatahing parang 
isang ginintuang sinulid sa buhay ni Pedro ay nakatatagpo tayo 
ng walang tigil na suporta, kapatawaran at pagpapanatili sa 
pamamagitan ni Cristo. 

Halimbawa, si Pedro lamang ang alagad na harapang tina- 
wag ni Cristo na “Satanas” sa kadahilanang hindi niya maaninaw 

ang espiritual na kahalagahan ng kinakailangang kamatayan ni 
Cristo. (Mateo 16:23) Ngunit, ang kakulangan ba ng pang-unawa 
ni Pedro ang sanhi nang kanyang pagkawasak? Hindi, pagkata- 
pos ay sinabi sa kanya ni Jesus, “hiningi ka ni Satanas upang ikaw 
ay maliglig niyang gaya ng trigo: subalit ako ay nanalangin para 
sa iyo upang ang iyong pananampalataya ay huwag mawala.” 
(Lucas 22:31) Iwan sa kanyang sarili, pihadong nagpatuloy si Ped- 
ro sa kanyang kawalan ng malay at rebelyon. Ngunit pinanatili ni 
Cristo ang kanyang pananampalataya, ipinalangin siya at pinag- 
tibay siya. 

Si Pedro din ang tanging alagad na nakalakad sa binabag- 
yong karagatan upang makalapit kay Jesus. Isang sandali ng ma- 
himalang tagumpay! Ngunit habang nasa tubig ay napuno siya 
ng pangamba at pag-aalinlangan at nagsimulang lumubog. Ti- 
nawag siya ni Jesus na “kayong kakaunti ang pananampalataya.” 
Ang kakulangan ba ng pananampalataya ni Pedro ang nagdulot 
ng kanyang eternal na pagkawasak? Hindi. Dagliang pagkatapos 
na sumigaw ni Pedro ng “Panginoon iligtas mo ako!” ay daglian 
ding ini-unat ni Cristo ang kanyang kamay at dinala siya palayo 
sa unos (Mateo 14:31). Nabigo si Pedro ngunit nanatili si Cristo. 

Sa Bundok ng Transpigurasyon, hindi naunawaan ni Pedro 
ang pagka-Panginoon ni Cristo sa mga pinuno ng Lumang Tipan, 
sina Moises at Elias, ang kinatawan ng “kautusan at ng mga pro- 
peta.” Nais magtayo ni Pedro ng tatlong mga tabernakulo para 
sambahin sila ng may kapantayan. Ngunit itinama si Pedro ng 
Dios mula sa langit na nagsasabing, “Ito ang sinisinta kong Anak, 
na siya kong kinalulugdan, siya ang inyong pakinggan.” (Mateo 
17:5) Iwan sa kanyang sariling pangunawa, hindi kailanman ma- 
pagtatanto ni Pedro ang higit na kagalingan ni Cristo at ng Ba- 
gong Tipan ng kaligtasan sa biyaya sa pamamagitan ng pana- 
nampalataya. Subalit si Pedro ay hindi iniwang sumandal sa sarili 
niyang pang-unawa. Siya ay ginabayan at inaralan ng Dios. Ang 
mga teolohikal na pagkukulang ni Pedro ay maaaring nanguna 
patungo sa kanyang huling kabiguan. Ngunit ang Dios ay tapat. 

Sa Huling Hapunan, sinabi ni Pedro na kahit man ang la- 
hat ng mga tao ay matisod dahil kay Cristo ay hindi siya maapek- 
tuhan. Hinulaan ni Jesus na itatatwa siya ni Pedro ng tatlong 

beses sa gabing iyon. Maya-maya, habang nananalangin si Cristo 
sa halamanan ng Getsemani, nakiusap Siya ng paulit-ulit kay 
Pedro na manatiling gising at manalanging kasama Niya, ngunit 
si Pedro'y nakatulog. Maya-maya pa nung gabing iyon, habang 
ang paglilitis ay patuloy, ginanap ni Pedro ang propesiya, ipinag- 
kaila ang kanyang Panginoon at nanangis ng may kapaitan sa 
kanyang pagkabigo. Ang pangatlong pagtatwa ni Pedro kay 
Cristo ang dapat na nagpasigurado ng kanyang walang hanggang 
tadhana. Ang kanyang kabiguang magtiyaga sa pananampalataya 
ang maaaring nagkaroon ng pangunguna sa kanya patungong 
kapahamakan. Ngunit pagkatapos Niyang mabuhay na magmuli, 
lumapit ng personal si Jesus kay Pedro at tinanong siya ng tat- 
long beses “Iniibig mo ba ako?” Sa bawat sagot ng pagsang-ayon 
ay tumugon si Cristo, “Pakanin mo ang aking mga tupa” (Juan 
21:15-17). Si Pedro'y natisod, nagsumpa, nagtatwa at tumakas. 
Itinayo siya ni Cristo, pinanumbalik siya at dinala siyang pabalik 
sa kawan, ginarantiya ang kapalarang inihanda ni Cristo para sa 
kanya. Limampung araw pagkatapos, sa Pentecostes, hinirang ni 
Cristo si Pedro na ipangaral ang sermon na nagpanganak sa 
iglesia ng Bagong Tipan sa daigdig. (Gawa 2) 

Kung tunay ang saling-Arminian patungkol sa kasiguruhan, 
maraming beses ni Pedrong naiwala at nakamtang muli ang 
kanyang kaligtasan sa kanyang buhay. Ngunit sa bawat halim- 
bawa ng kanyang pagkabigo at pagtakwil kay Cristo, makikita 
nating si Jesus ang nag-iisang ahente ng pakikipagkasundo, 
hinihila si Pedrong pabalik sa Kanya at pinanatili ang kanyang 
pananampalataya. Ang mga desisyon ni Pedro ay nagsilbi lamang 
para isumpa siya, kailanma'y hindi para papagbaguhin siya. Ang 
mga desisyon ni Cristo ay nagsilbi palagi para iligtas si Pedro, 
kailanma'y hindi para isumpa siya. Iyan ang kasiguruhang may- 
roon tayo sa ating Panginoon. Ang ating mga kasalanan ay 

pawang nabayaran na. Ang ating mga pagkabigo ay pawang na- 
panagutan na. At ang katapatan ng Nag-iisang umibig sa atin ng 
isang walang hanggang pagibig ay nagsisilbi upang siguruhin 
tayo sa kabila nang ating mga sarili. 


t ROMA 8:29-30 


Ito ang magdadala sa atin sa wakas. Makikita natin sa doktrinang 
nasa ibaba ang kaganapan ng hangarin at plano nang Dios na 
inisa-isa ni Pablo sa Roma 8: 


“Sapagkat ang mga nakilala niya nang una pa ay iti- 
nalaga naman niya na maging katulad sa larawan ng 
kanyang Anak, upang siya ang maging panganay sa 
maraming magkakapatid, at yaong mga itinalaga niya 
ay kanya namang tinawag at ang mga tinawag niya 
ay itinuring niyang ganap, at ang mga itinuring na 
ganap ay niluwalhati din naman niya.” 

o Ang kabutihan at pagibig ng Dios ang nagtalaga 
sa ilang mga indibidwal na maging kapatid ni 
Cristo sa walang hanggan, kung saan si Cristo ang 
panganay, ibinibigay sa Kanya ang lahat ng mga 
karapatan sa mamanahin. Iyan ang Walang Kun- 
disyong Paghirang na ginanap para sa mga 
Lubusang Nasirang mga tao. (Total Depravity) 

o Silang itinalagang mga indibidwal ay napakabi- 
sang tinawag. Iyan ang Hindi Malabanang Biyaya. 
(Irresistible Grace) 

o Ang mga tao ding iyan ay inaring-ganap sa pa- 
mamagitan ng pagtutubos ni Cristo. Iyan ang 
Limitadong Pagtutubos. (Limited Atonement) 

o Sila din na inaring-ganap at hinirang na mga tao 
ay niluwalhati na sa paningin ng Dios. Iyan ang 
Pagtitiyaga ng mga Banal. (Perseverance of the 
Saints) 

Sa estimasyon ng Dios tayo'y tiyak na na-upo sa mga lugar 
sa Kalangitan kasama ang ating Nakatatandang Kapatid, ang 
ating Panginoon at Tagapagligtas, ang Ulo ng Katawan, Ang Bato 
ng ating Pundasyon, ang ating Kasintahang Lalaki at ang Asawa, 
ang Mangingibig ng ating mga kaluluwa, ang ating Kordero ng 
Paskua, ang ating Kapalit at Tagapagligtas, ang ating Kaibigan at 
Mang-aaliw, ang ating Manunubos, ang ating Tagapamagitan sa 
Ama, ang May Akda at Tagapagtapos ng ating Pananampalataya, 
ang Walang Hanggang Logos, ang tanging Binugtong ng Ama, 
ang Pangunahing Bunga ng Pagkabuhay na Maguli, ang Tinapay 
ng Buhay, ang Tubig ng Buhay, ang Pangkalahatan - si Cristo 
Jesus. 

Amen. 


t ANG HALAGA NG MGA TINUBOS 


Ang mga Doktrina ng Biyaya ay nagtuturo sa atin na ang mga tao 
ay miserableng mga makasalanang nasa laman. Sila ay sa ka- 
buuang walang halaga o kabutihan, sa loob at sa kanilang mga 
sarili. Subalit nang ang biyaya ng Dios ay inilagay sa mga tao, 
sila'y ginawang-muli, hinulmang-muli at ginawang bago tungo sa 
isang nilalang na sobrang kagila-gilalas para sa mga salita. Sila ay 
nilikhang-muli sa larawan ng Kanyang minamahal na Anak. 


“Mga minamahal, ngayon ay mga anak tayo ng Diyos 
at hindi pa nahahayag kung magiging ano tayo. Nala- 
laman natin na kung siya'y mahayag, tayo'y magiging 
katulad niya, sapagkat siya'y ating makikita bilang 
siya.” (1 Juan 3:2) 

Ang mapagbiyayang pagbabagong iyan ang hindi maiiwa- 
sang resulta ng paghirang. Hindi sinasabi nang Kasulatan na ang 
mga tinubos at hinirang na mga makasalanan ay mananatiling 
kasuklam-suklam at hindi kaayaya na mga nilikha sa presensya 
ng Banal na Dios. Bagkus, inaanyuhan sila bilang mahahalagang 
mga kayamanan: 


“At mula kay Jesu-Cristo na siyang saksing tapat, ang 
panganay mula sa mga patay, at ang pinuno ng mga 
hari sa lupa. Doon sa umiibig sa atin, at sa nagpalaya 
sa atin mula sa ating mga kasalanan sa pamamagitan 
ng kanyang dugo.” (Pahayag 1:5) 


“At sila'y iyong ginawang isang kaharian at mga pari 
para sa aming Diyos, at sila'y maghahari sa ibabaw ng 
lupa.” (Pahayag 5:10) 


Ang mga banal ng Dios ay magkakaroon ng kapamaha- 
laang mamahala at magharing kasama ng Hari ng mga hari. 


“Hindi ba ninyo nalalaman na ang mga banal ay ha- 
hatol sa sanlibutan? At kung ang sanlibutan ay haha- 
tulan ninyo, wala ba kayong kakayahang humatol sa 
napakaliliit na bagay? Hindi ba ninyo nalalaman na 
ating hahatulan ang mga anghel? Gaano pa kaya ang 
mga bagay na may kinalaman sa buhay na ito?” 

(1 Corinto 6:2-3) 


Hindi lamang iyan, ngunit gagawin rin Niya tayong mga 
bagay ng kagandahan. Sa Isaias 61:3 sinasabi ng Dios na bibigyan 
ni Cristo ang Kanyang mga tao ng “kagandahang kahalili ng abo.” 
Ipagpapalit Niya ang “langis ng kagalakan na kahalili ng pagta- 
ngis at ang damit ng kapurihan kahalili ng kabigatan ng loob.” 
Darating ang araw na ang lumang daigdig na ito ay ititiklop na 
katulad ng damit pang-libing ni Cristo at tayo'y babaguhin sa 
isang katayuan ng kaluwalhatian na hindi natin lubos na maisa- 
larawan. 

“Ngunit ang Diyos, palibhasa'y mayaman sa awa, da- 
hil sa kanyang malaking pag-ibig sa atin, maging 
noong tayo'y mga patay sa pamamagitan ng ating 
mga pagsuway, binuhay niya tayo kay Cristo -- sa 
pamamagitan ng biyaya kayo'y naligtas, at tayo'y 
muling binuhay na kasama niya, at pinaupong kasa- 
ma niya sa sangkalangitan, kay Cristo Jesus, upang 
kanyang maipakita sa mga panahong darating ang di 
masukat na kayamanan ng kanyang biyaya sa kagan- 
dahang loob sa atin sa pamamagitan ni Cristo Jesus.” 


(Efeso 2:4-7) 


“tinuturing ko na ang pagtitiis sa panahong kasalu- 
kuyan ay hindi karapat-dapat maihambing sa kalu- 
walhatiang mahahayag sa atin.” (Roma 8:18) 


Isaalang-alang ito: ang mga hinirang na tao ay ibinigay ng 
Ama para sa Kanyang Anak bilang regalo. Nakatitiyak, hindi 
bibigyan ng Dios ang Kanyang Anak ng isang walang kuwenta at 
pangit na regalo. Ang Iglesia ay binabanggit din bilang “ang 
Kasintahan ni Cristo,” malinis at dalisay. Si Jesus ay hindi mag- 
papakasal at makikipag-isang laman sa isang bagay na walang 
kuwenta at marumi. 


“Ako'y nakakaramdam sa inyo ng maka-Diyos na pa- 
nibugho, sapagkat kayo'y itinakda kong mapangasa- 
wa ng isang lalaki, na kayo'y maiharap ko kay Cristo 
bilang isang malinis na birhen.” 

(2 Corinto 11:2) 

“Tayo'y magalak at tayo'y magpakasaya at ibigay na- 
tin sa kanya ang kaluwalhatian, sapagkat dumating 
na ang kasal ng Kordero, at inihanda na ng kanyang 
magiging asawa ang kanyang sarili. At sa kanya'y ipi- 
nagkaloob na magsuot ng pinong lino, makintab at 
malinis," sapagkat ang pinong lino ay ang matutuwid 
na gawa ng mga banal. At sinabi ng anghel sa akin, 
"Isulat mo: Mapapalad ang mga inanyayahan sa ha- 
punan ng kasalan ng Kordero." At sinabi niya sa akin, 
"Ito ang mga tunay na salita ng Diyos.” 


(Pahayag 19:7-9) 


At ihaharap ng Anak ang mga taong iyan sa Ama. Sila ay 
nagmistula ngang may kamahalan. Ang punto ko ay ito: may- 
roong malaking pagbabagong magaganap. Ang pangakong pag- 
tutubos ay higit pa kaysa simpleng pagpapatawad ng kasalanan, 
gaano mang iyan ay kahanga-hanga na. Ang ganap na katubusan 
ng bawat hinirang na tao, katawan, kaluluwa at espiritu ay ang 
huling resulta ng gawaing pagtutubos ni Cristo. 

Ang halaga ng kahit anumang bagay ay nalalaman sa pa- 
mamagitan ng presyong ibinayad para dito, mas mataas ang 
presyo, mas higit na mahalaga ang bagay. Wala nang kailanmang 
mas hihigit pang halaga, sa Langit man o sa daigdig, kaysa sa ha- 
laga ng sariling dugo nang Dios na itinigis upang bilihin ang mga 
hinirang. Ngunit malinaw na ang dakilang sakripisyong halaga 
na iyan ay hindi binayaran dahil sa anumang pang-loob na hala- 
ga ng mga naligtas. Bagkus, sila'y lilikhaing muli upang maging 
“mga sisidlan ng karangalan.” 

Ang patay, walang kuwenta at mapaghimagsik na mga na- 
popoot sa Dios ay ginagawang mga tropeo ng biyaya - nadada- 
mitan ng puti at hinugasang dalisay sa pamamagitan ng dugo ni 
Cristo - upang maupo sa hindi mabilang na mga panahon ng wa- 
lang hanggan bilang saksi sa halaga ng pagtubos ng Anak at ng 
kapama-pamahalang habag ng Ama. Ang mismong katapatan ng 
Dios ang nananatiling kasiguraduhan ng bawat isang makasala- 
nang hinirang sa eternal na destinasyon. 

Gaganapin ng Dios ang Kanyang pagnanais na magtayo ng 
pekulyar na grupo ng mga tao. 

Pagkakalooban ng Dios ang Kanyang Anak ng mapapanga- 
sawa. 

Magkakaroon ang Dios ng mga taong sasamba at magpu- 
puri sa Kanya “sa espiritu at sa katotohanan” ng magpasawalang- 
hanggan. 


Ang misteryo ng biyaya ng Dios ay lagpas sa pang-unawa 
ng tao. Ngunit nalalaman natin na mayroong banal na hangarin 
ang Dios sa bawat bagay na Kanyang ginagawa. At tayo ang mga 
tagatanggap ng banal na pag-ibig at hindi pinaghirapang kabuti- 
han para sa sariling layunin at kaluwalhatian ng Dios. 

Gagawin Niya tayong tulad ni Cristo. 

At gagawin ng Dios ang lahat ng mga ito sa paraan na Siya, 
ang sarili Niya, ang makakukuha ng lahat ng kaluwalhatian, ng 
lahat ng karangalan, ng lahat ng papuri at ng lahat ng pagsamba. 

“Sapagkat tingnan ninyo ang inyong pagkatawag, 
mga kapatid: kakaunti sa inyo ang matatalino ayon sa 
pamantayan ng tao, hindi marami ang makapang- 
yarihan, hindi marami ang isinilang na marangal. 
Kundi pinili ng Diyos ang mga bagay na kahangalan 
sa sanlibutan upang kanyang hiyain ang matatalino. 
Pinili ng Diyos ang mga bagay na mahihina sa sanli- 
butan upang kanyang hiyain ang malalakas. Pinili ng 
Diyos ang mga bagay na mababa at hinahamak sa 
sanlibutan, maging ang mga bagay na walang halaga 
upang pawalang-saysay ang mga bagay na mahahala- 
ga, upang walang sinuman ang magmalaki sa hara- 
pan ng Diyos. Subalit kayo ay na kay Cristo Jesus, na 
naging karunungan para sa atin mula sa Diyos, at ka- 
tuwiran at kabanalan, at katubusan, upang ayon sa 
nasusulat, "Ang nagmamalaki ay ipagmalaki ang 
Panginoon.” (1 Corinto 1:26-31) 


Iyan ay soberano. 


Iyan ay biyaya. 
Iyan ay kaligtasan sa pamamagitan ng biyaya lamang. 

